
מאת ‎ ד״ר ‎ חנה ‎ ספרן‎ 

אמה ‎ גולדמן ‎ היתה ‎ אחת ‎ מהאנרכיסטיות ‎ החשובות ‎ ביותר ‎ בתנועה‎ 
האנרכיסטית, ‎ תנועה ‎ שהחלה ‎ לצמוח ‎ באירופה ‎ באמצע ‎ המאה ‎ ה־19,‎ 
יחד ‎ עם ‎ צמיחתה ‎ של ‎ התנועה ‎ הסוציאליסטית ‎ ותוך ‎ התנגדות ‎ חלקית‎ 
למרכסיזם. ‎ גולדמן ‎ היתה ‎ לוחמת ‎ בלתי ‎ נלאית ‎ לרעיונות ‎ האנרכיסטיים,‎ 
היתה ‎ בעלת ‎ יכולת ‎ אינטלקטואלית ‎ ואומץ ‎ אישי ‎ מדהים ‎ שהביא ‎ אותה‎ 
לא ‎ פעם ‎ לידי ‎ מחלוקת ‎ עם ‎ התנועה ‎ האנרכיסטית ‎ ומנהיגיה. ‎ בנאומיה‎ 
הציבוריים ‎ ובמאמרים ‎ ומכתבים ‎ שכתבה ‎ בחייה ‎ הארוכים ‎ ומלאי‎ 
הפעילות ‎ היא ‎ עסקה ‎ לא ‎ אחת ‎ בשאלות ‎ של ‎ חירות ‎ האדם ‎ והאשה ‎ תוך‎ 
דיון ‎ בנישואין, ‎ זנות ‎ וסחר ‎ בנשים, ‎ מיניות ‎ ואהבה. ‎ גולדמן ‎ היתה‎ 
שותפה ‎ למאבקים ‎ רבים ‎ של ‎ ארגוני ‎ הפועלים, ‎ להתנגדות ‎ למוסדות‎ 
השלטון, ‎ ולחמה ‎ למען ‎ ביטול ‎ האיסור ‎ על ‎ שימוש ‎ באמצעי ‎ מניעה‎ 
בארצות־הברית. ‎ התנגדה ‎ לגיוס ‎ צבאי ‎ וטענה ‎ לפמיניזם ‎ רדיקלי ‎ מתוך‎ 
התנגדות ‎ לשאיפה ‎ של ‎ נשים ‎ להשוואת ‎ זכויותיהן ‎ לאלו ‎ של ‎ הגברים.‎ 
היתה ‎ בעלת ‎ חשיבה ‎ מקורית ‎ ועצמאית ‎ וכישרון ‎ להלהיב ‎ את ‎ הציבור.‎ 
חייה ‎ הסוערים ‎ ומלאי ‎ התהפוכות ‎ הפכו ‎ אותה ‎ לדמות ‎ נערצת ‎ בחוגים‎ 
רדיקליים ‎ באירופה ‎ ובארצות־הברית.‎ 

גולדמן ‎ נולדה ‎ למשפחה ‎ יהודית ‎ אורתודוכסית ‎ בעיר ‎ קובנה‎ 
שבליטא ‎ ב־27 ‎ ליוני ‎ 1869. ‎ המשפחה ‎ היתה ‎ עניה ‎ ואביה ‎ היה ‎ איש‎ 
קשה ‎ שלא ‎ הראה ‎ כל ‎ אהבה ‎ או ‎ רכות ‎ לבתו. ‎ לעומת ‎ זאת ‎ היתה ‎ אמה‎ 

אשה ‎ בעלת ‎ יכולת ‎ מנהיגות ‎ ודמות ‎ ידועה ‎ בקהילה. ‎ בשנת ‎ 1885 
עזבה ‎ יחד ‎ עם ‎ אחותה ‎ את ‎ הבית ‎ והשתים ‎ היגרו ‎ לארצות־הברית.‎ 
באותה ‎ שנה ‎ הפכה ‎ לאנרכיסטית ‎ בעקבות ‎ הפגנת ‎ פועלים ‎ שהפכה‎ 
אלימה ‎ בשל ‎ התערבות ‎ המשטרה. ‎ גזר ‎ דין ‎ המוות ‎ שניתן ‎ למנהיגי‎ 
האנרכיסטים ‎ בעקבות ‎ ההפגנה ‎ גרם ‎ לה ‎ לזעזוע ‎ נפשי ‎ שבעקבותיו‎ 
הכריזה ‎ על ‎ עצמה ‎ כאנרכיסטית. ‎ בשנת ‎ 1889, ‎ בהיותה ‎ בת ‎ עשרים,‎ 
עברה ‎ לגור ‎ בניו־יורק ‎ והצטרפה ‎ לפעילות ‎ האנרכיסטית.‎ 

חייה ‎ האינטלקטואלים ‎ והאינטימיים ‎ היו ‎ שזורים ‎ בחייו ‎ של ‎ אלכסנדר‎ 
ברקמן, ‎ אחד ‎ ממנהיגי ‎ התנועה ‎ האנרכיסטית. ‎ קרוב ‎ לתחילת ‎ פעילותם‎ 
הציבורית ‎ בחר ‎ ברקמן ‎ להתנקש ‎ בחייו ‎ של ‎ בעל ‎ בית ‎ חרושת ‎ שהיה ‎ קשור‎ 
בדיכוי ‎ מאבקם ‎ של ‎ פועלי ‎ פלדה, ‎ ולהמשיך ‎ בכך ‎ את ‎ המסורת ‎ של‎ 
האנרכיסטים ‎ ברוסיה ‎ שראתה ‎ בטרור ‎ דרך ‎ התנגדות ‎ לגיטימית.‎ 
ההתנקשות ‎ נכשלה ‎ וברקמן ‎ קיבל ‎ עונש ‎ מאסר ‎ לעשרים ‎ ושתיים ‎ שנה.‎ 
המעשה ‎ עורר ‎ מחלוקת ‎ והתנגדות ‎ בקרב ‎ הסוציאליסטים ‎ ואף ‎ בקרב‎ 
האנרכיסטים ‎ עצמם ‎ שרובם ‎ התנגדו ‎ לשימוש ‎ בטרור. ‎ במשך ‎ ארבע־‎ 
עשרה ‎ שנות ‎ המאסר ‎ התמידה ‎ גולדמן ‎ בתמיכתה ‎ הבלתי ‎ מסויגת‎ 
בברקמן. ‎ המאסר ‎ האיץ ‎ את ‎ התפתחותה ‎ האישית ‎ כדמות ‎ עצמאית‎ 
והעצים ‎ את ‎ מחויבותה ‎ לתנועה ‎ האנרכיסטית.‎ 

היא ‎ החלה ‎ לדבר ‎ בציבור ‎ והתפרסמה ‎ בזכות ‎ כישרונה ‎ הרטורי.‎ 
כבר ‎ בהיותה ‎ בת ‎ עשרים־וארבע ‎ נחשבה ‎ לנואמת ‎ מקצועית‎ 
ומבריקה. ‎ האסיפות ‎ שבהן ‎ דיברה ‎ משכו ‎ תמיד ‎ קהל ‎ רב ‎ של‎ 
מעריצים ‎ כמו ‎ גם ‎ של ‎ מתנגדים. ‎ באותה ‎ שנה ‎ הפכה ‎ בעיני ‎ העיתונות‎ 
למנהיגת ‎ המובטלים ‎ בניו־יורק ‎ ונעצרה ‎ על ‎ ידי ‎ המשטרה‎ 
בפילדלפיה. ‎ בריאיון ‎ אתה, ‎ באותה ‎ שנה ‎ טענה ‎ שהפכה ‎ להיות‎ 
אנרכיסטית ‎ מתוך ‎ אגואיזם, ‎ "זה ‎ גורם ‎ לי ‎ כאב," ‎ אמרה, ‎ "לראות‎ 
בסבל ‎ של ‎ אחרים." ‎ מעבר ‎ להזדהות ‎ האישית ‎ עם ‎ סבלם ‎ של ‎ אחרים‎ 
והרצון ‎ לתקן ‎ את ‎ העולם ‎ היתה ‎ גולדמן ‎ משוכנעת ‎ לחלוטין ‎ שאין‎ 
תיאוריה ‎ אחרת ‎ מלבד ‎ האנרכיזם ‎ שגלומה ‎ בו ‎ היכולת ‎ לכונן ‎ חופש‎ 

אינדיבידואלי ‎ והרמוניה ‎ חברתית. ‎ האנרכיזם, ‎ לדעתה ‎ של ‎ גולדמן,‎ 
מחויב ‎ להריסתם ‎ של ‎ מוסדות ‎ קיימים ‎ המחזיקים ‎ את ‎ האנושות‎ 
בכלא, ‎ הוא ‎ מחוייב ‎ לבנייתה ‎ של ‎ חברה ‎ חופשית ‎ שבה ‎ הפוטנציאל‎ 
של ‎ כל ‎ אינדיבידואל ‎ יוכל ‎ להגיע ‎ למצוי ‎ עצמי ‎ מלא. ‎ היא ‎ לעגה‎ 
לניסיון ‎ של ‎ מנהיגי ‎ תנועת ‎ הפועלים ‎ לתבוע ‎ מתן ‎ דמי ‎ אבטלה ‎ ויצירת‎ 
מקומות ‎ עבודה ‎ ציבוריים ‎ היא ‎ טענה ‎ שמנהיגים ‎ ופוליטיקאים ‎ רק‎ 
מרמים ‎ ובוגדים ‎ בציבור. ‎ במקום ‎ כל ‎ זאת ‎ קראה ‎ לציבור ‎ המובטלים‎ 
לנקוט ‎ פעולה ‎ ישירה ‎ ולצאת ‎ להפגנות ‎ ברחובות.‎ 

בשנת ‎ 1893  הואשמה ‎ בניסיון ‎ להסית ‎ לאלימות ‎ ובמהלך ‎ המשפט‎ 
והעניין ‎ הציבורי ‎ בו ‎ הפכה ‎ גולדמן ‎ לדמות ‎ מפורסמת. ‎ למרות ‎ שלא‎ 
הוכחה ‎ אשמתה ‎ קיבלה ‎ עונש ‎ מאסר ‎ לשנה. ‎ לאחר ‎ עשרה ‎ חודשים‎ 
בכלא ‎ אותם ‎ עשתה ‎ במתן ‎ עזרה ‎ רפואית ‎ וטיפול, ‎ שוחררה ‎ והפכה‎ 
מנהיגה ‎ מרכזית ‎ בעולם ‎ הרדיקלי ‎ של ‎ ניו־יורק. ‎ מאותו ‎ זמן ‎ החלה‎ 
לבלות ‎ חלק ‎ ניכר ‎ מחייה ‎ במסעות ‎ ברחבי ‎ ארצות־הברית ‎ ואחר־כך‎ 
גם ‎ באירופה ‎ ונמנעה ‎ מלהקדיש ‎ את ‎ חייה ‎ להקמת ‎ בית ‎ ומשפחה.‎ 
בגיל ‎ עשרים־וחמש ‎ החליטה ‎ לא ‎ להביא ‎ ילדים ‎ לעולם ‎ שבו ‎ הם‎ 
יגדלו ‎ לסבול. ‎ את ‎ הצורך ‎ האמהי ‎ שלה ‎ כיוונה ‎ לעבודה ‎ פוליטית‎ 
שבה ‎ יכלה ‎ לאהוב ‎ את ‎ כל ‎ ילדי ‎ העולם. ‎ היא ‎ יצרה ‎ ועודדה ‎ מיתוס ‎ על‎ 
עצמה ‎ כאמא־אדמה ‎ וגיבורה ‎ טרגית ‎ וחשה ‎ את ‎ עצמה ‎ כקול ‎ קורא‎ 
במדבר. ‎ למרות ‎ התחושה ‎ הזו ‎ הצליחה ‎ להקים ‎ ולהוציא ‎ לאור, ‎ יחד‎ 
עם ‎ אלכסנדר ‎ ברקמן, ‎ את ‎ העיתון ‎ האנרכיסטי ‎ (אמא־‎ 

אדמה) ‎ משנת ‎ 1906  עד ‎ 1917. ‎ כתב־עת ‎ זה ‎ אפשר ‎ לגולדמן ‎ לתת‎ 
ביטוי ‎ ופרסום ‎ לדעותיה ‎ האנרכיסטיות ‎ בנושאי ‎ מדינה ‎ וחברה,‎ 
תרבות ‎ ותיאטרון, ‎ חופש ‎ וחירות, ‎ אמהות ‎ ונישואין, ‎ זנות ‎ ועבודת‎ 
נשים, ‎ פמיניזם ‎ והזכות ‎ לאמצעי ‎ מניעה. ‎ כישרון ‎ הכתיבה ‎ שלה ‎ יחד‎ 
עם ‎ היכולת ‎ הריטורית ‎ המופלאה ‎ שלה ‎ הפכו ‎ אותה ‎ למנהיגה ‎ מוכרת‎ 
של ‎ המאבק ‎ האנרכיסטי ‎ והתנועות ‎ הרדיקליות ‎ בארצות־הברית‎ 


ובאירופה.‎ 

כתב־העת ‎ אלכסנדר ‎ ברקמן ‎ ואמה ‎ גולדמן‎ 


אמה ‎ גולדמן ‎ נואמת ‎ בפני ‎ עובדי ‎ טקסטיל ‎ על ‎ אמצעי ‎ מניעה, ‎ 20  במאי ‎ 1916, ‎ ניו־יורק‎ 

חברי ‎ התנועה ‎ הרדיקלית ‎ הבינלאומית ‎ היו ‎ סוציאליסטים ‎ מזן ‎ אחר.‎ 
הם ‎ היו ‎ אנטי ‎ קפיטליסטים, ‎ אך ‎ בנוסף ‎ התנגדו ‎ בעוצמה ‎ ובנחישות‎ 
למדינה ‎ ולכל ‎ צורה ‎ של ‎ כוח ‎ מרכזי. ‎ הם ‎ לא ‎ רצו ‎ להשתלט ‎ על ‎ הכוח‎ 
של ‎ המדינה ‎ אלא ‎ להרוס ‎ אותו. ‎ הם ‎ רצו ‎ ניהול ‎ עצמי ‎ ואחריות ‎ של‎ 
הפועלים. ‎ הם ‎ התנגדו ‎ לרעיון ‎ של ‎ מפלגה ‎ גדולה ‎ שתיבחר ‎ לשלטון‎ 
והעדיפו ‎ להקים ‎ תאים ‎ קטנים ‎ לוחמניים ‎ שיפיצו ‎ את ‎ הרעיונות‎ 
האנרכיסטים ‎ על ‎ ידי ‎ עיתונים ‎ הרצאות ‎ והפגנות. ‎ גולדמן ‎ הביאה ‎ את‎ 
האנרכיזם ‎ מהעולם ‎ של ‎ המהגרים ‎ הזרים, ‎ רבים ‎ מהם ‎ יהודים ‎ דוברי‎ 
יידיש, ‎ אל ‎ האמריקנים ‎ דוברי ‎ האנגלית ‎ בלב ‎ החברה. ‎ היא ‎ סירבה‎ 
להצטרף ‎ לארגונים ‎ רדיקליים ‎ או ‎ פמיניסטיים ‎ ולא ‎ היתה ‎ מוכנה‎ 
להיכנע ‎ לשום ‎ רעיון ‎ אחר ‎ מאשר ‎ הדרך ‎ שלה ‎ לצדק. ‎ אנרכיזם ‎ בשבילה‎ 
היה ‎ מאבק ‎ על ‎ החופש ‎ האישי ‎ של ‎ כל ‎ אינדיבידואל ‎ כמו ‎ גם ‎ מהפכה‎ 
חברתית. ‎ "האידיאל ‎ האנרכיסטי," ‎ טענה, ‎ "כולל ‎ בשבילי ‎ את ‎ כל‎ 
היופי ‎ והפליאה ‎ שישנם ‎ בחיים." ‎ היא ‎ אהבה ‎ פרחים, ‎ מוזיקה,‎ 
תיאטרון, ‎ "דברים ‎ יפים," ‎ כל ‎ אלו ‎ לא ‎ היו ‎ בעיניה ‎ מותרות ‎ אלא ‎ הכרח.‎ 

גולדמן ‎ אימצה ‎ בהתלהבות ‎ את ‎ הדעות ‎ של ‎ הוגי ‎ הדעות ‎ האנגלים‎ 
שבשבילם ‎ "המיניות ‎ המודרנית" ‎ משמעותה ‎ היתה ‎ הפרדת ‎ הנאות‎ 
הסקס ‎ מתהליך ‎ הפריון. ‎ אם ‎ הם ‎ קראו ‎ למוסר ‎ חופשי ‎ יותר ‎ ופחות‎ 
נוקשה ‎ הטרוסקסואלית ‎ הרי ‎ אצל ‎ גולדמן ‎ הפכו ‎ הרעיונות ‎ הללו‎ 
בהתלהבות ‎ לדיבור ‎ על ‎ אהבה ‎ חופשית, ‎ חירות ‎ מינית ‎ והתנגדות ‎ עזה‎ 
למוסד ‎ הנישואין. ‎ לפמיניזם ‎ שהציע ‎ לאסור ‎ על ‎ זנות ‎ ומשקאות‎ 
חריפים ‎ טענה ‎ גולדמן ‎ שהגבלות ‎ ואיסורים ‎ גורמים ‎ לבעיות ‎ חברתיות‎ 
ולא ‎ לפתרונן. ‎ הפתרון ‎ טמון ‎ ביתר ‎ חירות ‎ לשני ‎ המינים ‎ וחיסול‎ 
העבדות ‎ המודרנית ‎ התעשייתית. ‎ היא ‎ שמה ‎ דגש ‎ חזק ‎ על ‎ החירות‎ 
האישית ‎ כמאפיינת ‎ את ‎ הפוליטיקה ‎ שלה ‎ וטענה ‎ שדיונים ‎ תיאורטיים‎ 
אינם ‎ מלהיבים ‎ אותה. ‎ לטענתה ‎ אין ‎ זה ‎ מספיק ‎ להבין ‎ את ‎ הרעיונות‎ 
של ‎ האנרכיזם, ‎ יש ‎ צורך ‎ להרגיש ‎ ולחוש ‎ בכל ‎ הגוף ‎ את ‎ המשיכה ‎ של‎ 
הרעיונות ‎ הללו.‎ 

חנה ‎ ספרן‎ 


חייה ‎ ותרומתה ‎ של ‎ אמה ‎ גולדמן ‎ היו ‎ ונשארו ‎ במידה ‎ רבה ‎ שנויים‎ 
במחלוקת. ‎ אך ‎ אין ‎ ספק ‎ שבכמה ‎ נושאים ‎ התרומה ‎ שלה ‎ היתה‎ 
ייחודית ‎ וללא ‎ עוררין. ‎ ההתנגדות ‎ שלה ‎ לגיוס ‎ לצבא ‎ בתקופת‎ 
מלחמת ‎ העולם ‎ הראשונה ‎ הביא ‎ לבסוף ‎ למאסר ‎ של ‎ שנתיים ‎ ימים‎ 
ולאחריו ‎ גורשה ‎ גולדמן ‎ מארצות־הברית ‎ ולא ‎ הורשתה ‎ לחזור.‎ 
תמיכתה ‎ באותם ‎ ימים ‎ במהפכה ‎ הסובייטית ‎ של ‎ 1917  הביאה ‎ אותה‎ 
לחזור ‎ לברית־המועצות ‎ ולתמוך ‎ במהפכה ‎ אבל ‎ בעקבות ‎ ביקור ‎ שם‎ 
בשנים ‎ 1921-1920  שינתה ‎ את ‎ דעתה ‎ וביקרה ‎ את ‎ הנעשה ‎ בברית־‎ 
המועצות ‎ בכל ‎ הזדמנות. ‎ ביקורת ‎ זו, ‎ כמו ‎ גם ‎ דעותיה ‎ המקוריות ‎ בכל‎ 
נושא ‎ שעמד ‎ על ‎ סדר ‎ היום ‎ של ‎ המאבק ‎ הרדיקלי ‎ באירופה ‎ בין ‎ שתי‎ 
מלחמות ‎ עולם ‎ הביא ‎ אותה, ‎ לא ‎ אחת, ‎ לידי ‎ מחלוקת ‎ עם ‎ מנהיגי‎ 
פועלים ‎ ומפלגות ‎ קומוניסטיות ‎ וסוציאליסטיות. ‎ היא ‎ נשארה ‎ בגלות,‎ 
כתבה ‎ והרצתה ‎ במיוחד ‎ בצרפת ‎ אנגליה ‎ וקנדה. ‎ בשנות ‎ ה־60 ‎ לחייה‎ 
ביקרה ‎ בספרד ‎ וסייעה ‎ לאנרכיסטים ‎ בזמן ‎ מלחמת ‎ האזרחים.‎ 
בתקופת ‎ הגלות ‎ שלה ‎ באירופה ‎ כתבה ‎ את ‎ ספרה ‎ 11/6  §ה1ע11,‎ 

אוטוביוגרפיה ‎ בשני ‎ כרכים. ‎ ההתכתבות ‎ רבת ‎ השנים ‎ שלה ‎ עם‎ 
אלכסנדר ‎ ברקמן ‎ זכתה ‎ גם ‎ היא ‎ לצאת ‎ לאור. ‎ בשנת ‎ 1940  מתה‎ 
בקנדה ‎ והיא ‎ בת ‎ 69.‎ 

לאחר ‎ שנים ‎ רבות ‎ שבהם ‎ הפכה ‎ להיות ‎ דמות ‎ נשכחת ‎ וספריה‎ 
כולם ‎ אזלו ‎ לחלוטין, ‎ חזרה ‎ אמה ‎ גולדמן ‎ להיות ‎ דמות ‎ מוכרת‎ 
ונערצת ‎ בזכות ‎ המהפכה ‎ הפמיניסטית ‎ של ‎ שנות ‎ ה־60 ‎ בארצות־‎ 
הברית. ‎ רעיונות ‎ אנרכיסטיים ‎ חזרו ‎ ושבו ‎ להיות ‎ מושכים ‎ לציבור ‎ של‎ 
נוער ‎ ופעילים ‎ חברתיים ‎ למיניהם. ‎ דעותיה ‎ בנושאים ‎ של ‎ זנות, ‎ סחר‎ 
בנשים, ‎ חופש ‎ מיני ‎ והתנגדות ‎ להטרוסקסואליות ‎ היו ‎ ונשארו‎ 
אקטואליים. ‎ הקריאה ‎ שלה ‎ לפעולה ‎ ישירה ‎ נשמעת ‎ כאילו ‎ יצאה‎ 
מחוגי ‎ המפגינים ‎ נגד ‎ הגלובליזם ‎ של ‎ המאה ‎ ה־21.‎ 


הטרגדיה ‎ של ‎ שחרור ‎ ה  אעז ‎ ה 

אני ‎ מבקשת ‎ לפתוח ‎ בהצהרה: ‎ ללא ‎ שום ‎ קשר ‎ לתיאוריות‎ 
הפוליטיות ‎ או ‎ הכלכליות, ‎ המביאות ‎ בחשבון ‎ את ‎ ההבדלים‎ 
היסודיים ‎ בין ‎ קבוצות ‎ שונות ‎ של ‎ הגזע ‎ האנושי, ‎ בלי ‎ קשר ‎ להבדלי‎ 
מעמד ‎ וגזע, ‎ ובמנותק ‎ מן ‎ הגבולות ‎ המלאכותיים ‎ בין ‎ זכויות ‎ האשה‎ 
לזכויות ‎ הגבר, ‎ אני ‎ רוצה ‎ לטעון ‎ לאפשרותו ‎ של ‎ שלב ‎ שבו ‎ הבחנות‎ 
אלה ‎ עשויות ‎ להתבטל ‎ ולפנות ‎ את ‎ מקומן ‎ למכלול ‎ אחד ‎ שלם.‎ 

באומרי ‎ זאת ‎ אין ‎ בכוונתי ‎ להציע ‎ הסכם ‎ שלום. ‎ היריבות ‎ החברתית‎ 
הכללית ‎ שהשתררה ‎ על ‎ כל ‎ חיינו ‎ הציבוריים, ‎ יריבות ‎ שמקורה‎ 
בניגודי ‎ אינטרסים, ‎ תתנפץ ‎ לרסיסים ‎ ביום ‎ שבו ‎ תתכונן ‎ החברה ‎ שלנו‎ 
על ‎ עקרונות ‎ הצדק ‎ הכלכלי.‎ 

השכנת ‎ שלום ‎ והרמוניה ‎ בין ‎ המינים ‎ ובין ‎ האנשים ‎ אינה ‎ מבוססת‎ 
בהכרח ‎ על ‎ יצירתו ‎ של ‎ שוויון ‎ משטח ‎ בין ‎ כל ‎ בני ‎ אדם. ‎ היא ‎ גם ‎ אינה‎ 
דורשת ‎ לבטל ‎ את ‎ התכונות ‎ המייחדות ‎ כל ‎ אדם ‎ ואדם. ‎ הבעיה‎ 
הניצבת ‎ בפנינו ‎ כיום ‎ ואשר ‎ עמה ‎ יהיה ‎ עלינו ‎ להתמודד ‎ בעתיד‎ 
הקרוב, ‎ היא ‎ כיצד ‎ נוכל ‎ לשמור ‎ על ‎ ייחודנו ‎ ובה־בעת ‎ להתקיים‎ 
באחדות ‎ עם ‎ אחרים. ‎ כיצד ‎ יעלה ‎ בידינו ‎ לחוש ‎ הזדהות ‎ עמוקה ‎ עם‎ 
כל ‎ בני ‎ האדם ‎ ובכל ‎ זאת ‎ לשמר ‎ את ‎ התכונות ‎ המייחדות ‎ אותנו. ‎ נדמה‎ 
לי ‎ שזהו ‎ המצע ‎ שעליו ‎ יוכלו ‎ הכלל ‎ והפרט, ‎ הדמוקרטיה ‎ האמיתית‎ 
והאינדיבידואליות ‎ האמיתית, ‎ הגבר ‎ והאשה, ‎ להיפגש ‎ ללא ‎ יריבות‎ 

ומאבק. ‎ הרעיון ‎ המנחה ‎ לא ‎ צריך ‎ להיות: ‎ סלחו ‎ זה ‎ לזה, ‎ אלא: ‎ הבינו‎ 
זה ‎ את ‎ זה. ‎ מעולם ‎ לא ‎ הזדהיתי ‎ עם ‎ פסוקה ‎ המצוטט ‎ לעייפה ‎ של‎ 
מדאם ‎ דה־סטאל: ‎ "להבין ‎ הכול ‎ פירושו ‎ לסלוח ‎ הכול." ‎ נודף ‎ ממנו‎ 
ריח ‎ של ‎ תא ‎ וידויים. ‎ יש ‎ יסוד ‎ מתחסד ‎ ומתנשא ‎ ביומרה ‎ לסלוח ‎ לאדם‎ 
אחר. ‎ די ‎ שנבין ‎ את ‎ האחר. ‎ ההצהרה ‎ שלי ‎ מציגה ‎ באופן ‎ חלקי ‎ את‎ 
יסודות ‎ השקפתי ‎ בנושא ‎ שחרור ‎ האשה ‎ והשפעתו ‎ על ‎ המין ‎ הנשי‎ 
כולו.‎ 

השחרור ‎ צריך ‎ לאפשר ‎ לאשה ‎ להיות ‎ אנושית ‎ במלוא ‎ מובן ‎ המילה.‎ 
הוא ‎ צריך ‎ לפתוח ‎ בפניה ‎ עולם ‎ שיהיה ‎ רחב ‎ דיו ‎ בעבור ‎ כל ‎ מה ‎ שכמה‎ 
בקרבה ‎ לביטוי ‎ ולפעולה. ‎ יש ‎ לשבור ‎ את ‎ כל ‎ המחסומים‎ 
המלאכותיים, ‎ ולפנות ‎ מן ‎ הדרך ‎ לחירות ‎ גדולה ‎ יותר ‎ את ‎ העקבות‎ 
שהותירו ‎ מאות ‎ שנים ‎ של ‎ כניעות ‎ ועבדות.‎ 

זה ‎ היה ‎ היעד ‎ המקורי ‎ של ‎ התנועה ‎ לשחרור ‎ האשה. ‎ אך ‎ התוצאות‎ 
שהושגו ‎ עד ‎ כה ‎ בודדו ‎ את ‎ האשה ‎ וגזלו ‎ ממנה ‎ את ‎ המעיינות‎ 
הנובעים ‎ של ‎ האושר, ‎ החיוניים ‎ לה ‎ כל־כך. ‎ השחרור, ‎ שנסב ‎ כל־כולו‎ 
על ‎ גינונים ‎ חיצוניים, ‎ הפך ‎ את ‎ האשה ‎ המודרנית ‎ ליצור ‎ מלאכותי,‎ 
כמו ‎ גינת ‎ נוי ‎ צרפתית ‎ שעציה ‎ ושיחיה ‎ גזומים ‎ כפירמידות, ‎ גלגלים‎ 
וזרים ‎ מסולסלים, ‎ או ‎ בכל ‎ צורה ‎ אחרת ‎ שניתן ‎ להעלותה ‎ על ‎ הדעת,‎ 
מלבד ‎ הצורות ‎ שהיתה ‎ לובשת ‎ לו ‎ היו ‎ מניחים ‎ לה ‎ לבטא ‎ את‎ 
תכונותיה ‎ הטבעיות. ‎ צמחים ‎ מלאכותיים ‎ כאלה ‎ של ‎ המין ‎ הנשי‎ 
אפשר ‎ למצוא ‎ בכמויות ‎ גדולות, ‎ בעיקר ‎ בחוגים ‎ המתקראים‎ 
אינטלקטואליים.‎ 

חירות ‎ ושוויון ‎ לאשה‎ !  כמה ‎ תקוות ‎ ושאיפות ‎ נטעו ‎ המילים ‎ הללו‎ 
בכמה ‎ מן ‎ הנפשות ‎ הנאצלות ‎ והאמיצות ‎ של ‎ תקופתן, ‎ אי־אז ‎ כאשר‎ 
הגו ‎ אותן ‎ לראשונה. ‎ השמש ‎ נועדה ‎ לזרוח ‎ במלוא ‎ הדרה ‎ באופקיו‎ 
של ‎ עולם ‎ חדש, ‎ עולם ‎ שבו ‎ תהיה ‎ האשה ‎ חופשיה ‎ לעצב ‎ את ‎ גורלה.‎ 
חזון ‎ זה ‎ אכן ‎ היה ‎ ראוי ‎ להתלהבות, ‎ לאומץ ‎ הלב, ‎ להתמדה‎ 
ולמאמצים ‎ הבלתי ‎ נלאים ‎ של ‎ אותם ‎ חלוצים ‎ נפלאים, ‎ גברים ‎ ונשים‎ 


הטרגדיה ‎ של ‎ שחרור ‎ האשה‎ 

שהיו ‎ נכונים ‎ לסכן ‎ הכול ‎ ולהתייצב ‎ אל ‎ מול ‎ עולם ‎ של ‎ דעות ‎ קדומות‎ 
ובורות.‎ 

גם ‎ התקוות ‎ שלי ‎ חותרות ‎ אל ‎ המטרה ‎ הזו. ‎ אך ‎ אני ‎ סבורה ‎ כי‎ 
המהלך ‎ של ‎ שחרור ‎ האשה, ‎ כפי ‎ שהוא ‎ מובן ‎ ומיושם ‎ כיום, ‎ כשל‎ 
במהלכו ‎ להשיג ‎ את ‎ היעד ‎ הנעלה ‎ הזה. ‎ האשה ‎ שבאמת ‎ רוצה ‎ להיות‎ 
חופשיה, ‎ נאלצת ‎ כעת ‎ להתמודד ‎ עם ‎ הצורך ‎ לשחרר ‎ את ‎ עצמה ‎ מן‎ 
השחרור. ‎ זה ‎ נשמע ‎ כמו ‎ סתירה ‎ פנימית, ‎ אך ‎ זוהי ‎ האמת ‎ המצערת.‎ 

מה ‎ השיגה ‎ האשה ‎ באמצעות ‎ המאבק ‎ לשחרור? ‎ זכות ‎ הצבעה‎ 
בכמה ‎ מדינות. ‎ האם ‎ הזכות ‎ הזו ‎ טיהרה ‎ את ‎ החיים ‎ הפוליטיים ‎ שלנו,‎ 
כפי ‎ שחזו ‎ בתמימותם ‎ כמה ‎ מחסידי ‎ הרעיון? ‎ ודאי ‎ שלא. ‎ ואגב, ‎ הגיע‎ 
הזמן ‎ שאנשים ‎ בעלי ‎ כושר ‎ שיפוט ‎ יפסיקו ‎ לדון ‎ בשחיתות ‎ הפוליטית‎ 
בטון ‎ של ‎ מנהלי ‎ פנימיות. ‎ לשחיתות ‎ בפוליטיקה ‎ אין ‎ שום ‎ קשר‎ 
לרמתו ‎ המוסרית ‎ של ‎ פוליטיקאי ‎ זה ‎ או ‎ אחר. ‎ הסיבות ‎ לשחיתות ‎ הן‎ 
חומריות ‎ בלבד. ‎ הפוליטיקה ‎ משקפת ‎ את ‎ העולם ‎ העסקי ‎ והתעשייתי‎ 
שחרת ‎ על ‎ דגלו ‎ את ‎ הססמאות: ‎ "ברוך ‎ אתה ‎ בלוקחך," ‎ "קנה ‎ בזול‎ 
ומכור ‎ ביוקר," ‎ "יד ‎ מטונפת ‎ אחת ‎ רוחצת ‎ את ‎ האחרת". ‎ אין ‎ שום‎ 
יסוד ‎ לקוות ‎ שבעזרת ‎ זכותה ‎ להצביע ‎ האשה ‎ תטהר ‎ אי ‎ פעם ‎ את‎ 
הפוליטיקה.‎ 

השחרור ‎ יצר ‎ שוויון ‎ כלכלי ‎ בין ‎ האשה ‎ לגבר. ‎ פירוש ‎ הדבר‎ 
שהאשה ‎ יכולה ‎ לבחור ‎ לעצמה ‎ מקצוע ‎ ומשלח ‎ יד. ‎ אך ‎ מכיוון‎ 
שההכשרה ‎ הגופנית ‎ שלה ‎ בעבר ‎ ובהווה ‎ לא ‎ ציידה ‎ אותה ‎ בכוח‎ 
הנחוץ ‎ כדי ‎ להתחרות ‎ בגבר, ‎ היא ‎ נאלצת ‎ פעמים ‎ רבות ‎ למצות ‎ את‎ 
כוחותיה, ‎ לכלות ‎ את ‎ מאגרי ‎ החיים ‎ שלה, ‎ ולמתוח ‎ כל ‎ עצב ‎ בגופה‎ 
כדי ‎ להדביק ‎ את ‎ ערך ‎ השוק. ‎ מעטות ‎ מאוד ‎ מצליחות ‎ בכך. ‎ עובדה‎ 
היא ‎ שנשים ‎ העובדות ‎ כמורות, ‎ רופאות, ‎ עורכות ‎ דין, ‎ אדריכליות‎ 
ומהנדסות ‎ אינן ‎ זוכות ‎ לאותו ‎ אמון ‎ כמו ‎ עמיתיהן ‎ הגברים, ‎ ואינן‎ 
מקבלות ‎ אותו ‎ גמול. ‎ ואלה ‎ שמשיגות ‎ את ‎ השוויון ‎ המפתה ‎ הזה ‎ לרוב‎ 
עושות ‎ זאת ‎ על ‎ חשבון ‎ רווחתן ‎ הגופנית ‎ או ‎ הנפשית. ‎ נשים ‎ ונערות‎ 

רבות ‎ השתלבו ‎ בשוק ‎ העבודה, ‎ אבל ‎ כמה ‎ עצמאות ‎ מניבה ‎ החלפת‎ 
כבליו ‎ של ‎ הבית ‎ באלה ‎ של ‎ המפעל, ‎ סדנת ‎ היזע, ‎ חנות ‎ הכלבו ‎ או‎ 
המשרד? ‎ שלא ‎ לדבר ‎ על ‎ כך ‎ שבסוף ‎ יום ‎ העבודה ‎ הקשה, ‎ רובץ ‎ על‎ 
כתפיהן ‎ של ‎ נשים ‎ רבות ‎ נטל ‎ הטיפול ‎ בבית, ‎ שכידוע ‎ אין ‎ כמוהו ‎ — 
קר, ‎ קודר, ‎ מבולגן, ‎ לא ‎ מזמין. ‎ אכן ‎ עצמאות ‎ מפוארת! ‎ מה ‎ פלא‎ 
שמאות ‎ נערות ‎ אצות ‎ להיעתר ‎ להצעת ‎ הנישואים ‎ הראשונה. ‎ הן‎ 
עייפות ‎ ומותשות ‎ מן ‎ ה "עצמאות" ‎ שלהן ‎ מאחורי ‎ הדלפק, ‎ ליד‎ 
מכונת ‎ הכתיבה ‎ או ‎ התפירה. ‎ הן ‎ נואשות ‎ להינשא ‎ ממש ‎ כמו ‎ נערות‎ 
מן ‎ המעמד ‎ הבינוני, ‎ הכמהות ‎ להתנער ‎ מעול ‎ הסמכות ‎ ההורית.‎ 
עצמאות ‎ למראית ‎ עין, ‎ ששכרה ‎ מספיק ‎ אך ‎ בקושי ‎ למחייה, ‎ איננה‎ 
פיתוי ‎ שניתן ‎ לצפות ‎ מהאשה ‎ להקריב ‎ הכול ‎ למענו. ‎ אחרי ‎ ככלות‎ 
הכול, ‎ העצמאות ‎ המהוללת ‎ שלנו ‎ איננה ‎ אלא ‎ תהליך ‎ אטי ‎ של ‎ עמעום‎ 
טבע ‎ האשה ‎ וההנקה ‎ של ‎ יצר ‎ האהבה ‎ ויצר ‎ האמהות ‎ שלה.‎ 

עם ‎ זאת, ‎ תפקידה ‎ של ‎ הנערה ‎ העובדת ‎ טבעי ‎ ואנושי ‎ הרבה ‎ יותר‎ 
מזה ‎ של ‎ אחותה ‎ שמזלה ‎ שפר ‎ עליה, ‎ לכאורה, ‎ והיא ‎ מצאה ‎ את ‎ דרכה‎ 
אל ‎ אחד ‎ המקצועות ‎ המתורבתים ‎ יותר. ‎ מורות, ‎ פיסיקאיות, ‎ עורכות‎ 
דין ‎ ומהנדסות ‎ נאלצות ‎ להציג ‎ הופעה ‎ מהוגנת ‎ ומכובדת, ‎ בעת‎ 
שעולמן ‎ הפנימי ‎ מתרוקן ‎ וגווע.‎ 

התפישה ‎ הצרה ‎ של ‎ עצמאות ‎ האשה ‎ ושחרורה, ‎ הפחד ‎ מן ‎ האהבה‎ 
לגבר ‎ שאיננו ‎ שווה ‎ לה ‎ מבחינה ‎ חברתית, ‎ הפחד ‎ שמא ‎ האהבה ‎ תגזול‎ 
ממנה ‎ את ‎ חירותה ‎ ועצמאותה, ‎ האימה ‎ שמא ‎ האהבה ‎ או ‎ האמהות‎ 
יעכבו ‎ את ‎ התקדמותה ‎ המקצועית ‎ —  כל ‎ אלה ‎ כופים ‎ על ‎ האשה‎ 
המודרנית ‎ מעין ‎ בתוליות, ‎ והחיים, ‎ על ‎ רגעי ‎ הצער ‎ המזככים ‎ ורגעי‎ 
האושר ‎ העמוקים ‎ והמשברים ‎ שהם ‎ מזמנים, ‎ חולפים ‎ על ‎ פניה ‎ מבלי‎ 
לגעת ‎ בנפשה, ‎ מבלי ‎ לטלטל ‎ את ‎ נשמתה.‎ 

אופק ‎ השחרור, ‎ כפי ‎ שמבינים ‎ אותו ‎ רוב ‎ חסידיו ‎ ופרשניו, ‎ צר‎ 
מלהכיל ‎ את ‎ האהבה ‎ והשיכרון ‎ האצורים ‎ ברגש ‎ העמוק ‎ של ‎ האשה,‎ 
האהובה, ‎ האם, ‎ כשהיא ‎ חופשיה ‎ באמת.‎ 

הטרגדיה ‎ של ‎ האשה ‎ המפרנסת ‎ עצמה, ‎ או ‎ זו ‎ העצמאית ‎ מבחינה‎ 
כלכלית, ‎ איננה ‎ נעוצה ‎ בהתנסויות ‎ רבות ‎ מדי ‎ אלא ‎ דווקא ‎ במיעוטן ‎ של‎ 
החוויות. ‎ היא ‎ אמנם ‎ עולה ‎ על ‎ אחותה ‎ מן ‎ הדורות ‎ הקודמים ‎ בהיכרותה‎ 
עם ‎ טבע ‎ האדם ‎ והעולם, ‎ אבל ‎ בדיוק ‎ משום ‎ כך ‎ היא ‎ חשה ‎ את ‎ עומק‎ 
המחסור ‎ בלשד ‎ החיים, ‎ שהוא ‎ לבדו ‎ יכול ‎ להעשיר ‎ את ‎ הנפש ‎ האנושית,‎ 
ובלעדיו ‎ הופכות ‎ רוב ‎ הנשים ‎ לאוטומטים ‎ מקצועיים ‎ ותו ‎ לא.‎ 

מצב ‎ עניינים ‎ זה ‎ נחזה ‎ מראש ‎ על־ידי ‎ מי ‎ שהבינו ‎ כי ‎ בתחום ‎ המוסרי‎ 
נותרו ‎ בקרבנו ‎ עדיין ‎ שרידים ‎ מתפוררים ‎ מן ‎ התקופה ‎ שבה ‎ עליונותו‎ 
של ‎ הגבר ‎ לא ‎ היתה ‎ מוטלת ‎ בספק. ‎ שרידים ‎ אלה ‎ נחשבים ‎ מועילים‎ 
עדיין, ‎ עד ‎ כי ‎ חלק ‎ ניכר ‎ מן ‎ הנשים ‎ המשוחררות ‎ אינן ‎ יכולות ‎ להסתדר‎ 
בלעדיהם. ‎ כל ‎ תנועה ‎ המבקשת ‎ להרוס ‎ מוסדות ‎ קיימים ‎ ולהציב‎ 
במקומם ‎ תחליף ‎ מתקדם ‎ יותר, ‎ מוצלח ‎ יותר, ‎ אוספת ‎ סביבה ‎ חסידים‎ 
התומכים ‎ באופן ‎ תיאורטי ‎ ברעיונות ‎ הרדיקליים ‎ ביותר, ‎ אך‎ 
התנהלותם ‎ היומיומית ‎ חושפת ‎ את ‎ צביעותם. ‎ הם ‎ מזייפים ‎ חזות‎ 
מכובדת ‎ כדי ‎ לשאת ‎ חן ‎ בעיני ‎ יריביהם. ‎ יש ‎ למשל ‎ סוציאליסטים,‎ 
ואפילו ‎ אנרכיסטים, ‎ הטוענים ‎ בלהט ‎ שכל ‎ רכוש ‎ הוא ‎ גזל, ‎ אך‎ 
נמלאים ‎ מרירות ‎ ברגע ‎ שמבקשים ‎ להלוות ‎ לברייה ‎ אחרת, ‎ ולו ‎ שרוך‎ 
של ‎ נעל.‎ 

צביעות ‎ דומה ‎ אפשר ‎ למצוא ‎ בתנועה ‎ לשחרור ‎ האשה. ‎ עיתונאים‎ 
צהובים ‎ וזרזירי ‎ עט ‎ חסרי ‎ דעה ‎ תיארו ‎ את ‎ האשה ‎ המשוחררת ‎ כמי‎ 
שגורמת ‎ לשערותיהם ‎ של ‎ האזרח ‎ הטוב ‎ ובת ‎ לווייתו ‎ האפורה‎ 
לסמור. ‎ על ‎ פי ‎ תיאוריהם, ‎ כל ‎ חברה ‎ בתנועה ‎ לזכויות ‎ הנשים ‎ היא ‎ מין‎ 
ז׳ורז׳ ‎ סנד. ‎ היא ‎ נוהגת ‎ אדישות ‎ גמורה ‎ בעקרונות ‎ המוסר, ‎ דבר ‎ איננו‎ 
מקודש ‎ בעיניה ‎ ואין ‎ לה ‎ שמץ ‎ של ‎ כבוד ‎ ליחסים ‎ שאמורים ‎ לשרור‎ 
בין ‎ גבר ‎ לאשה. ‎ בקיצור, ‎ השחרור ‎ פירושו ‎ חיים ‎ משולחי ‎ רסן, ‎ שטופי‎ 
תאווה ‎ וחטא, ‎ ללא ‎ שום ‎ התחשבות ‎ בחברה, ‎ בדת ‎ ובמוסר. ‎ חסידי‎ 
זכויות ‎ האשה ‎ התרעמו ‎ על ‎ הצגה ‎ מסולפת ‎ זו, ‎ ומכיוון ‎ שלא ‎ התברכו‎ 
בחוש ‎ הומור, ‎ הם ‎ השקיעו ‎ את ‎ כל ‎ משאביהם ‎ בניסיון ‎ להוכיח ‎ שאינם‎ 

גרועים ‎ כפי ‎ שתיארו ‎ אותם, ‎ אלא ‎ להפך. ‎ כל ‎ עוד ‎ היתה ‎ האשה‎ 
שפחתו ‎ של ‎ הגכר, ‎ היא ‎ כמוכן ‎ לא ‎ יכלה ‎ להיות ‎ טוכה ‎ וטהורה. ‎ אך‎ 
כעת, ‎ משהיא ‎ חופשיה ‎ ומשוחררת, ‎ היא ‎ תוכיח ‎ עד ‎ כמה ‎ היא ‎ טוכה,‎ 
והשפעתה ‎ תכיא ‎ לטיהורם ‎ של ‎ כל ‎ מוסדות ‎ החכרה. ‎ אין ‎ להכחיש‎ 
שהתנועה ‎ לזכויות ‎ האשה ‎ ניתקה ‎ שלשלאות ‎ ישנות, ‎ אך ‎ היא ‎ גם‎ 
חישלה ‎ חדשות. ‎ הנשים ‎ שהתנועה ‎ הגדולה ‎ לשחרור ‎ אמיתי ‎ נתקלה‎ 
כהן ‎ לא ‎ היו ‎ גדולות ‎ דיין ‎ כדי ‎ להישיר ‎ מכט ‎ אל ‎ החירות. ‎ מתוך‎ 
השקפת ‎ עולם ‎ צרת ‎ אופקים ‎ ופוריטנית ‎ הן ‎ הכריזו ‎ על ‎ הגכר ‎ כדמות‎ 
מטרידה ‎ ומפוקפקת, ‎ וגירשו ‎ אותו ‎ מתוך ‎ חיי ‎ הרגש ‎ שלהן. ‎ שום ‎ לא‎ 
ניתן ‎ היה ‎ לסכול ‎ את ‎ הגכר ‎ כשום ‎ מחיר, ‎ מלכד ‎ אולי ‎ כאם ‎ לילד, ‎ וזאת‎ 
משום ‎ הקושי ‎ הכרוך ‎ כהכאת ‎ ילד ‎ לעולם ‎ ללא ‎ אם. ‎ למרכה ‎ המזל, ‎ גם‎ 
הפוריטניות ‎ הנוקשה ‎ כיותר ‎ לא ‎ תהיה ‎ לעולם ‎ חזקה ‎ דייה ‎ כדי ‎ להרוג‎ 
את ‎ הכמיהה ‎ המולדת ‎ לאמהות. ‎ אך ‎ החופש ‎ של ‎ האשה ‎ כרוך ‎ לכלי‎ 
הפרד ‎ בחירותו ‎ של ‎ הגבר, ‎ ונראה ‎ כי ‎ רכות ‎ מאחיותיי ‎ המשוחררות‎ 
לכאורה ‎ מתעלמות ‎ מן ‎ העובדה ‎ שילד ‎ אשר ‎ נולד ‎ מתוך ‎ חופש ‎ זקוק‎ 
לאהבה ‎ ולמסירות ‎ של ‎ כל ‎ בן ‎ אנוש ‎ בסביבתו, ‎ גבר ‎ או ‎ אשה. ‎ למרבה‎ 
הצער, ‎ תפישה ‎ צרה ‎ זו ‎ של ‎ יחסי ‎ אנוש ‎ היא ‎ שהמיטה ‎ טרגדיה ‎ גדולה‎ 
על ‎ חייהם ‎ של ‎ הגבר ‎ והאשה ‎ המודרניים.‎ 

לפני ‎ כחמש־עשרה ‎ שנה ‎ יצא ‎ לאור ‎ ספר ‎ פרי ‎ עטה ‎ של ‎ הסופרת‎ 
הנורבגית ‎ המבריקה ‎ לורה ‎ מרהולם, ‎ קווים ‎ לדמותה ‎ של ‎ האשה.‎ 
מרהולם ‎ היתה ‎ אחת ‎ החוקרות ‎ הראשונות ‎ שהראו ‎ עד ‎ כמה ‎ ריק ‎ וצר‎ 
הוא ‎ המושג ‎ הרווח ‎ בדבר ‎ שחרור ‎ האשה, ‎ וכמה ‎ טרגית ‎ השפעתו ‎ על‎ 
חייה ‎ הפנימיים. ‎ בחיבורה ‎ מתייחסת ‎ מרהולם ‎ לגודלן ‎ של ‎ מספר ‎ נשים‎ 
מוכשרות ‎ שזכו ‎ לתהילה ‎ בינלאומית: ‎ אלאונורה ‎ דום ‎ המזהירה,‎ 
המתמטיקאית ‎ והסופרת ‎ הדגולה ‎ סוניה ‎ קובלווסקאיה, ‎ והאמנית‎ 
ומשוררת ‎ הטבע ‎ מריה ‎ בשקירצף, ‎ שמתה ‎ בדמי ‎ ימיה. ‎ הכמיהה‎ 
הבלתי ‎ מסופקת ‎ לחיים ‎ שלמים, ‎ מלאים, ‎ מספקים ‎ ויפים, ‎ והבדידות‎ 
וחוסר ‎ המנוחה ‎ הנובעים ‎ מן ‎ המחסור ‎ בהם, ‎ עוברים ‎ כחוט ‎ השני‎ 

בחייהן ‎ של ‎ אותן ‎ נשים ‎ בלתי ‎ רגילות. ‎ לנוכח ‎ רישומים ‎ פסיכולוגיים‎ 
מאלפים ‎ אלה ‎ קשה ‎ להימנע ‎ מן ‎ המסקנה ‎ כי ‎ ככל ‎ שהאשה ‎ נבונה‎ 
ומפותחת ‎ יותר, ‎ כך ‎ פוחתים ‎ סיכוייה ‎ לפגוש ‎ בן ‎ זוג ‎ נעים ‎ שיראה ‎ בה‎ 
לא ‎ רק ‎ אמצעי ‎ להשגת ‎ סיפוק ‎ מיני, ‎ אלא ‎ גם ‎ בן ‎ אנוש, ‎ חברה, ‎ שותפה‎ 
ודמות ‎ חד־פעמית, ‎ שאינה ‎ יכולה ‎ ואינה ‎ צריכה ‎ לוותר ‎ על ‎ אף ‎ אחד‎ 
מתווי ‎ אישיותה.‎ 

הגבר ‎ הממוצע, ‎ שבע ‎ הרצון ‎ מעצמו, ‎ הנלעג ‎ במנהגו ‎ הפטרוני‎ 
כלפי ‎ נשים, ‎ איננו ‎ בגדר ‎ אפשרות ‎ בעבור ‎ האשה ‎ שדיוקנה ‎ משורטט‎ 
בחיבורה ‎ של ‎ לורה ‎ מרהולם. ‎ אך ‎ באותה ‎ מידה, ‎ אשה ‎ כזו ‎ איננה‎ 
יכולה ‎ להסתפק ‎ בגבר ‎ שאינו ‎ רואה ‎ בה ‎ דבר ‎ מלבד ‎ סגולותיה‎ 
הנפשיות ‎ והשכליות, ‎ ואינו ‎ מצליח ‎ לעורר ‎ את ‎ יצריה ‎ הטבעיים.‎ 

אינטלקט ‎ עשיר ‎ ונפש ‎ מעודנת ‎ נחשבים ‎ בדרך ‎ כלל ‎ לתכונות‎ 
הכרחיות ‎ לשם ‎ עיצובה ‎ של ‎ אישיות ‎ יפה ‎ ועמוקה. ‎ במקרה ‎ של ‎ האשה‎ 
המודרנית, ‎ תכונות ‎ אלה ‎ משמשות ‎ מכשול ‎ בדרך ‎ לביטוי ‎ המלא ‎ של‎ 
ישותה. ‎ מזה ‎ יותר ‎ ממאה ‎ שנה ‎ מוקעת ‎ הצורה ‎ העתיקה ‎ של ‎ נישואים,‎ 
המבוססת ‎ על ‎ התג‎ "ך ‎ וכובלת ‎ את ‎ האשה ‎ לבעלה ‎ "עד ‎ שהמוות‎ 
יפריד," ‎ כמוסד ‎ המנציח ‎ את ‎ השליטה ‎ של ‎ הגבר ‎ באשה, ‎ את ‎ כניעתה‎ 
המוחלטת ‎ לגחמותיו ‎ ולפקודותיו, ‎ ואת ‎ תלותה ‎ המוחלטת ‎ בשמו‎ 
ובהונו. ‎ שוב ‎ ושוב ‎ מוצגות ‎ הוכחות ‎ לכך ‎ שקשר ‎ הנישואים ‎ המסורתי‎ 
דחק ‎ את ‎ האשה ‎ לתפקיד ‎ שפחתו ‎ של ‎ הגבר ‎ ונושאת ‎ ילדיו. ‎ ובכל ‎ זאת‎ 
מתברר ‎ שנשים ‎ משוחררות ‎ רבות ‎ מעדיפות ‎ את ‎ הנישואים, ‎ על ‎ כל‎ 
חסרונותיהם, ‎ על ‎ פני ‎ המגבלות ‎ שגוזרים ‎ עליהן ‎ חיי ‎ הרווקות: ‎ חיים‎ 
מוגבלים ‎ ובלתי ‎ נסבלים ‎ בשל ‎ שלשלאות ‎ המוסר ‎ הצבוע ‎ והדעה‎ 
הקדומה, ‎ המצרים ‎ את ‎ צעדיה ‎ של ‎ האשה ‎ וכובלים ‎ את ‎ טבעה.‎ 

חוסר ‎ העקביות ‎ הזה, ‎ נחלתן ‎ של ‎ נשים ‎ מתקדמות ‎ רבות, ‎ ניתן‎ 
להסבר ‎ באמצעות ‎ העובדה ‎ שהן ‎ מעולם ‎ לא ‎ הבינו ‎ את ‎ המשמעות‎ 
האמיתית ‎ של ‎ השחרור. ‎ הן ‎ חשבו ‎ שכל ‎ מה ‎ שדרוש ‎ הוא ‎ להשתחרר‎ 
מן ‎ הרודנים ‎ החיצוניים. ‎ הרודנים ‎ הפנימיים, ‎ המזיקים ‎ הרבה ‎ יותר‎ 

לחיים ‎ ולהתפתחות ‎ —  הקונבנציות ‎ המוסריות ‎ והחברתיות ‎ —  כבר‎ 
יסתדרו ‎ בעצמם. ‎ והם ‎ אכן ‎ הסתדרו ‎ בעצמם. ‎ נראה ‎ שהם ‎ מסתדרים‎ 
בראשים ‎ ובלבבות ‎ של ‎ חסידי ‎ שחרור ‎ האשה ‎ ממש ‎ באותו ‎ חן ‎ טבעי‎ 
שבו ‎ התנהלו ‎ בראשיהן ‎ ובלבבותיהן ‎ של ‎ סבותינו.‎ 

הרודנים ‎ הפנימיים ‎ האלה, ‎ על ‎ שלל ‎ צורותיהם: ‎ מה ‎ יגידו ‎ השכנים,‎ 
מה ‎ יגידו ‎ אמא, ‎ האח, ‎ אבא ‎ או ‎ הדודה‎ ;  מה ‎ יגידו ‎ מרת ‎ גרונדי, ‎ מר‎ 
קומסטוק, ‎ המעסיק, ‎ מועצת ‎ החינוך? ‎ כל ‎ החטטנים ‎ הללו, ‎ בלשי‎ 
המוסר, ‎ סוהרי ‎ הרוח ‎ האנושית, ‎ מה ‎ הם ‎ יגידו? ‎ עד ‎ שהאשה ‎ תלמד‎ 
לצפצף ‎ על ‎ כולם, ‎ לעמוד ‎ בעקשנות ‎ על ‎ שלה ‎ ולהתעקש ‎ על ‎ החופש‎ 
הבלתי ‎ מוגבל ‎ שלה, ‎ להאזין ‎ לקול ‎ הטבע ‎ שלה ‎ —  בין ‎ אם ‎ הוא ‎ קורא‎ 
לה ‎ לצאת ‎ בעקבות ‎ אוצרם ‎ הגדול ‎ ביותר ‎ של ‎ החיים ‎ ולאהוב ‎ גבר, ‎ או‎ 
להגשים ‎ את ‎ הזכות ‎ המפוארת ‎ ביותר ‎ שנפלה ‎ בחלקה ‎ ולהביא ‎ ילד‎ 
לעולם ‎ —  עד ‎ אז ‎ היא ‎ לא ‎ תוכל ‎ לטעון ‎ שהיא ‎ משוחררת. ‎ לכמה ‎ מן‎ 
הנשים ‎ המשוחררות ‎ יש ‎ די ‎ אומץ ‎ להודות ‎ שקול ‎ האהבה ‎ קורא ‎ להן,‎ 
מכה ‎ בפראות ‎ בחזן, ‎ תובע ‎ להישמע, ‎ לבוא ‎ על ‎ מימושו.‎ 

באחד ‎ מן ‎ הרומאנים ‎ שלו, ‎ מנסה ‎ הסופר ‎ הצרפתי ‎ ז׳אן ‎ ריבראך‎ 
לתאר ‎ את ‎ האשה ‎ האידיאלית, ‎ היפה, ‎ המשוחררת. ‎ אידיאל ‎ זה ‎ מגולם‎ 
בנערה ‎ צעירה, ‎ רופאה. ‎ היא ‎ מדברת ‎ בתבונה ‎ רבה ‎ על ‎ הדרך ‎ שבה ‎ יש‎ 
להאכיל ‎ תינוקות. ‎ היא ‎ נדיבה ‎ ומחלקת ‎ בחינם ‎ תרופות ‎ לאמהות‎ 
עניות. ‎ היא ‎ מנהלת ‎ שיחה ‎ עם ‎ מכר ‎ צעיר ‎ בנושא ‎ התנאים ‎ הסניטריים‎ 
שיונהגו ‎ בעתיד, ‎ והדרכים ‎ שבהן ‎ יושמדו ‎ החיידקים ‎ והמתגים‎ 
באמצעות ‎ השימוש ‎ בקירות ‎ ורצפות ‎ מאבן, ‎ ללא ‎ שטיחים ‎ ווילונות.‎ 
היא ‎ לבושה ‎ כמובן ‎ בבגדים ‎ פשוטים ‎ ופרקטיים ‎ מאוד, ‎ שחורים‎ 
בעיקר. ‎ הגבר ‎ הצעיר, ‎ שבפגישתם ‎ הראשונה ‎ נרתע ‎ מפני ‎ החוכמה‎ 
של ‎ חברתו ‎ המשוחררת, ‎ לומד ‎ בהדרגה ‎ להבין ‎ אותה, ‎ ומגלה ‎ יום‎ 
אחד ‎ שהוא ‎ אוהב ‎ אותה. ‎ הם ‎ צעירים, ‎ היא ‎ נדיבה ‎ ויפה, ‎ ואף ‎ על ‎ פי‎ 
שהיא ‎ לבושה ‎ תמיד ‎ בחומרה, ‎ הצווארון ‎ והחפתים ‎ הלבנים ‎ ונטולי‎ 
הרבב ‎ מרככים ‎ את ‎ הופעתה. ‎ ניתן ‎ היה ‎ לצפות ‎ שהוא ‎ יתוודה ‎ באוזניה‎ 


הטרגדיה ‎ של ‎ שחרור ‎ האשה‎ 

על ‎ אהבתו, ‎ אך ‎ מה ‎ לו ‎ ולהבלים ‎ הרומנטיים ‎ האלה. ‎ שירה ‎ ורגשת‎ 
אהבה ‎ משפילים ‎ את ‎ פניהם ‎ הסמוקים ‎ בפני ‎ יופיה ‎ הטהור ‎ של ‎ האשה.‎ 
הוא ‎ משתיק ‎ את ‎ קול ‎ הטבע ‎ שלו, ‎ ונשאר ‎ ענייני. ‎ גם ‎ היא ‎ מדודה‎ 
תמיד, ‎ רציונלית ‎ תמיד, ‎ יודעת ‎ תמיד ‎ כיצד ‎ לנהוג. ‎ אני ‎ חוששת ‎ שלו‎ 
הם ‎ היו ‎ נישאים, ‎ היה ‎ האיש ‎ הצעיר ‎ מסתכן ‎ בקפיאה ‎ למוות. ‎ עלי‎ 
להודות ‎ שאינני ‎ מוצאת ‎ שום ‎ דבר ‎ יפה ‎ ביופי ‎ החדש ‎ הזה, ‎ הקר ‎ כמו‎ 
הקירות ‎ והרצפות ‎ העשויים ‎ אבן ‎ שעליהם ‎ היא ‎ חולמת. ‎ אני ‎ מעדיפה‎ 
את ‎ שירי ‎ האהבה ‎ של ‎ התקופות ‎ הרומנטיות, ‎ את ‎ דון ‎ ג׳ואן ‎ ומדאם‎ 
ונוס. ‎ עדיפה ‎ בעיני ‎ בריחה ‎ עם ‎ סולם ‎ וחבל ‎ בליל ‎ ירח, ‎ המעוררת ‎ את‎ 
קללות ‎ האב, ‎ אנחות ‎ האם ‎ וההערות ‎ המוסרניות ‎ של ‎ השכנים, ‎ על ‎ פני‎ 
הענייניות ‎ והמהוגנות ‎ הנמדדות ‎ בסרגל. ‎ אהבה ‎ אשר ‎ איננה ‎ יודעת‎ 
לתת ‎ ולקחת ‎ ללא ‎ גבול ‎ איננה ‎ אהבה ‎ אלא ‎ ?נסקה, ‎ שלא ‎ תרפה ‎ לעולם‎ 
ממניינם ‎ המחושב ‎ של ‎ היתרונות ‎ והחסרונות.‎ 

החיסרון ‎ הגדול ‎ ביותר ‎ של ‎ השחרור ‎ כפי ‎ שהוא ‎ נתפש ‎ בימינו ‎ טמון‎ 
בנוקשות ‎ המלאכותית ‎ שלו ‎ ובצרות ‎ של ‎ מרחב ‎ ההתייחסות ‎ שלו.‎ 
אלה ‎ פוערים ‎ חלל ‎ ריק ‎ בנפשה ‎ של ‎ האשה, ‎ ואינם ‎ מניחים ‎ לה ‎ ללגום‎ 
ממעיין ‎ החיים. ‎ ציינתי ‎ פעם ‎ כי ‎ היחסים ‎ בין ‎ האם ‎ והמארחת ‎ מן ‎ הדור‎ 
הישן, ‎ הדרוכה ‎ תמיד ‎ על ‎ משמר ‎ אושרם ‎ של ‎ גוזליה ‎ ושביעות ‎ רצונם‎ 
של ‎ אהוביה, ‎ לבין ‎ האשה ‎ החדשה ‎ באמת, ‎ עמוקים ‎ יותר ‎ מן ‎ היחסים‎ 
בין ‎ האשה ‎ החדשה ‎ לבין ‎ אחותה ‎ המשוחררת ‎ הממוצעת. ‎ חסידות‎ 
השחרור ‎ מיהרו ‎ להכריז ‎ שאני ‎ כופרת ‎ שיש ‎ להעלותה ‎ על ‎ המוקד.‎ 
קנאותן ‎ המסמאת ‎ טחה ‎ את ‎ עיניהן ‎ מראות ‎ כי ‎ ההשוואה ‎ שערכתי ‎ בין‎ 
ישן ‎ לחדש ‎ לא ‎ נועדה ‎ אלא ‎ להוכיח ‎ כי ‎ לרבות ‎ מסבותינו ‎ היו ‎ יותר‎ 
אומץ, ‎ הרבה ‎ יותר ‎ הומור ‎ וחוכמת ‎ לב, ‎ ובוודאי ‎ מידה ‎ נדיבה ‎ יותר‎ 
של ‎ טבעיות, ‎ טוב ‎ לב ‎ ופשטות ‎ מלרוב ‎ המשוחררות ‎ המקצועיות‎ 
שלנו, ‎ הגודשות ‎ את ‎ המכללות, ‎ את ‎ אולמות ‎ ההרצאות ‎ ואת ‎ המשרות‎ 
שונות. ‎ ייאמר ‎ מיד: ‎ אינני ‎ שואלת ‎ לשוב ‎ אל ‎ העבר ‎ ואינני ‎ דנה ‎ את‎ 
האשה ‎ לשוב ‎ אל ‎ סביבתה ‎ הקודמת ‎ —  אל ‎ המטבח ‎ וחדר ‎ הילדים.‎ 

הישועה ‎ תבוא ‎ מן ‎ הצעידה ‎ הנמרצת ‎ קדימה, ‎ לעבר ‎ עתיד ‎ בהיר‎ 
וטוב ‎ יותר. ‎ עלינו ‎ להשתחרר ‎ ממסורות ‎ ומנהגים ‎ ישנים ‎ הבולמים ‎ את‎ 
צמיחתנו. ‎ התנועה ‎ לשחרור ‎ האשה ‎ עשתה ‎ עד ‎ כה ‎ רק ‎ את ‎ הצעד‎ 
הראשון ‎ בכיוון ‎ הזה. ‎ צריך ‎ לקוות ‎ שהיא ‎ תאזור ‎ את ‎ הכוח ‎ לעשות‎ 
צעד ‎ נוסף. ‎ הזכות ‎ להצביע ‎ והשוויון ‎ בזכויות ‎ האזרח ‎ הן ‎ מטרות‎ 
ראויות, ‎ אך ‎ השחרור ‎ האמיתי ‎ לא ‎ מתחיל ‎ בקלפיות ‎ וגם ‎ לא ‎ בבתי‎ 
המשפט. ‎ הוא ‎ מתחיל ‎ בתוך ‎ נפשה ‎ של ‎ האשה. ‎ ההיסטוריה ‎ מלמדת‎ 
אותנו ‎ שכל ‎ מעמד ‎ מדוכא ‎ שהשיג ‎ שחרור ‎ אמיתי ‎ מאדוניו ‎ עשה ‎ זאת‎ 
בכוחות ‎ עצמו. ‎ האשה ‎ צריכה ‎ ללמוד ‎ את ‎ השיעור ‎ הזה ‎ ולהבין ‎ כי‎ 
היא ‎ תהיה ‎ חופשיה ‎ כמידת ‎ החופש ‎ שיהיה ‎ בכוחה ‎ להשיג. ‎ משום ‎ כך‎ 
חשוב ‎ הרבה ‎ יותר ‎ שהיא ‎ תתחיל ‎ בתיקון ‎ פנימי, ‎ ותשתחרר ‎ מעול‎ 
הדעות, ‎ המסורות ‎ והמנהגים ‎ הקדומים. ‎ הדרישה ‎ לשוויון ‎ זכויות ‎ בכל‎ 
תחום ‎ של ‎ החיים ‎ היא ‎ צודקת ‎ והוגנת, ‎ אבל ‎ אחרי ‎ ככלות ‎ הכול,‎ 
הזכות ‎ הגדולה ‎ ביותר ‎ שמעניקים ‎ החיים ‎ היא ‎ הזכות ‎ לאהוב ‎ ולהיות‎ 
נאהב. ‎ השחרור ‎ החלקי ‎ של ‎ האשה ‎ יושלם ‎ רק ‎ משעה ‎ שייפטר ‎ מן‎ 
התפישה ‎ המגוחכת, ‎ שעל־פיה ‎ להיות ‎ נאהבת, ‎ להיות ‎ לאהובה ‎ ולאם,‎ 
פירושו ‎ להיות ‎ שפחה ‎ חרופה. ‎ הוא ‎ יהפוך ‎ לשחרור ‎ מלא ‎ ואמיתי ‎ רק‎ 
משעה ‎ שיניח ‎ מאחוריו ‎ את ‎ הרעיון ‎ הנלעג ‎ הגורם ‎ כי ‎ הגבר ‎ והאשה‎ 
מייצגים ‎ שני ‎ עולמות ‎ מנוגדים, ‎ השרויים ‎ בעוינות ‎ תמידית.‎ 

הקטנוניות ‎ מפרידה, ‎ והגדלות ‎ מחברת. ‎ הבה ‎ נהיה ‎ רחבים ‎ וגדולים.‎ 
בואו ‎ לא ‎ נניח ‎ למצור ‎ שמטיל ‎ עלינו ‎ צבא ‎ הזוטות ‎ להסיח ‎ את ‎ דעתנו‎ 
מן ‎ הדברים ‎ החיוניים ‎ באמת. ‎ תפישה ‎ אמיתית ‎ של ‎ היחסים ‎ בין‎ 
המינים ‎ תסרב ‎ לצמצם ‎ את ‎ העולם ‎ למושגים ‎ של ‎ כובש ‎ ונכבש. ‎ כי‎ 
היא ‎ לא ‎ מכירה ‎ אלא ‎ דבר ‎ גדול ‎ אחד: ‎ לתת ‎ מעצמך ‎ ללא ‎ גבולות, ‎ כדי‎ 
לגלות ‎ שהנתינה ‎ הפכה ‎ אותך ‎ עשיר ‎ יותר, ‎ עמוק ‎ יותר, ‎ טוב ‎ יותר. ‎ זה‎ 
הדבר ‎ היחיד ‎ שיוכל ‎ למלא ‎ את ‎ החלל ‎ הריק, ‎ ולהפוך ‎ את ‎ הטרגדיה‎ 
של ‎ שחרור ‎ האשה ‎ לאושר, ‎ אושר ‎ ללא ‎ גבול.‎ 


הסחר ‎ בנשי□‎ 

שוחרי ‎ הקדמה ‎ שלנו ‎ נרעשים ‎ מתגליתם ‎ המפתיעה: ‎ הסחר ‎ בעבודה‎ 
לבנה. ‎ העיתונים ‎ מוצפים ‎ בדיווחים ‎ על ‎ "התנאים ‎ המחרידים"‎ 
והמחוקקים ‎ כבר ‎ שוקדים ‎ על ‎ חוקים ‎ חדשים ‎ שישימו ‎ קץ ‎ לזוועה.‎ 

כדאי ‎ לשים ‎ לב ‎ לכך ‎ שבכל ‎ פעם ‎ שרוצים ‎ להסיט ‎ את ‎ דעת ‎ הציבור‎ 
מעוול ‎ ציבורי ‎ גדול, ‎ מכריזים ‎ על ‎ מסע ‎ צלב ‎ נגד ‎ מעשי ‎ תועבה,‎ 
הימורים, ‎ מסבאות ‎ וכן ‎ הלאה. ‎ ומה ‎ יוצא ‎ מזה? ‎ הקף ‎ ההימורים ‎ גדל,‎ 
הלקוחות ‎ צובאים ‎ בהמוניהם ‎ על ‎ דלתותיהן ‎ האחוריות ‎ של‎ 
המסבאות, ‎ הזנות ‎ שוברת ‎ שיאים ‎ ומערכת ‎ הסרסרות ‎ ובתי ‎ הזונות‎ 
מידרדרת ‎ עוד ‎ יותר.‎ 

כיצד ‎ קורה ‎ שמוסד, ‎ המוכר ‎ כמעט ‎ לכל ‎ ילד, ‎ מתגלה ‎ כך ‎ פתאום?‎ 
כיצד ‎ קורה ‎ שהעוול ‎ הזה, ‎ המוכר ‎ לכל ‎ סוציולוג, ‎ הופך ‎ בבת ‎ אחת‎ 
לסוגיה ‎ בוערת ‎ כל־כך?‎ 

ההנחה ‎ שהחקירה ‎ שנערכה ‎ לאחרונה ‎ בנושא ‎ הסחר ‎ בעבודה ‎ לבנה‎ 
(שהיתה ‎ אגב ‎ שטחית ‎ ביותר) ‎ גילתה ‎ משהו ‎ חדש, ‎ היא ‎ לכל ‎ הפחות‎ 
מטופשת ‎ מאוד. ‎ הזנות ‎ היתה ‎ ונותרה ‎ נגע ‎ חברתי ‎ נפוץ, ‎ מה ‎ שלא‎ 
מפריע ‎ לבני ‎ אדם ‎ להמשיך ‎ בעיסוקיהם ‎ מתוך ‎ אדישות ‎ מוחלטת‎ 
לסבל ‎ ולאומללות ‎ של ‎ קורבנות ‎ הזנות, ‎ ממש ‎ כשם ‎ שהמשיכו‎ 
בעיסוקיהם ‎ לנוכח ‎ המערכת ‎ התעשייתית ‎ או ‎ מול ‎ השתרשותה ‎ של‎ 
הזנות ‎ כנורמה ‎ במערכת ‎ הכלכלית ‎ שלנו.‎ 

רק ‎ משעה ‎ שמצוקות ‎ אנושיות ‎ הופכות ‎ לצעצוע ‎ מבהיק ‎ וצבעוני‎ 
פונה ‎ התינוק ‎ המגודל, ‎ ששמו ‎ המין ‎ האנושי, ‎ להתעניין ‎ בהן ‎ — 
לפחות ‎ לזמן ‎ מה. ‎ המין ‎ האנושי ‎ הוא ‎ תינוק ‎ גחמני ‎ מאוד: ‎ הוא ‎ תובע‎ 
צעצועים ‎ חדשים ‎ מדי ‎ יום. ‎ הצעקה ‎ הצדקנית ‎ נגד ‎ הסחר ‎ בעבודה‎ 
לבנה ‎ היא ‎ צעצוע ‎ כזה. ‎ היא ‎ מצליחה ‎ לשעשע ‎ את ‎ המין ‎ האנושי ‎ לזמן‎ 
מה, ‎ והיא ‎ תעזור ‎ לתפור ‎ עוד ‎ כמה ‎ חליפות ‎ פוליטיות ‎ לפרזיטים‎ 
שמנים ‎ הסובבים ‎ בעולם ‎ כפקחים, ‎ חוקרים, ‎ בלשים ‎ וכדומה.‎ 

מהי ‎ הסיבה ‎ האמיתית ‎ לסחר ‎ בנשים ‎ —  לא ‎ רק ‎ בנשים ‎ לבנות ‎ אלא‎ 
גם ‎ בנשים ‎ צהובות ‎ ושחורות? ‎ התשובה ‎ היא ‎ כמובן ‎ ניצול. ‎ המולך‎ 
חסר ‎ הרחמים ‎ של ‎ הקפיטליזם ‎ המשמין ‎ על ‎ חשבון ‎ עבודה ‎ בשכר‎ 
רעב ‎ ושולח ‎ אלפי ‎ נשים ‎ ונערות ‎ לעסוק ‎ בזנות. ‎ כמו ‎ גברת ‎ וורן ‎ גם‎ 
הנערות ‎ הללו ‎ תוהות, ‎ "מדוע ‎ לבזבז ‎ את ‎ חייך, ‎ ולעבוד ‎ שמונה־עשרה‎ 
שעות ‎ מפרכות ‎ ביום ‎ תמורת ‎ שכר ‎ שבועי ‎ של ‎ שילינגים ‎ ספורים?"‎ 

מובן ‎ ששוחרי ‎ הקדמה ‎ שלנו ‎ אינם ‎ מתייחסים ‎ לסיבה ‎ זו. ‎ הם‎ 
בהחלט ‎ מודעים ‎ לה, ‎ אבל ‎ מה ‎ כבר ‎ ירוויחו ‎ מן ‎ הדיבור ‎ עליה?‎ 
משתלם ‎ הרבה ‎ יותר ‎ לשחק ‎ את ‎ המוכיח ‎ בשער ‎ ולהציג ‎ מוסרנות‎ 
מזדעזעת, ‎ מאשר ‎ לרדת ‎ לחקר ‎ הדברים.‎ 

עם ‎ זאת, ‎ בין ‎ זרזירי ‎ העט ‎ הצעירים ‎ אפשר ‎ למצוא ‎ חריג ‎ אחד ‎ הראוי‎ 
לציון: ‎ רג׳ינלד ‎ רייט ‎ קאופמן, ‎ שספרו ‎ בית ‎ השעבוד ‎ (/ס‎ !) 77 16 110145 
6^0^80) ‎ מציג ‎ ניסיון ‎ חלוצי ‎ להתמודד ‎ ברצינות ‎ עם ‎ העוול ‎ החברתי‎ 
מנקודת ‎ מבט ‎ שאיננה ‎ נצלנית ‎ וסנטימנטלית. ‎ קאופמן, ‎ עיתונאי ‎ מנוסה‎ 
מאוד, ‎ מוכיח ‎ שהמערכת ‎ התעשייתית ‎ איננה ‎ מותירה ‎ לרוב ‎ הנשים‎ 
ברירה ‎ אחרת ‎ מלבד ‎ הזנות. ‎ הנשים ‎ המתוארות ‎ בבית ‎ השעבוד ‎ הן‎ 
בנות ‎ מעמד ‎ הפועלים. ‎ לו ‎ פנה ‎ המחבר ‎ לתעד ‎ את ‎ חייהן ‎ של ‎ נשים‎ 
משדרות ‎ אחרות ‎ של ‎ החברה, ‎ הוא ‎ היה ‎ נתקל ‎ במצב ‎ עניינים ‎ זהה.‎ 

בשום ‎ מקום ‎ לא ‎ מתייחסים ‎ אל ‎ האשה ‎ על ‎ פי ‎ ערך ‎ עבודתה, ‎ אלא ‎ רק‎ 
על ‎ פי ‎ המין ‎ שלה. ‎ לכן ‎ אין ‎ זה ‎ מן ‎ הנמנע ‎ כמעט ‎ שהיא ‎ תשלם ‎ בעד ‎ זכותה‎ 
להתקיים, ‎ לבסס ‎ לה ‎ עמדה ‎ כלשהי, ‎ באמצעות ‎ חסדים ‎ מיניים. ‎ מכאן‎ 


הסחר ‎ בנשים‎ 

ואילך ‎ ההבדלים ‎ בין ‎ נשים ‎ שונות ‎ הם ‎ כמותיים ‎ בלבד ‎ —  אשה ‎ יכולה‎ 
למכור ‎ את ‎ עצמה ‎ לגבר ‎ אחד, ‎ במסגרת ‎ של ‎ נישואים ‎ או ‎ מחוצה ‎ לה, ‎ או‎ 
לגברים ‎ רבים. ‎ בין ‎ אם ‎ שוחרי ‎ הקדמה ‎ שלנו ‎ מודים ‎ בכך ‎ ובין ‎ אם ‎ לאו,‎ 
הנחיתות ‎ הכלכלית ‎ והחברתית ‎ של ‎ האשה ‎ היא ‎ האחראית ‎ לזנות.‎ 

אנשינו ‎ הטובים ‎ מתקשים ‎ להתאושש ‎ מן ‎ הזעזועים ‎ התוכפים‎ 
עליהם: ‎ בעיר ‎ ניו־יורק ‎ לבדה ‎ אחת ‎ מעשר ‎ נשים ‎ עובדת ‎ במפעל,‎ 
השכר ‎ הממוצע ‎ של ‎ נשים ‎ הוא ‎ שישה ‎ דולרים ‎ לשבוע ‎ המונה ‎ בין‎ 
ארבעים ‎ ושמונה ‎ לשישים ‎ שעות ‎ עבודה, ‎ ורוב ‎ העובדות ‎ בשכר‎ 
נאלצות ‎ להתמודד ‎ עם ‎ חודשי ‎ אבטלה ‎ ארוכים ‎ המורידים ‎ את ‎ השכר‎ 
הממוצע ‎ ל־280 ‎ דולר ‎ לשנה. ‎ לאור ‎ זוועות ‎ כלכליות ‎ אלו, ‎ הייפלא ‎ כי‎ 
הזנות ‎ והסחר ‎ בעבודה ‎ לבנה ‎ רווחים ‎ כל־כך ‎ בתקופתנו?‎ 

כדי ‎ שהמספרים ‎ שהצגתי ‎ לא ‎ ייראו ‎ מופרזים, ‎ אני ‎ מבקשת ‎ להציג‎ 
את ‎ עמדותיהן ‎ של ‎ כמה ‎ רשויות ‎ המופקדות ‎ על ‎ נושא ‎ הזנות:‎ 

"הגורם ‎ העיקרי ‎ להידרדרותן ‎ של ‎ נשים ‎ ניכר ‎ בכמה ‎ טבלאות,‎ 
המביאות ‎ נתונים ‎ באשר ‎ לעבודות ‎ שנשים ‎ הועסקו ‎ בהן ‎ ולשכר‎ 
שקיבלו ‎ לפני ‎ שהידרדרו ‎ לזנות. ‎ הכלכלן ‎ הפוליטי ‎ יתבקש ‎ אז‎ 
להחליט ‎ באיזו ‎ מידה ‎ רשאים ‎ המעסיקים ‎ לתרץ ‎ בשיקולים ‎ עסקיים‎ 
גרידא ‎ הפחתה ‎ בשיעור ‎ השכר ‎ שהם ‎ מציעים. ‎ לאותו ‎ כלכלן ‎ לא ‎ יהיה‎ 
מנוס ‎ מן ‎ התהייה, ‎ אם ‎ חיסכון ‎ של ‎ אחוזים ‎ מעטים ‎ במשכורות ‎ איננו‎ 
מתקזז ‎ על־ידי ‎ המסים ‎ העצומים ‎ הנכפים ‎ על ‎ כלל ‎ הציבור, ‎ הנאלץ‎ 
לממן ‎ את ‎ מאבקו ‎ של ‎ החוק ‎ במערכת ‎ פשיעה, ‎ שפעמים ‎ רבות ‎ היא‎ 
התוצאה ‎ הישירה ‎ של ‎ תגמול ‎ בלתי ‎ מספיק ‎ לעובד ‎ ההגון."*‎ 

טוב ‎ יעשו ‎ שוחרי ‎ הקדמה ‎ של ‎ ימינו ‎ אם ‎ יעיינו ‎ בספרו ‎ של ‎ ד״ר‎ 
סנגר. ‎ הם ‎ יגלו ‎ שמתוך ‎ 2,000  הזונות ‎ שאת ‎ מצבן ‎ בדק, ‎ רק ‎ מעטות‎ 
הגיעו ‎ מן ‎ המעמדות ‎ הבינוניים, ‎ מתנאים ‎ מסודרים ‎ או ‎ בתים ‎ נעימים.‎ 
הרוב ‎ המכריע ‎ היו ‎ נערות ‎ ונשים ‎ בנות ‎ מעמד ‎ הפועלים. ‎ חלקן ‎ נדחפו‎ 


*  1939  ,>1ז¥0 ‎ ¥\6א ‎ 5§10ד£1§£11 ‎ ,081111111011??‎ /0 ‎ ^{¥11810 ‎ £?77 ‎ ¥\ ‎ במ¥11113\‎ 

לעסוק ‎ בזנות ‎ כתוצאה ‎ ממחסור ‎ של ‎ ממש, ‎ ואחרות ‎ בעקבות ‎ חיים‎ 
אכזריים ‎ ואומללים ‎ בבית. ‎ היו ‎ גם ‎ כאלה ‎ שהגיעו ‎ לכך ‎ בגלל ‎ כשלים‎ 
גופניים ‎ ונכות ‎ (אליהן ‎ אדרש ‎ בהמשך). ‎ כדאי ‎ ששומרי ‎ הטוהר‎ 
ואבירי ‎ המוסר ‎ יתעכבו ‎ גם ‎ על ‎ הנתון ‎ הבא: ‎ מתוך ‎ 2,000  זונות, ‎ 490 
היו ‎ נשים ‎ נשואות ‎ שחיו ‎ עם ‎ בעליהן. ‎ מסתבר ‎ כי ‎ בקדושת ‎ הנישואים‎ 
לא ‎ היתה ‎ שום ‎ ערובה ‎ לשמירה ‎ על ‎ "הביטחון ‎ והטוהר" ‎ שלהן.*‎ 

בספרו ‎ זנות ‎ במאה ‎ התשע־עשרה ‎ (ן1)ת66)16!1]\ 6 1 !{1 ‎ ה1‎ 
^״:0) ‎ מציג ‎ ד״ר ‎ אלפרד ‎ בלשקו ‎ עמדה ‎ נחרצת ‎ עוד ‎ יותר ‎ באשר‎ 
לתפקידם ‎ של ‎ התנאים ‎ הכלכליים ‎ כגורם ‎ מרכזי ‎ לעיסוק ‎ בזנות.‎ 
"הזנות ‎ היתה ‎ קיימת ‎ אמנם ‎ מאז ‎ ומעולם, ‎ אך ‎ המאה ‎ התשע־עשרה‎ 
פיתחה ‎ אותה ‎ לכלל ‎ מוסד ‎ חברתי ‎ עצום ‎ ממדים. ‎ ההתפתחות‎ 
התעשייתית ‎ ששלחה ‎ המוני ‎ בני ‎ אדם ‎ לשוק ‎ התחרותי, ‎ צמיחתן ‎ של‎ 
ערים ‎ גדולות ‎ ומאוכלסות ‎ בצפיפות ‎ וחוסר ‎ הביטחון ‎ באפשרויות‎ 
התעסוקה ‎ —  כל ‎ אלה ‎ העניקו ‎ לזנות ‎ תמריץ ‎ שלא ‎ ניתן ‎ היה‎ 
להעלותו ‎ על ‎ הדעת ‎ בשום ‎ תקופה ‎ אחרת ‎ בתולדות ‎ האנושות."‎ 

אמנם, ‎ הבלוק ‎ אליס ‎ איננו ‎ נחרץ ‎ במידה ‎ כזו ‎ ביחס ‎ לתפקידו‎ 
המכריע ‎ של ‎ הגורם ‎ הכלכלי, ‎ אך ‎ גם ‎ הוא ‎ נאלץ ‎ להודות ‎ בתפקיד‎ 
המרכזי ‎ שממלא ‎ גורם ‎ זה ‎ —  במישרין ‎ ובעקיפין ‎ כאחד ‎ —  בדרדורן‎ 
של ‎ נשים ‎ לזנות. ‎ מחקרו ‎ מעלה ‎ כי ‎ חלק ‎ גדול ‎ מן ‎ המגויסות ‎ לזנות‎ 
מגיעות ‎ ממעמד ‎ המשרתים, ‎ אף ‎ על ‎ פי ‎ שמעמד ‎ זה ‎ נהנה ‎ מביטחון‎ 
כלכלי ‎ יחסי. ‎ מצד ‎ שני, ‎ אליס ‎ מכיר ‎ בכך ‎ שלעבודת ‎ הפרך ‎ המונוטונית‎ 
והיומיומית ‎ שהיא ‎ מנת ‎ חלקה ‎ של ‎ המשרתת, ‎ ובעיקר ‎ לידיעה‎ 
שעתידה ‎ אינו ‎ צופן ‎ לה ‎ שום ‎ סיכוי ‎ לשותפות ‎ ולשמחה ‎ בבית ‎ משל‎ 
עצמה, ‎ נודעת ‎ השפעה ‎ לא ‎ מבוטלת ‎ על ‎ החלטתה ‎ לבקש ‎ גאולה‎ 
בעולם ‎ הזוהר ‎ והקורץ ‎ של ‎ הזנות. ‎ במילים ‎ אחרות, ‎ כמו ‎ הפועלת‎ 

*  מעניין ‎ שספרו ‎ של ‎ ד״ר ‎ סנגר ‎ נאסר ‎ להפצה ‎ באמצעות ‎ הדואר ‎ בארצות ‎ הברית.‎ 

מסתבר ‎ שהרשויות ‎ אינן ‎ נלהבות ‎ למחשבה ‎ שהציבור ‎ ירע ‎ מהן ‎ הסיבות‎ 

האמיתיות ‎ לזנות.‎ 

בבית ‎ החרושת ‎ או ‎ הזבנית, ‎ גם ‎ המשרתת, ‎ המשוללת ‎ כל ‎ זכות ‎ על‎ 
חייה ‎ ונשחקת ‎ תחת ‎ גחמותיה ‎ של ‎ בעלת ‎ הבית ‎ הנוהגת ‎ בה ‎ כבשפחה,‎ 
תמצא ‎ מפלט ‎ אך ‎ ורק ‎ בזנות.‎ 

ההיבט ‎ המשעשע ‎ ביותר ‎ של ‎ הסוגיה ‎ הניצבת ‎ כעת ‎ בפני ‎ הציבור‎ 
הוא ‎ צקצוקי ‎ הלשון ‎ החסודים ‎ של ‎ "הטובים ‎ והמכובדים ‎ באנשינו",‎ 
במיוחד ‎ אדונים ‎ נוצרים ‎ כאלה ‎ ואחרים, ‎ הממהרים ‎ תמיד ‎ להתייצב‎ 
בשורות ‎ הראשונות ‎ של ‎ כל ‎ מסע ‎ צלב. ‎ האם ‎ אינם ‎ מכירים ‎ כלל ‎ את‎ 
תולדות ‎ הדת, ‎ ובעיקר ‎ הדת ‎ הנוצרית? ‎ או ‎ שמא ‎ הם ‎ מקווים ‎ להסתיר‎ 
מעיני ‎ הדור ‎ הנוכחי ‎ את ‎ התפקיד ‎ שהכנסייה ‎ מילאה ‎ בעבר ‎ בכל‎ 
הקשור ‎ לזנות? ‎ תהיה ‎ סיבתם ‎ אשר ‎ תהיה, ‎ אין ‎ להם ‎ כל ‎ זכות ‎ להרים‎ 
את ‎ קולם ‎ כנגד ‎ הקורבנות ‎ האומללים ‎ של ‎ ימינו. ‎ כל ‎ סטודנט‎ 
אינטליגנטי ‎ יודע ‎ כי ‎ הזנות ‎ מקורה ‎ בדת, ‎ ששימרה ‎ וטיפחה ‎ אותה‎ 
במשך ‎ מאות ‎ רבות ‎ של ‎ שנים ‎ —  לא ‎ כמקור ‎ לבושה ‎ אלא ‎ כעיסוק‎ 
שהאלים ‎ עצמם ‎ רוממו ‎ למדרגת ‎ סגולה.‎ 

"המקור ‎ לזנות ‎ גלום ‎ בראש ‎ ובראשונה ‎ במנהגים ‎ דתיים. ‎ כשומרת‎ 
אדוקה ‎ של ‎ מסורת ‎ חברתית, ‎ הדת ‎ פרשה ‎ את ‎ חסותה ‎ על ‎ חירות‎ 
פרימיטיבית ‎ שכבר ‎ החלה ‎ נדחקת ‎ מן ‎ החיים ‎ החברתיים, ‎ ושימרה‎ 
אותה ‎ בגלגול ‎ חדש. ‎ הדוגמה ‎ הטיפוסית ‎ לכך ‎ מופיעה ‎ בכתבי‎ 
הרודוטוס ‎ מן ‎ המאה ‎ החמישית ‎ לפני ‎ הספירה. ‎ במסגרת ‎ פולחן ‎ האלה‎ 
שהונהג ‎ במקדש ‎ של ‎ מיליטה, ‎ בת־דמותה ‎ הבבלית ‎ של ‎ ונוס, ‎ חויבה‎ 
כל ‎ אשה ‎ להגיע ‎ למקדש ‎ פעם ‎ אחת ‎ בחייה ‎ ולהציע ‎ עצמה ‎ לזר‎ 
הראשון ‎ שיזרוק ‎ לחיקה ‎ מטבע ‎ —  מנחה ‎ לאלת ‎ היופי. ‎ מנהגים‎ 
כמעט ‎ זהים ‎ היו ‎ מקובלים ‎ בחלקים ‎ אחרים ‎ של ‎ מערב ‎ אסיה, ‎ בצפון‎ 
אפריקה, ‎ בקפריסין ‎ ובאיים ‎ נוספים ‎ של ‎ מזרח ‎ הים ‎ התיכון, ‎ וגם‎ 
ביוון, ‎ שם ‎ שימשו ‎ במקדש ‎ של ‎ אפרודיטה ‎ שבמצודת ‎ קורינתום ‎ אלף‎ 
שפחות, ‎ שהקדישו ‎ עצמן ‎ לשירות ‎ האלה.‎ 

"בני ‎ הסמכא ‎ בנושא ‎ תמימי ‎ רעים ‎ כי ‎ הזנות ‎ הדתית ‎ התפתחה ‎ על‎ 
פי ‎ רוב ‎ מתוך ‎ האמונה ‎ שלפעולת ‎ הרבייה ‎ של ‎ בני ‎ אדם ‎ נודעת‎ 

השפעה ‎ מסתורית ‎ וקדושה ‎ על ‎ פוריותו ‎ של ‎ הטבע. ‎ עם ‎ זאת,‎ 
בהדרגה, ‎ ככל ‎ שהזנות ‎ התבססה ‎ בהשפעת ‎ הכמורה ‎ כמוסד ‎ מאורגן,‎ 
פיתחה ‎ הזנות ‎ הדתית ‎ צדדים ‎ תועלתניים ‎ שסייעו ‎ להגדיל ‎ את ‎ שיעור‎ 
ההכנסות ‎ הציבוריות.‎ 

"עלייתה ‎ של ‎ הנצרות ‎ לשלטון ‎ פוליטי ‎ לא ‎ חוללה ‎ שינוי ‎ של ‎ ממש‎ 
במדיניות ‎ זו. ‎ אבות ‎ הכנסייה ‎ גילו ‎ יחם ‎ סובלני ‎ כלפי ‎ הזנות. ‎ בתי‎ 
בושת ‎ במאה ‎ השלוש־עשרה ‎ התנהלו ‎ לעתים ‎ בחסות ‎ מוניציפלית.‎ 
הם ‎ נתפשו ‎ כסוג ‎ של ‎ שירות ‎ לציבור ‎ ומנהליהם ‎ נחשבו ‎ כמעט‎ 
למשרתי ‎ ציבור."*‎ 

לכך ‎ יש ‎ להוסיף ‎ את ‎ הדברים ‎ הבאים ‎ מתוך ‎ מחקרו ‎ של ‎ ד״ר ‎ סנגר:‎ 

"האפיפיור ‎ קלמנט ‎ ה־11 ‎ הוציא ‎ צו ‎ שקבע ‎ כי ‎ הזונות ‎ יזכו ‎ ליחס‎ 
סובלני ‎ אם ‎ יפרישו ‎ אחוז ‎ מסוים ‎ מהכנסותיהן ‎ לכנסייה.‎ 

"האפיפיור ‎ סיקסטום ‎ הרביעי ‎ היה ‎ מעשי ‎ יותר. ‎ בית ‎ בושת ‎ אחד,‎ 
שהוא ‎ עצמו ‎ בנה, ‎ הניב ‎ בעבורו ‎ הכנסה ‎ של ‎ 20,000  דוקאטים."‎ 

בתקופה ‎ המודרנית ‎ הכנסייה ‎ נוהגת ‎ ביתר ‎ זהירות, ‎ ואיננה ‎ תובעת‎ 
את ‎ גמולה ‎ מן ‎ הזונות ‎ בגלוי. ‎ היא ‎ מצאה ‎ שעסקי ‎ דלא ‎ ניידי ‎ מניבים‎ 
רווח ‎ רב ‎ יותר: ‎ כך ‎ למשל ‎ כנסיית ‎ טריניטי, ‎ המשכירה ‎ מלכודות ‎ מוות‎ 
במחיר ‎ מופקע ‎ לנשים ‎ המתפרנסות ‎ מזנות ‎ ולסרסורים ‎ המתפרנסים‎ 
מעבודתן.‎ 

לצערי, ‎ קוצר ‎ היריעה ‎ אינו ‎ מותיר ‎ לי ‎ מקום ‎ לדבר ‎ על ‎ הזנות‎ 
במצרים, ‎ יוון, ‎ רומא, ‎ וגם ‎ לא ‎ בתקופת ‎ ימי ‎ הביניים ‎ —  אז ‎ היה‎ 
מצבה ‎ של ‎ הזנות ‎ מעניין ‎ במיוחד, ‎ מאחר ‎ שהיא ‎ היתה ‎ מאורגנת‎ 
בגילדות, ‎ שאותן ‎ ניהלה ‎ מעין ‎ מאדאם ‎ ראשית. ‎ גילדות ‎ אלה ‎ נהגו‎ 
להכריז ‎ על ‎ שביתות ‎ כאמצעי ‎ לשיפור ‎ תנאיהן ‎ ולשמירה ‎ על ‎ רמת‎ 
המחירים. ‎ אין ‎ ספק ‎ כי ‎ זוהי ‎ שיטה ‎ מעשית ‎ יותר ‎ מזו ‎ שנוקטים ‎ עבדי‎ 
השכר ‎ בחברה ‎ המודרנית.‎ 

*  ? 161 800161 *0 ‎ 13¥61001£,  86x ־ £1118 1 .  ככל ‎ הנראה, ‎ הכוונה ‎ לספר ‎ 10  1*8.610110 ‎ 1ז1 ‎ ^8‎ 

?800161, ‎ שיצא ‎ בשנת ‎ 1910.‎ 

הטענה ‎ כי ‎ הגורם ‎ הכלכלי ‎ הוא ‎ הסיבה ‎ היחידה ‎ לזנות ‎ היא ‎ חד ‎ צדדית‎ 
ושטחית ‎ מאוד. ‎ קיימים ‎ גם ‎ גורמים ‎ אחרים, ‎ חשובים ‎ וחיוניים ‎ לא ‎ פחות.‎ 
גם ‎ זה ‎ ידוע ‎ לשוחרי ‎ הקדמה ‎ שלנו. ‎ אך ‎ מי ‎ שאינם ‎ מעזים ‎ לייחד ‎ דיון ‎ של‎ 
ממש ‎ לממסד ‎ הכלכלי, ‎ המוצץ ‎ לאור ‎ היום ‎ את ‎ לשד ‎ החיים ‎ של ‎ גברים‎ 
ונשים ‎ כאחד, ‎ חוששים ‎ אפילו ‎ יותר ‎ להתייחס ‎ לנושא ‎ שדי ‎ באזכורו ‎ כדי‎ 
לגרום ‎ לרוב ‎ בני ‎ האדם ‎ עוויתות ‎ מוסריות: ‎ שאלת ‎ המין.‎ 

עובדה ‎ ידועה ‎ היא ‎ שמגדלים ‎ את ‎ האשה ‎ כסחורה ‎ מינית, ‎ ובה ‎ בעת‎ 
מקפידים ‎ לשמר ‎ את ‎ בורותה ‎ המוחלטת ‎ בכל ‎ הנוגע ‎ למשמעות ‎ המין‎ 
וחשיבותו. ‎ כל ‎ מה ‎ שנוגע ‎ בנושא ‎ זה ‎ מודחק, ‎ ומי ‎ שמנסה ‎ להאיר ‎ מעט‎ 
את ‎ האפלה ‎ הנוראה ‎ הזאת ‎ נרדף ‎ על ‎ צווארו ‎ ומושלך ‎ לבית ‎ הסוהר. ‎ כל‎ 
עוד ‎ הנערה ‎ גדלה ‎ באקלים ‎ שאינו ‎ מורה ‎ לה ‎ כיצד ‎ לשמור ‎ על ‎ עצמה,‎ 
כל ‎ עוד ‎ היא ‎ שרויה ‎ באפלה ‎ מכוונת ‎ באשר ‎ לחלק ‎ החשוב ‎ ביותר ‎ של‎ 
חייה, ‎ אין ‎ פלא ‎ שהיא ‎ הופכת ‎ טרף ‎ קל ‎ לזנות, ‎ או ‎ לכל ‎ צורה ‎ אחרת ‎ של‎ 
יחסים ‎ המשפילים ‎ אותה ‎ למעמד ‎ של ‎ אובייקט ‎ לסיפוק ‎ מיני.‎ 

בורות ‎ זו ‎ משבשת ‎ את ‎ חייה ‎ של ‎ הנערה ‎ ומסלפת ‎ את ‎ טבעה. ‎ זכותו‎ 
של ‎ הנער ‎ ללכת ‎ בעקבות ‎ דחפיו ‎ נראית ‎ לנו ‎ מובנת ‎ מאליה ‎ כבר ‎ זמן‎ 
רב. ‎ משעה ‎ שיצרו ‎ מתעורר, ‎ רשאי ‎ הנער ‎ לספק ‎ אותו. ‎ אך ‎ אנשי‎ 
המוסר ‎ שלנו ‎ מזדעזעים ‎ מעצם ‎ המחשבה ‎ שיצרה ‎ של ‎ הנערה ‎ עשוי‎ 
להתעורר. ‎ בעיניהם ‎ של ‎ שומרי ‎ המוסר, ‎ הזנות ‎ אינה ‎ מסתכמת‎ 
בעובדה ‎ שהאשה ‎ מוכרת ‎ את ‎ גופה, ‎ אלא ‎ בכך ‎ שהיא ‎ מוכרת ‎ אותו‎ 
מחוץ ‎ למסגרת ‎ של ‎ נישואים. ‎ הראיה ‎ לכך ‎ היא ‎ שנישואים ‎ הנערכים‎ 
משיקולים ‎ כספיים ‎ נתפשים ‎ כלגיטימיים ‎ לחלוטין ‎ ומקודשים ‎ על־ידי‎ 
החוק ‎ והציבור ‎ כאחד, ‎ בעת ‎ שכל ‎ דגם ‎ של ‎ חיים ‎ משותפים ‎ החורג‎ 
ממסגרת ‎ הנישואים ‎ נדחה ‎ ומגונה. ‎ כנגד ‎ זה ‎ יש ‎ להתעקש ‎ על ‎ ההגדרה‎ 
הנכונה ‎ של ‎ המילה ‎ זונה: ‎ "כל ‎ אדם ‎ שבשבילו ‎ יחסי ‎ מין ‎ משועבדים‎ 
למטרות ‎ רווח."*‎ 


*  1882  ,18־31? ‎ ,•601:161(^€1131 ‎ ,7081111111011? ‎ .01ץ011 ‎ 68^¥‎ 

"נשים ‎ אלה ‎ הן ‎ זונות ‎ שמכירת ‎ גופן ‎ לצורך ‎ האקט ‎ המיני ‎ היא ‎ בגדר‎ 
משלח ‎ יד ‎ בעבורן."*‎ 

בנג׳ר ‎ מרחיק ‎ לכת ‎ וקובע ‎ כי ‎ מעשה ‎ הזנות ‎ "זהה ‎ במהותו ‎ לזה ‎ של‎ 
גבר ‎ או ‎ אשה ‎ הנישאים ‎ משיקולים ‎ כלכליים."‎ 

מובן ‎ שהנישואים ‎ הם ‎ היעד ‎ הנשאף ‎ של ‎ כל ‎ נערה, ‎ אך ‎ מכיוון‎ 
שאלפי ‎ נערות ‎ אינן ‎ יכולות ‎ להינשא, ‎ המנהגים ‎ החברתיים‎ 
המטופשים ‎ שלנו ‎ גוזרים ‎ עליהן ‎ חיים ‎ של ‎ פרישות ‎ או ‎ זנות. ‎ יצרו‎ 
הטבעי ‎ של ‎ האדם ‎ סופו ‎ להתעורר, ‎ יהיה ‎ החוק ‎ המושת ‎ עליו ‎ אשר‎ 
יהיה. ‎ וכי ‎ מדוע ‎ יתאים ‎ עצמו ‎ הטבע ‎ לתפישה ‎ מעוותת ‎ של ‎ המוסר?‎ 

החברה ‎ מתייחסת ‎ אל ‎ החוויות ‎ המיניות ‎ של ‎ הגבר ‎ כאל ‎ ציוני ‎ דרך‎ 
בהתפתחותו ‎ הכללית, ‎ בעוד ‎ שחוויות ‎ דומות ‎ בחייה ‎ של ‎ אשה‎ 
נתפשות ‎ כאסון ‎ נורא, ‎ כאובדן ‎ של ‎ כבוד ‎ ושל ‎ כל ‎ הטוב ‎ והנאצל‎ 
שבאדם. ‎ מוסר ‎ כפול ‎ זה ‎ מילא ‎ תפקיד ‎ חשוב ‎ ביצירתה ‎ של ‎ הזנות‎ 
ובשימורה. ‎ הוא ‎ כרוך ‎ בשימור ‎ הבורות ‎ המוחלטת ‎ של ‎ נערות‎ 
בעניינים ‎ של ‎ מין ‎ ובקידושה ‎ כ״תום". ‎ כאשר ‎ הוא ‎ מצטרף ‎ לדחף ‎ מיני‎ 
חנוק ‎ ומדוכא, ‎ תורם ‎ ה״תום" ‎ הזה ‎ ליצירת ‎ מצב ‎ עניינים ‎ שהפוריטנים‎ 
שלנו ‎ להוטים ‎ כל־כך ‎ למנוע.‎ 

סיפוק ‎ הצרכים ‎ המיניים ‎ אינו ‎ מוביל ‎ בהכרח ‎ לזנות. ‎ רדיפתם ‎ חסרת‎ 
הרחמים, ‎ האכזרית ‎ והפושעת ‎ של ‎ מי ‎ שמעזים ‎ לסטות ‎ מן ‎ הנתיבים‎ 
הסלולים ‎ היא ‎ האחראית ‎ לכך.‎ 

נערות, ‎ ילדות ‎ ממש, ‎ עובדות ‎ בחדרים ‎ צפופים ‎ ומחוממים ‎ יתר ‎ על‎ 
המידה, ‎ ושוהות ‎ בין ‎ המכונות ‎ בין ‎ עשר ‎ לשתים־עשרה ‎ שעות ‎ ביום.‎ 
תנאים ‎ אלה ‎ גורמים ‎ להן ‎ לעוררות ‎ מינית ‎ מתמדת. ‎ לרבות ‎ מנערות‎ 
אלה ‎ אין ‎ בית ‎ לשוב ‎ אליו ‎ או ‎ תנאי ‎ מחיה ‎ מינימליים, ‎ ולכן ‎ הרחוב ‎ או‎ 
מקומות ‎ שמספקים ‎ בידור ‎ זול ‎ הם ‎ האמצעים ‎ היחידים ‎ המאפשרים‎ 
להן ‎ לשכוח ‎ את ‎ שגרת ‎ חייהן. ‎ מקומות ‎ אלה ‎ מזמנים ‎ להן ‎ קרבה ‎ רבה‎ 


146^£607107711 ‎ 1111071)0071 ‎ 61  071171171011116  ,־61§1ז83.‎ 

לבני ‎ המין ‎ השני. ‎ קשה ‎ לקבוע ‎ איזה ‎ משני ‎ הגורמים ‎ מלבה ‎ את‎ 
העוררות ‎ המינית ‎ של ‎ הנערה ‎ עד ‎ לשיאה, ‎ אך ‎ זה ‎ ללא ‎ ספק ‎ טבעי‎ 
ששיא ‎ כזה ‎ אמנם ‎ מגיע. ‎ זהו ‎ הצעד ‎ הראשון ‎ לעבר ‎ הזנות. ‎ אין ‎ להטיל‎ 
על ‎ הנערה ‎ את ‎ האחריות ‎ לכך. ‎ זוהי ‎ אשמתם ‎ של ‎ החברה, ‎ של ‎ חוסר‎ 
ההבנה ‎ שלנו, ‎ של ‎ חוסר ‎ ההערכה ‎ שאנחנו ‎ מפגינים ‎ כלפי ‎ חיים‎ 
המצויים ‎ בתהליך ‎ של ‎ התהוות. ‎ זו ‎ בעיקר ‎ אשמתם ‎ הפושעת ‎ של‎ 
אנשי ‎ המוסר ‎ שלנו, ‎ המוקיעים ‎ את ‎ הנערה ‎ לדיראון ‎ עולם ‎ על ‎ כך‎ 
שסטתה ‎ מ "דרך ‎ הישר", ‎ או ‎ במילים ‎ אחרות, ‎ על ‎ כך ‎ שהניסיון ‎ המיני‎ 
הראשון ‎ שלה ‎ התרחש ‎ ללא ‎ אישור ‎ הכנסייה.‎ 

לאחר ‎ שדלתות ‎ הבית ‎ והחברה ‎ נטרקות ‎ בפניה, ‎ הנערה ‎ חשה‎ 
עצמה ‎ מנודה ‎ מחברתם ‎ של ‎ בני ‎ האדם. ‎ החינוך ‎ והמסורת ‎ שהוטבעו‎ 
בה ‎ גורמים ‎ לה ‎ לחוש ‎ שהיא ‎ מושחתת ‎ ומופקרת, ‎ ושוב ‎ אין ‎ לה ‎ קרקע‎ 
מוצקה ‎ לעמוד ‎ עליה ‎ או ‎ דבר ‎ להיאחז ‎ בו ‎ בעודה ‎ צוללת ‎ מטה. ‎ כך‎ 
יוצרת ‎ החברה ‎ את ‎ הקורבנות ‎ שלאחר ‎ מכן ‎ היא ‎ מנסה ‎ לשווא‎ 
להיפטר ‎ מהם. ‎ הפחות ‎ שבגברים ‎ חש ‎ שהוא ‎ טוב ‎ מכדי ‎ לשאת ‎ אשה‎ 
שאת ‎ חסדיה ‎ הוא ‎ דווקא ‎ נכון ‎ לרכוש, ‎ אף ‎ על ‎ פי ‎ שבדרך ‎ זו ‎ הוא‎ 
עשוי ‎ להציל ‎ אותה ‎ מחיים ‎ של ‎ אימה. ‎ והיא ‎ לא ‎ יכולה ‎ לפנות ‎ בבקשת‎ 
עזרה ‎ אפילו ‎ לאשה ‎ אחרת, ‎ לאחותה ‎ הסבורה ‎ בטיפשותה ‎ כי ‎ היא‎ 
טהורה ‎ וחסודה ‎ מכדי ‎ לרדת ‎ לשפל ‎ מדרגה ‎ שכזה, ‎ ואינה ‎ מבינה‎ 
שבמובנים ‎ רבים ‎ עמדתה ‎ מגונה ‎ יותר ‎ מזו ‎ של ‎ אחותה ‎ מהרחוב.‎ 

"הרעיה ‎ שנישאה ‎ למען ‎ הכסף," ‎ אומר ‎ הבלוק ‎ אליס, ‎ "היא ‎ באמת‎ 
זונה. ‎ היא ‎ מרוויחה ‎ פחות, ‎ עובדת ‎ ומעניקה ‎ הרבה ‎ יותר, ‎ וכפופה‎ 
לחלוטין ‎ לאדונה. ‎ הזונה ‎ לעולם ‎ אינה ‎ מציעה ‎ למכירה ‎ את ‎ נשמתה.‎ 
היא ‎ שומרת ‎ על ‎ חירותה ‎ ועל ‎ הזכויות ‎ האישיות ‎ שלה, ‎ ובכלל ‎ זה ‎ על‎ 
הזכות ‎ לסרב ‎ למשאלתו ‎ של ‎ הגבר."‎ 

האשה ‎ שחושבת ‎ שהיא ‎ נעלה ‎ על ‎ אחותה ‎ מן ‎ הרחוב ‎ לא ‎ מבינה ‎ גם‎ 
את ‎ טענת ‎ ההגנה ‎ של ‎ לקי, ‎ שעל ‎ פיה ‎ "הזנות ‎ אולי ‎ מנקזת ‎ אליה ‎ את‎ 
המידה ‎ הרעה, ‎ אך ‎ דווקא ‎ משום ‎ כך ‎ היא ‎ גם ‎ השומרת ‎ היעילה ‎ ביותר‎ 

של ‎ המידה ‎ הטובה. ‎ לולא ‎ היא, ‎ בתים ‎ מאושרים ‎ היו ‎ מזוהמים‎ 
ומוצפים ‎ בפעילויות ‎ בלתי ‎ טבעיות ‎ ומזיקות."‎ 

אנשי ‎ המוסר ‎ יהיו ‎ תמיד ‎ נכונים ‎ להקריב ‎ מחצית ‎ מן ‎ הגזע ‎ האנושי‎ 
למען ‎ מסגרת ‎ עלובה ‎ כזו ‎ או ‎ אחרת ‎ שהם ‎ מתעקשים ‎ להיאחז ‎ בה. ‎ הזנות‎ 
איננה ‎ מרחיקה ‎ את ‎ ה״זוהמה" ‎ מן ‎ הבתים, ‎ ממש ‎ כשם ‎ שהחוקים‎ 
הנוקשים ‎ אינם ‎ מרחיקים ‎ את ‎ הזנות ‎ מן ‎ הרחובות. ‎ מחציתם ‎ של ‎ הגברים‎ 
הנשואים ‎ פוקדים ‎ את ‎ בתי ‎ הבושת. ‎ כך ‎ המוסד ‎ שנועד ‎ "לטהר" ‎ את ‎ בתי‎ 
האב ‎ הוא ‎ האחראי ‎ לכך ‎ שנשים ‎ נשואות ‎ וילדיהן ‎ נדבקים ‎ במחלות ‎ מין.‎ 
ועם ‎ זאת ‎ אין ‎ לחברה ‎ מילת ‎ גינוי ‎ אחת ‎ כלפי ‎ הגבר, ‎ ובה ‎ בעת ‎ שום ‎ חוק‎ 
אינו ‎ נתפש ‎ כמפלצתי ‎ מדי ‎ כשהוא ‎ מופעל ‎ נגד ‎ הקורבן ‎ חסר ‎ האונים.‎ 
כאילו ‎ אין ‎ די ‎ בכך ‎ שהזונה ‎ נופלת ‎ טרף ‎ לשיניהם ‎ של ‎ המשתמשים ‎ בה,‎ 
היא ‎ גם ‎ מופקרת ‎ לחסדיהם ‎ של ‎ כל ‎ שוטר ‎ ובלש ‎ מזדמנים, ‎ של ‎ כל ‎ פקיד‎ 
בתחנת ‎ המשטרה ‎ וכל ‎ לובש ‎ מדים ‎ בבית ‎ הסוהר.‎ 

בספר ‎ שכתבה ‎ לאחרונה ‎ אשה ‎ שניהלה ‎ בית ‎ בושת ‎ במשך ‎ שתים־‎ 
עשרה ‎ שנה, ‎ אפשר ‎ למצוא ‎ את ‎ הנתונים ‎ הבאים: ‎ "הרשויות ‎ חייבו‎ 
אותי ‎ לשלם ‎ מדי ‎ חודש ‎ קנסות ‎ בסכומים ‎ שבין ‎ 14.70  ל־29.70 ‎ דולר.‎ 
הנערות ‎ נאלצו ‎ לשלם ‎ למשטרה ‎ בין ‎ 5.70  ל־9.70 ‎ דולר." ‎ אם‎ 
מביאים ‎ בחשבון ‎ שהכותבת ‎ ניהלה ‎ את ‎ העסק ‎ שלה ‎ בעיר ‎ קטנה,‎ 
ושהסכומים ‎ שבהם ‎ היא ‎ נוקבת ‎ אינם ‎ כוללים ‎ שוחד ‎ וקנסות ‎ נוספים,‎ 
אפשר ‎ לקבל ‎ מושג ‎ כלשהו ‎ על ‎ ממדיו ‎ העצומים ‎ של ‎ הרווח‎ 
שהמשטרה ‎ גורפת ‎ מדמם ‎ של ‎ קורבנות ‎ שעליהם ‎ היא ‎ איננה ‎ מוכנה‎ 
להגן. ‎ ואבוי ‎ למי ‎ שיסרבו ‎ להעלות ‎ את ‎ מסיהם. ‎ יכלאו ‎ אותם ‎ כפי‎ 
שכולאים ‎ בקר, ‎ "ולו ‎ רק ‎ כדי ‎ להותיר ‎ רושם ‎ טוב ‎ על ‎ תושביה‎ 
המהוגנים ‎ של ‎ העיר, ‎ או ‎ לחלופין ‎ להשיג ‎ קצת ‎ כסף ‎ מן ‎ הצד. ‎ הנפש‎ 
המעוותת, ‎ המאמינה ‎ שלאשה ‎ שהידרדרה ‎ לזנות ‎ אין ‎ רגשות‎ 
אנושיים, ‎ לא ‎ תוכל ‎ להבין ‎ לעולם ‎ את ‎ הצער, ‎ החרפה, ‎ הדמעות‎ 
והגאווה ‎ הפצועה ‎ שהיו ‎ מנת ‎ חלקנו ‎ בכל ‎ פעם ‎ שהובלנו ‎ אל‎ 
המכלאות ‎ הללו."‎ 

האין ‎ זה ‎ מוזר ‎ שאשה ‎ שניהלה ‎ בית ‎ בושת ‎ מסוגלת ‎ לחוש ‎ רגשות‎ 
כאלה ‎ ?  אך ‎ מוזר ‎ עוד ‎ יותר ‎ שהעולם ‎ הנוצרי ‎ הטוב ‎ מקיז ‎ את ‎ דמן ‎ של‎ 
נשים ‎ כאלה ‎ וגוזל ‎ את ‎ כספן ‎ מבלי ‎ לתת ‎ להן ‎ בתמורה ‎ דבר ‎ מלבד‎ 
גינוי ‎ ורדיפה. ‎ הו ‎ ישו, ‎ מי ‎ יגול ‎ עפר ‎ מעיניך‎ ! 

נהוג ‎ לדבר ‎ על ‎ ייבוא ‎ העבדים ‎ הלבנים ‎ לאמריקה. ‎ כיצד ‎ תוכל‎ 
אמריקה ‎ להשיב ‎ אי־פעם ‎ את ‎ מידותיה ‎ הטובות ‎ אם ‎ אירופה ‎ איננה‎ 
עוזרת ‎ לה? ‎ אין ‎ בכוונתי ‎ להכחיש ‎ את ‎ קיומה ‎ של ‎ התופעה. ‎ יתרה ‎ מכך,‎ 
לא ‎ אכחיש ‎ כי ‎ ספסרי ‎ אדם ‎ בגרמניה ‎ ובמדינות ‎ אחרות ‎ משדלים ‎ עבדים‎ 
כלכליים ‎ להגיע ‎ לאמריקה. ‎ אבל ‎ אני ‎ דוחה ‎ בכל ‎ תוקף ‎ את ‎ הטענה ‎ כי‎ 
אחוז ‎ ניכר ‎ מן ‎ הזונות ‎ מגויסות ‎ באירופה. ‎ אמנם ‎ רוב ‎ הזונות ‎ בעיר ‎ ניו־‎ 
יורק ‎ הן ‎ זרות, ‎ אבל ‎ זאת ‎ מן ‎ הטעם ‎ הפשוט ‎ שרוב ‎ האוכלוסייה ‎ בעיר‎ 
היא ‎ זרה. ‎ אם ‎ נבדוק ‎ כל ‎ עיר ‎ אמריקאית ‎ אחרת, ‎ את ‎ שיקאגו ‎ או ‎ את‎ 
המערב ‎ התיכון, ‎ נגלה ‎ שהזונות ‎ הזרות ‎ מהוות ‎ שם ‎ רק ‎ מיעוט ‎ קטן.‎ 

מוגזמת ‎ לא ‎ פחות ‎ האמונה ‎ שרוב ‎ הנערות ‎ המוצאות ‎ את ‎ פרנסתן‎ 
ברחובות ‎ העיר ‎ הזאת ‎ גויסו ‎ לפני ‎ שהגיעו ‎ לאמריקה. ‎ רוב ‎ הנערות‎ 
דוברות ‎ אנגלית ‎ מצוינת, ‎ והתנהגותן ‎ והופעתן ‎ החיצונית ‎ מלמדות ‎ על‎ 
התערותן ‎ העמוקה ‎ בחברה ‎ האמריקאית. ‎ אין ‎ ספק ‎ שהן ‎ חיו ‎ שנים‎ 
רבות ‎ באמריקה ‎ והודחו ‎ לזנות ‎ על־ידי ‎ תנאי ‎ החיים ‎ האמריקאיים‎ 
ותביעותיהם, ‎ ובכלל ‎ זה ‎ התביעה ‎ להצגה ‎ ראוותנית ‎ של ‎ מחלצות‎ 
ושאר ‎ מותרות, ‎ ששכרן ‎ של ‎ פועלות ‎ בבתי ‎ המלאכה ‎ ובתי ‎ החרושת‎ 
אינו ‎ מספיק ‎ לרכישתם.‎ 

במילים ‎ אחרות, ‎ אין ‎ כל ‎ סיבה ‎ להאמין ‎ שאנשים ‎ יקבלו ‎ עליהם ‎ את‎ 
הסיכון ‎ וההוצאות ‎ הכרוכים ‎ בהשגת ‎ תוצרת ‎ חוץ, ‎ כאשר ‎ תנאי ‎ החיים‎ 
האמריקאיים ‎ מציפים ‎ את ‎ השוק ‎ באלפי ‎ נערות. ‎ מאידך, ‎ העדויות‎ 
מצביעות ‎ דווקא ‎ על ‎ קיומו ‎ של ‎ ענף ‎ מפותח ‎ של ‎ ייצוא ‎ נערות‎ 
אמריקאיות ‎ לצורכי ‎ זנות.‎ 

קליפורד ‎ ג׳ ‎ רו, ‎ לשעבר ‎ סגן ‎ התובע ‎ הראשי ‎ של ‎ מחוז ‎ קוק‎ 
באילינוי, ‎ טען ‎ בגלוי ‎ כי ‎ נערות ‎ מניו־אינגלנד ‎ נשלחות ‎ לפנמה‎ 

לשימושם ‎ של ‎ גברים ‎ העושים ‎ בשירותו ‎ של ‎ הדוד ‎ סאם. ‎ "יש ‎ כנראה‎ 
מסילת ‎ רכבת ‎ סודית ‎ בין ‎ בוסטון ‎ לוושינגטון, ‎ ונערות ‎ רבות ‎ נוסעות‎ 
בה," ‎ אומר ‎ רו. ‎ איזו ‎ משמעות ‎ יש ‎ לייחס ‎ לעובדה ‎ שמסילת ‎ הרכבת‎ 
הזו ‎ מובילה ‎ היישר ‎ אל ‎ מקום ‎ מושבה ‎ של ‎ הרשות ‎ הפדרלית? ‎ רו ‎ אמר‎ 
כנראה ‎ יותר ‎ מכפי ‎ שרצו ‎ לשמוע ‎ בחוגים ‎ מסוימים, ‎ ותעיד ‎ על ‎ כך‎ 
העובדה ‎ שהוא ‎ איבד ‎ את ‎ משרתו. ‎ אדם ‎ המחזיק ‎ במשרה ‎ ממשלתית‎ 
ראוי ‎ שייזהר ‎ בלשונו.‎ 

ההסבר ‎ שניתן ‎ למצב ‎ בפנמה ‎ הוא ‎ שאין ‎ בתי ‎ בושת ‎ באזור ‎ התעלה.‎ 
זהו ‎ נתיב ‎ בריחה ‎ שגור ‎ בעבור ‎ עולם ‎ צבוע, ‎ שאיננו ‎ מעז ‎ להישיר ‎ מבט‎ 
אל ‎ האמת. ‎ אין ‎ בתי ‎ בושת ‎ באזור ‎ התעלה ‎ ובתחומי ‎ העיר, ‎ ומכאן‎ 
שהזנות ‎ איננה ‎ קיימת.‎ 

לצד ‎ רו ‎ ניצב ‎ מחקרו ‎ היסודי ‎ של ‎ ג׳יימס ‎ ברונסון ‎ ריינולדס, ‎ שבדק‎ 
את ‎ הסחר ‎ בעבדים ‎ לבנים ‎ באסיה. ‎ כאזרח ‎ אמריקאי ‎ נאמן ‎ וידידו ‎ של‎ 
הנפוליאון ‎ המיועד ‎ של ‎ אמריקה, ‎ תיאודור ‎ רוזוולט, ‎ ריינולדס ‎ הוא‎ 
האחרון ‎ שיפקפק ‎ במעלותיה ‎ של ‎ ארצו. ‎ ובכל ‎ זאת ‎ הוא ‎ מוביל ‎ אותנו‎ 
אל ‎ חצרותיה ‎ האחוריות ‎ של ‎ אמריקה ‎ בהונג־קונג, ‎ שנגחאי‎ 
ויוקהאמה, ‎ במקומות ‎ הללו ‎ הזנות ‎ האמריקנית ‎ רווחת ‎ וגלויה ‎ כל־‎ 
כך ‎ עד ‎ ש״אמריקאית" ‎ היתה ‎ למילה ‎ נרדפת ‎ לזונה. ‎ ריינולדס ‎ מזכיר‎ 
לבני ‎ ארצו ‎ כי ‎ בעוד ‎ שהאמריקאים ‎ בסין ‎ נהנים ‎ מן ‎ ההגנה ‎ של‎ 
הקונסוליה ‎ שלנו, ‎ הסינים ‎ באמריקה ‎ אינם ‎ זוכים ‎ לשום ‎ הגנה. ‎ כל ‎ מי‎ 
שהתוודע ‎ לרדיפות ‎ האכזריות ‎ והפראיות ‎ שהן ‎ מנת ‎ חלקם ‎ של ‎ סינים‎ 
ויפנים ‎ בחוף ‎ המערבי ‎ יסכים ‎ עם ‎ דבריו.‎ 

לאור ‎ העובדות ‎ הללו ‎ יהיה ‎ זה ‎ מגוחך ‎ למדי ‎ להצביע ‎ על ‎ אירופה‎ 
כעל ‎ הביצה ‎ שממנה ‎ מגיחות ‎ הרעות ‎ החולות ‎ הפושות ‎ בחברה‎ 
האמריקאית. ‎ המיתום ‎ הגורס ‎ כי ‎ מרביתן ‎ של ‎ הזונות ‎ הן ‎ יהודיות ‎ הוא‎ 
מגוחך ‎ לא ‎ פחות. ‎ אני ‎ בטוחה ‎ שאיש ‎ לא ‎ יאשים ‎ אותי ‎ בנטיות‎ 
לאומניות. ‎ אני ‎ שמחה ‎ לומר ‎ שהתגברתי ‎ עליהן, ‎ כמו ‎ על ‎ אמונות‎ 
טפלות ‎ רבות. ‎ לכן ‎ אם ‎ אני ‎ מתקוממת ‎ נגד ‎ הטענה ‎ שזונות ‎ יהודיות‎ 

מיובאות ‎ הנה, ‎ אינני ‎ מדברת ‎ מתוך ‎ ההטיה ‎ היהודית ‎ שלי, ‎ אלא ‎ על‎ 
סמך ‎ העובדות ‎ המאפיינות ‎ את ‎ חייהם ‎ של ‎ האנשים ‎ האלה. ‎ הנערות‎ 
היהודיות ‎ אינן ‎ נוהגות ‎ להגר ‎ לארצות ‎ זרות ‎ אלא ‎ בלוויית ‎ בני‎ 
משפחותיהן ‎ או ‎ כאשר ‎ הן ‎ מצפות ‎ לפגוש ‎ אותם ‎ בארץ ‎ היעד. ‎ הנערה‎ 
היהודיה ‎ איננה ‎ הרפתקנית. ‎ עד ‎ לעת ‎ האחרונה ‎ היא ‎ מעולם ‎ לא ‎ עזבה‎ 
את ‎ הבית, ‎ אפילו ‎ לא ‎ לכפר ‎ הסמוך ‎ או ‎ לעיירה ‎ השכנה, ‎ שלא ‎ לצורך‎ 
ביקור ‎ קרובים. ‎ האם ‎ ניתן ‎ אפוא ‎ להאמין ‎ שנערות ‎ יהודיות ‎ יעזבו ‎ את‎ 
הוריהן ‎ או ‎ את ‎ משפחותיהן ‎ וייצאו ‎ למרחקים, ‎ יגמעו ‎ אלפי ‎ מיילים‎ 
בדרכן ‎ לארצות ‎ זרות ‎ על ‎ סמך ‎ הבטחותיהם ‎ של ‎ גורמים ‎ זרים? ‎ עלו‎ 
על ‎ כל ‎ אניית ‎ קיטור ‎ גדולה ‎ שעוגנת ‎ בנמל ‎ ובדקו ‎ בעצמכם ‎ אם ‎ נערות‎ 
אלה ‎ אינן ‎ מצויות ‎ בלוויית ‎ הוריהן ‎ או ‎ אחיהן ‎ או ‎ דודותיהן ‎ או ‎ שארי‎ 
בשר ‎ אחרים. ‎ יש ‎ כמובן ‎ מקרים ‎ יוצאים ‎ מן ‎ הכלל, ‎ אך ‎ רק ‎ מי‎ 
שהפסיכולוגיה ‎ היהודית ‎ זרה ‎ לו ‎ לחלוטין ‎ יכול ‎ לטעון ‎ כי ‎ המוני‎ 
נערות ‎ יהודיות ‎ מיובאות ‎ לאמריקה ‎ לצורך ‎ עיסוק ‎ בזנות ‎ או ‎ לכל‎ 
מטרה ‎ אחרת.‎ 

מי ‎ שגר ‎ בבית ‎ זכוכית ‎ אל ‎ ישליך ‎ אבנים. ‎ קירותיו ‎ של ‎ בית ‎ הזכוכית‎ 
האמריקאי ‎ דקים ‎ ושבירים, ‎ ופנים ‎ הבית ‎ רחוק ‎ מלהיות ‎ מלבב.‎ 

הניסיון ‎ לייחס ‎ את ‎ הגידול ‎ בשיעורי ‎ הזנות ‎ לייבוא ‎ או ‎ להסתעפותו‎ 
של ‎ מערך ‎ הסרסורים ‎ הוא ‎ שטחי ‎ מאוד. ‎ להסבר ‎ הראשון ‎ כבר‎ 
התייחסתי. ‎ ואשר ‎ למערך ‎ הסרסורים: ‎ מתועב ‎ ככל ‎ שיהיה, ‎ הוא ‎ אינו‎ 
אלא ‎ אחד ‎ מתסמיניה ‎ של ‎ הזנות ‎ המודרנית, ‎ פרי ‎ הדיכוי ‎ והשוחד,‎ 
תולדה ‎ של ‎ מסעי ‎ צלב ‎ בלתי ‎ מאורגנים ‎ כנגד ‎ עוולות ‎ חברתיות.‎ 

הסרסור ‎ הוא ‎ ללא ‎ ספק ‎ חבר ‎ עלוב ‎ במשפחת ‎ האדם, ‎ אך ‎ באיזה‎ 
אופן ‎ הוא ‎ מתועב ‎ יותר ‎ מן ‎ השוטר ‎ הנוטל ‎ מן ‎ האשה ‎ העובדת ‎ ברחוב‎ 
את ‎ פרוטתה ‎ האחרונה, ‎ ואז ‎ כולא ‎ אותה ‎ בתחנת ‎ המשטרה? ‎ האם‎ 
אפשר ‎ לומר ‎ שהוא ‎ פושע ‎ גדול ‎ יותר, ‎ או ‎ מטרד ‎ חברתי ‎ חמור ‎ יותר,‎ 
מבעליהם ‎ של ‎ בתי ‎ כלבו ‎ ומפעלים, ‎ המשמינים ‎ מזיעת ‎ אפיהם ‎ של‎ 
קורבנותיהם, ‎ רק ‎ כדי ‎ לשלחם ‎ אל ‎ הרחוב? ‎ אינני ‎ מבקשת ‎ לעתור‎ 

בשם ‎ הסרסור, ‎ אך ‎ אינני ‎ מצליחה ‎ להבין ‎ מדוע ‎ הוא ‎ מוקע ‎ בכל ‎ פה,‎ 
בעת ‎ שהאחראים ‎ האמיתיים ‎ לעוול ‎ החברתי ‎ נהנים ‎ מחסינות ‎ וכבוד.‎ 
כדאי ‎ גם ‎ לזכור ‎ שהסרסור ‎ איננו ‎ יוצר ‎ את ‎ הזונה. ‎ הצביעות ‎ והזיוף‎ 
שלנו ‎ הם ‎ שיוצרים ‎ את ‎ הזונה ‎ ואת ‎ הסרסור ‎ גם ‎ יחד.‎ 

עד ‎ 1894, ‎ אמריקה ‎ לא ‎ התעניינה ‎ בסרסוריה. ‎ אז ‎ תקפה ‎ אותנו‎ 
מגיפת ‎ הצדיקות. ‎ ביעור ‎ חטאת ‎ הארץ ‎ וטיהורה ‎ בכל ‎ מחיר ‎ היו ‎ לצו‎ 
השעה. ‎ הסרטן ‎ החברתי ‎ נדחק ‎ אפוא, ‎ החוצה ‎ משדה ‎ הראייה ‎ אך‎ 
עמוק ‎ יותר ‎ אל ‎ תוככי ‎ הגוף. ‎ מנהלי ‎ בתי ‎ הבושת ‎ וקורבנותיהם ‎ מוכי‎ 
הגורל ‎ נמסרו ‎ לחסדיה ‎ הנדיבים ‎ של ‎ המשטרה. ‎ התוצאה ‎ הבלתי‎ 
נמנעת ‎ —  שוחד ‎ בקנה ‎ מידה ‎ גדול ‎ וענישה ‎ —  לא ‎ איחרה ‎ להגיע.‎ 

בבתי ‎ הבושת ‎ היה ‎ לנערות ‎ ערך ‎ כספי, ‎ שסיפק ‎ להן ‎ הגנה ‎ כלשהי.‎ 
כעת ‎ הן ‎ מצאו ‎ עצמן ‎ ברחוב, ‎ נתונות ‎ לחלוטין ‎ לחסדי ‎ המשטרה‎ 
תאבת ‎ השוחד. ‎ היזקקותן ‎ הנואשת ‎ של ‎ הנערות ‎ הללו ‎ להגנה ‎ ולחום‎ 
הפכה ‎ אותן ‎ לטרף ‎ קל ‎ לסרסורים, ‎ שבעצמם ‎ הם ‎ תוצר ‎ של ‎ התקופה‎ 
המסחרית ‎ שלנו. ‎ מערך ‎ הסרסורים ‎ הוא ‎ אפוא ‎ תולדה ‎ ישירה ‎ של‎ 
הרדיפות ‎ המשטרתיות, ‎ השוחד ‎ והניסיון ‎ לדכא ‎ את ‎ הזנות. ‎ תהיה ‎ זו‎ 
שטות ‎ גמורה ‎ לבלבל ‎ בין ‎ תסמין ‎ מודרני ‎ זה ‎ של ‎ העוול ‎ החברתי ‎ לבין‎ 
הגורמים ‎ שיצרו ‎ אותו.‎ 

דיכוי ‎ אלים ‎ וחקיקה ‎ ברברית ‎ רק ‎ יאיצו ‎ את ‎ הידרדרותם ‎ של‎ 
קורבנות ‎ הבורות ‎ והטיפשות. ‎ אסטרטגיות ‎ אלה ‎ הגיעו ‎ לביטויין‎ 
הקיצוני ‎ ביותר ‎ בהצעת ‎ החוק ‎ הקוראת ‎ להגדיר ‎ כל ‎ יחס ‎ אנושי ‎ לזונות‎ 
כפשע, ‎ ולגזור ‎ על ‎ כל ‎ אדם ‎ שיציע ‎ מקלט ‎ לזונה ‎ עונש ‎ מאסר ‎ של‎ 
חמש ‎ שנים ‎ וקנס ‎ של ‎ 10,000  דולר. ‎ הגישה ‎ הזו ‎ חושפת ‎ את ‎ הליקוי‎ 
הנורא ‎ בהבנת ‎ הסיבות ‎ האמיתיות ‎ לזנות ‎ כגורם ‎ חברתי, ‎ ומבטאת‎ 
רוח ‎ פוריטנית ‎ המחזירה ‎ אותנו ‎ לימי ‎ אות ‎ השני.‎ 

בין ‎ החוקרים ‎ המודרניים ‎ העוסקים ‎ בנושא ‎ הזנות ‎ אין ‎ אפילו ‎ אחד‎ 
שאיננו ‎ מתייחם ‎ לחוסר ‎ התוחלת ‎ של ‎ הניסיון ‎ להתמודד ‎ עם ‎ הבעיה‎ 
באמצעות ‎ חקיקה. ‎ ד״ר ‎ בלשקו ‎ מוצא ‎ כי ‎ ההישג ‎ היחיד ‎ שנובע ‎ מן‎ 

הדיכוי ‎ הממשלתי ‎ וממסעות ‎ הצלב ‎ המוסריים ‎ הוא ‎ הטיית ‎ הרוע‎ 
לנתיבים ‎ סמויים, ‎ המגבירים ‎ את ‎ הסכנות ‎ החברתיות ‎ הגלומות ‎ בו.‎ 
הבלוק ‎ אליס, ‎ החוקר ‎ היסודי ‎ וההומאני ‎ ביותר ‎ של ‎ נושא ‎ הזנות,‎ 
מוכיח ‎ בעזרת ‎ מצע ‎ עשיר ‎ של ‎ נתונים ‎ כי ‎ ככל ‎ שמתגברות ‎ הרדיפות,‎ 
כך ‎ הולך ‎ המצב ‎ ומחמיר. ‎ בין ‎ השאר ‎ אנחנו ‎ למדים ‎ ממנו ‎ כי ‎ בצרפת,‎ 
"ב־1560, ‎ הוציא ‎ שארל ‎ התשיעי ‎ צו ‎ שחיסל ‎ את ‎ בתי ‎ הבושת, ‎ אך‎ 
מספר ‎ הזונות ‎ רק ‎ גדל ‎ כתוצאה ‎ מכך, ‎ והופיעו ‎ בתי ‎ בושת ‎ חדשים‎ 
לרוב, ‎ שפעלו ‎ במסווה ‎ ולכן ‎ היו ‎ מסוכנים ‎ יותר ‎ מקודמיהם. ‎ למרות‎ 
החקיקה ‎ הזו, ‎ ואולי ‎ דווקא ‎ בגללה, ‎ הזנות ‎ פשתה ‎ במדינה ‎ בשיעור‎ 
שלא ‎ נראה ‎ כדוגמתו ‎ בשום ‎ מדינה ‎ אחרת."*‎ 
רק ‎ דעת ‎ קהל ‎ מושכלת, ‎ שתהיה ‎ משוחררת ‎ מדפוסי ‎ המחשבה‎ 
שמכתיב ‎ הציד ‎ החוקי ‎ והמוסרי ‎ של ‎ הזונה, ‎ תוכל ‎ להביא ‎ לשיפור‎ 
המצב. ‎ טמינת ‎ הראש ‎ בחול ‎ והתעלמות ‎ מן ‎ הממד ‎ החברתי ‎ של‎ 
העוול ‎ בחיים ‎ המודרניים ‎ יובילו ‎ רק ‎ להחמרה ‎ נוספת. ‎ עלינו‎ 
להתעלות ‎ מעבר ‎ להתנשאות ‎ המטופשת ‎ שלנו ‎ וללמוד ‎ להכיר‎ 
בזונה ‎ כתוצר ‎ של ‎ תנאים ‎ חברתיים. ‎ באמצעות ‎ הכרה ‎ זו ‎ נוכל ‎ להניח‎ 
מאחורינו ‎ את ‎ הצביעות ‎ ולהתקדם ‎ לעבר ‎ הבנה ‎ עמוקה ‎ יותר ‎ של‎ 
הזנות ‎ ויחס ‎ אנושי ‎ יותר ‎ לזונות. ‎ ובאשר ‎ לעקירת ‎ הזנות ‎ מן ‎ השורש‎ 
—  זאת ‎ יהיה ‎ בכוחנו ‎ להשיג ‎ רק ‎ באמצעות ‎ בחינה ‎ מקיפה ‎ ויסודית‎ 
של ‎ כל ‎ הערכים ‎ המקובלים ‎ —  בעיקר ‎ ערכי ‎ המוסר ‎ —  ובאמצעות‎ 
ביטול ‎ העבדות ‎ התעשייתית.‎ 


^8001 ‎ ראו ‎ הערה ‎ בעט׳ ‎ 28.‎ 


הצביעות ‎ הפוריטנית‎ 

בהתייחסו ‎ לפוריטניות ‎ בהקשר ‎ של ‎ אמנות ‎ אמריקאית, ‎ אמר ‎ בוטזון‎ 
בורגלום: ‎ "הפוריטניות ‎ הפכה ‎ אותנו ‎ אנוכיים ‎ וצבועים ‎ למשך ‎ זמן‎ 
כה ‎ רב, ‎ עד ‎ כי ‎ הכנות ‎ והיראה ‎ בפני ‎ היסוד ‎ הטבעי ‎ בדחפים ‎ שלנו‎ 
נעקרו ‎ מתוכנו ‎ כליל, ‎ והתוצאה ‎ היא ‎ אמנות ‎ המנועה ‎ מכל ‎ שריד ‎ של‎ 
אמת ‎ או ‎ אינדיבידואליות."‎ 

בורגלום ‎ היה ‎ יכול ‎ להוסיף ‎ שהפוריטניות ‎ הפכה ‎ את ‎ החיים ‎ עצמם‎ 
לבלתי ‎ נסבלים. ‎ החיים, ‎ יותר ‎ מן ‎ האמנות ‎ והאסתטיקה, ‎ מציגים ‎ את‎ 
היופי ‎ באלף ‎ דרכים ‎ שונות, ‎ בהיותם ‎ פנורמה ‎ כבירה ‎ של ‎ שינוי ‎ נצחי.‎ 
מאידך, ‎ הפוריטניות ‎ נשענת ‎ על ‎ תפישה ‎ יציבה ‎ ומקובעת ‎ של ‎ החיים.‎ 
היא ‎ מבוססת ‎ על ‎ העמדה ‎ הקלוויניסטית ‎ הקובעת ‎ כי ‎ החיים ‎ הם‎ 
קללה ‎ שניחתה ‎ על ‎ האדם ‎ בזעמו ‎ של ‎ האל. ‎ אם ‎ ברצונו ‎ לגאול ‎ את‎ 
עצמו, ‎ חייב ‎ האדם ‎ לשקוד ‎ כל ‎ העת ‎ על ‎ מעשה ‎ הכפרה, ‎ לדכא ‎ כל‎ 
דחף ‎ טבעי ‎ ובריא, ‎ ולפנות ‎ עורף ‎ לשמחה ‎ וליופי.‎ 

הפוריטניות ‎ חגגה ‎ את ‎ שלטון ‎ הטרור ‎ שלה ‎ באנגליה ‎ במאות ‎ השש־‎ 
עשרה ‎ והשבע־עשרה, ‎ כשהרסה ‎ ומחצה ‎ כל ‎ גילוי ‎ של ‎ אמנות ‎ ותרבות.‎ 
הרוח ‎ הפוריטנית ‎ היא ‎ שגזלה ‎ משלי ‎ את ‎ ילדיו, ‎ מכיוון ‎ שסירב‎ 
להשתחוות ‎ בפני ‎ תכתיבי ‎ הדת. ‎ אותה ‎ צרות ‎ אופקים ‎ הפכה ‎ את ‎ ביירון‎ 
לגולה ‎ בארצו ‎ שלו, ‎ כי ‎ אותו ‎ גאון ‎ מרד ‎ נגד ‎ החד־גוניות, ‎ השיעמום‎ 
והקטנוניות ‎ ששררו ‎ בה. ‎ הפוריטניות ‎ היא ‎ שכפתה ‎ על ‎ כמה ‎ מן ‎ הנשים‎ 

החופשיות ‎ ביותר ‎ באנגליה ‎ את ‎ השקר ‎ המקובל ‎ של ‎ הנישואים: ‎ מרי‎ 
וולסטונקרפט ‎ ומאוחר ‎ יותר ‎ ג׳ורג׳ ‎ אליוט. ‎ לאחרונה ‎ גבתה‎ 
הפוריטניות ‎ מחיר ‎ נוסף ‎ —  את ‎ חייו ‎ של ‎ אוסקר ‎ ויילד. ‎ למעשה,‎ 
הפוריטניות ‎ היתה ‎ מאז ‎ ומעולם ‎ הגורם ‎ הקטלני ‎ ביותר ‎ בממלכתו ‎ של‎ 
ג׳ון ‎ בול, ‎ שנהג ‎ כמו ‎ הצנזור ‎ של ‎ הביטוי ‎ האמנותי ‎ של ‎ עמו, ‎ ונתן ‎ את‎ 
אישורו ‎ רק ‎ לדלות ‎ הרוחנית ‎ של ‎ המהוגנות ‎ המעמד־בינונית.‎ 

אם ‎ כן, ‎ ההצבעה ‎ על ‎ אמריקה ‎ כארץ ‎ הפרובינציאליות ‎ הפוריטנית‎ 
אינה ‎ מבטאת ‎ אלא ‎ את ‎ הלאומנות ‎ הבריטית. ‎ חיינו ‎ נתונים ‎ אמנם ‎ בסד‎ 
הפוריטניות, ‎ המחסלת ‎ כל ‎ דחף ‎ טבעי ‎ ובריא, ‎ אך ‎ אנו ‎ חבים ‎ תודה‎ 
לאנגליה, ‎ על ‎ כי ‎ שתלה ‎ את ‎ זרעי ‎ הרוח ‎ הזו ‎ באדמה ‎ האמריקאית.‎ 
אבותינו ‎ הנחילו ‎ לנו ‎ אותה. ‎ חלוצי ‎ מייפלאואר, ‎ שנמלטו ‎ מרדיפות‎ 
ודיכוי, ‎ התפרסמו ‎ כשהשליטו ‎ בעולם ‎ החדש ‎ את ‎ הרודנות ‎ והפשע‎ 
הפוריטניים. ‎ ההיסטוריה ‎ של ‎ ניו־אינגלנד, ‎ ובמיוחד ‎ מסצ׳וסטס,‎ 
מלאה ‎ בזוועות ‎ שהחשיכו ‎ על ‎ בני ‎ אדם ‎ את ‎ עולמם, ‎ הפכו ‎ אושר‎ 
לייאוש, ‎ טבעיות ‎ למחלה, ‎ כנות ‎ ואמת ‎ לשקרים ‎ מחרידים ‎ וצביעות.‎ 
כיסא ‎ הקשירה ‎ ועמוד ‎ המלקות, ‎ לצד ‎ מכשירי ‎ עינוי ‎ רבים ‎ אחרים, ‎ היו‎ 
השיטות ‎ האנגליות ‎ המועדפות ‎ לצורך ‎ טיהור ‎ אמריקאי.‎ 

בוסטון, ‎ עיר ‎ התרבות, ‎ נרשמה ‎ בתולדות ‎ הפוריטניות ‎ כ״עיר‎ 
הדמים". ‎ היא ‎ התחרתה ‎ אפילו ‎ בסאלם, ‎ ברדיפותיה ‎ האכזריות ‎ נגד‎ 
עמדות ‎ דתיות ‎ בלתי ‎ מאושרות. ‎ במקום ‎ שהפך ‎ בינתיים ‎ לפארק‎ 
ציבורי ‎ מפורסם, ‎ אשה ‎ חצי ‎ עירומה ‎ שאחזה ‎ תינוק ‎ בזרועותיה‎ 
הוצלפה ‎ לעיני ‎ הציבור ‎ משום ‎ שפשעה ‎ בדיבור ‎ חופשי. ‎ וממש ‎ באותו‎ 
מקום, ‎ מרי ‎ דייר, ‎ אשה ‎ אחרת ‎ מכת ‎ הקווייקרים, ‎ נתלתה ‎ ב־1659.‎ 
בכלל, ‎ בוסטון ‎ היתה ‎ זירה ‎ לרבים ‎ מפשעיה ‎ חסרי ‎ המעצורים ‎ של‎ 
הפוריטניות. ‎ סאלם ‎ הרגה ‎ בקיץ ‎ של ‎ 1692  שמונה־עשר ‎ בני ‎ אדם‎ 
בעוון ‎ מעשי ‎ כשפים. ‎ ומסצ׳וסטס ‎ לא ‎ ניצבה ‎ לבדה ‎ במאבק ‎ לגרש ‎ את‎ 
השטן ‎ באמצעות ‎ אש ‎ וגופרית. ‎ וכפי ‎ שקנינג ‎ אמר ‎ בצדק: ‎ "האבות‎ 
המייסדים ‎ פשטו ‎ בעולם ‎ החדש ‎ כדי ‎ להשיב ‎ את ‎ האיזון ‎ של ‎ העולם‎ 

הישן." ‎ בלהות ‎ התקופה ‎ ההיא ‎ מצאו ‎ את ‎ ביטויין ‎ השלם ‎ ביותר‎ 
ביצירה ‎ האמריקאית ‎ הקלאסית, ‎ אות ‎ השני‎ 

הפוריטניות ‎ הניחה ‎ מידיה ‎ את ‎ מכשירי ‎ העינויים ‎ והשוט, ‎ אך ‎ יש ‎ לה‎ 
עדיין ‎ אחיזה ‎ הרסנית ‎ במחשבותיהם ‎ ורגשותיהם ‎ של ‎ האמריקאים.‎ 
אחרת ‎ לא ‎ היתה ‎ שום ‎ דרך ‎ להסביר ‎ את ‎ כוחו ‎ של ‎ קומסטוק. ‎ כמו‎ 
הטורקמדות ‎ של ‎ ימי ‎ האינקוויזיציה, ‎ אנתוני ‎ קומסטוק ‎ הוא ‎ השליט‎ 
היחיד ‎ של ‎ חוקי ‎ המוסר ‎ האמריקאיים. ‎ הוא ‎ מכתיב ‎ את ‎ אמות ‎ המידה‎ 
לטוב ‎ ולרע, ‎ לטוהר ‎ ולהפקדות. ‎ כמו ‎ גנב ‎ בלילה ‎ הוא ‎ חומק ‎ לתוך‎ 
חייהם ‎ הפרטיים ‎ של ‎ בני ‎ האדם, ‎ למערכות ‎ יחסיהם ‎ האינטימיות‎ 
ביותר. ‎ שיטת ‎ הריגול ‎ שהקים ‎ יכולה ‎ לבייש ‎ את ‎ המדור ‎ השלישי‎ 
הידוע ‎ לשמצה ‎ של ‎ המשטרה ‎ החשאית ‎ ברוסיה. ‎ מדוע ‎ מוכן ‎ הציבור‎ 
לשאת ‎ הפרה ‎ כזו ‎ של ‎ חירויותיו? ‎ פשוט ‎ משום ‎ שקומסטוק ‎ מבטא‎ 
בקול ‎ רם ‎ את ‎ הפוריטניות ‎ המפעפעת ‎ בדם ‎ האנגלו־סקסי, ‎ פוריטניות‎ 
שאפילו ‎ הליברלים ‎ לא ‎ הצליחו ‎ להשתחרר ‎ ממנה ‎ לחלוטין. ‎ הגורמים‎ 
המקובעים ‎ וחסרי ‎ החזון ‎ של ‎ האגודות ‎ הצעירות ‎ להנחלת ‎ הרוח‎ 
הנוצרית, ‎ ליגות ‎ הטהרה, ‎ איגודי ‎ השבת ‎ האמריקאים ‎ והמפלגה ‎ למען‎ 
חוק ‎ היובש, ‎ שאנתוני ‎ קומסטוק ‎ הוא ‎ הקדוש ‎ הפטרון ‎ שלהם, ‎ כורים‎ 
את ‎ קברן ‎ של ‎ האמנות ‎ והתרבות ‎ האמריקאיות.‎ 

אירופה ‎ יכולה ‎ לפחות ‎ להתגאות ‎ באמנות ‎ וספרות ‎ נועזות ‎ החודרות‎ 
לעומק ‎ הבעיות ‎ החברתיות ‎ והמיניות ‎ של ‎ ימינו, ‎ ומותחות ‎ ביקורת‎ 
חריפה ‎ על ‎ הזיוף ‎ וההתחזות ‎ בחיינו. ‎ יצירות ‎ אלה ‎ מבתרות ‎ באזמל‎ 
מנתחים ‎ כל ‎ גווייה ‎ פוריטנית, ‎ כדי ‎ לפנות ‎ את ‎ הדרך ‎ לשחרור ‎ האדם‎ 
מן ‎ המטענים ‎ המתים ‎ של ‎ העבר. ‎ אך ‎ כאשר ‎ הפוריטניות ‎ חונקת ‎ את‎ 
החיים ‎ האמריקאיים ‎ באיסוריה, ‎ לא ‎ נותר ‎ עוד ‎ מקום ‎ לאמת ‎ או‎ 
ליושר. ‎ ההתנהגות ‎ האנושית ‎ נתונה ‎ למרותם ‎ של ‎ הקדרות ‎ והבינוניות,‎ 
המקצצות ‎ כל ‎ ביטוי ‎ טבעי, ‎ ורומסות ‎ את ‎ הדחפים ‎ הטובים ‎ ביותר‎ 
שלנו. ‎ הפוריטניות ‎ במאה ‎ העשרים ‎ היא ‎ האויבת ‎ של ‎ החירות ‎ והיופי‎ 
ממש ‎ כפי ‎ שהיתה ‎ בעת ‎ שניחתה ‎ על ‎ פלימות ‎ רוק. ‎ היא ‎ מדכאת ‎ את‎ 

רגשותינו ‎ העמוקים ‎ ביותר ‎ כאילו ‎ היו ‎ חטא ‎ מתועב, ‎ אך ‎ בבערותה‎ 
באשר ‎ להתנהלותם ‎ של ‎ רגשות ‎ אנושיים, ‎ היא ‎ בוראת ‎ בעצמה ‎ את‎ 
הרגשות ‎ המתועבים ‎ ביותר.‎ 

ההיסטוריה ‎ של ‎ הסגפנות ‎ מעידה ‎ על ‎ כך ‎ לכל ‎ אורכה. ‎ הכנסייה,‎ 
כמו ‎ הפוריטניות, ‎ נאבקה ‎ נגד ‎ הבשר ‎ כאילו ‎ מדובר ‎ בדבר ‎ מרושע.‎ 
היא ‎ דרשה ‎ להצניע ‎ ולהסתיר ‎ אותו ‎ בכל ‎ מחיר. ‎ רק ‎ לאחרונה ‎ החלו‎ 
הוגים ‎ ומחנכים ‎ להכיר ‎ בתוצאות ‎ של ‎ גישה ‎ נפסדת ‎ זו. ‎ הם ‎ מבינים ‎ כי‎ 
"לעירום ‎ יש ‎ ערך ‎ היגייני ‎ וגם ‎ משמעות ‎ רוחנית, ‎ החורגים ‎ הרבה‎ 
מעבר ‎ לנחיצותו ‎ לשם ‎ הרגעת ‎ החקרנות ‎ הטבעית ‎ של ‎ הצעירים ‎ או‎ 
למניעת ‎ רגשות ‎ מורבידיים. ‎ העירום ‎ הוא ‎ מקור ‎ של ‎ השראה ‎ לאנשים‎ 
בוגרים ‎ שהשתחררו ‎ מזמן ‎ מסקרנות ‎ הנעורים. ‎ מראה ‎ הדמות‎ 
האנושית ‎ במהותה ‎ הנצחית, ‎ הדבר ‎ הקרוב ‎ לנו ‎ ביותר ‎ בעולם ‎ כולו,‎ 
תמצית ‎ חיותו, ‎ יופיו ‎ וחינו ‎ של ‎ האדם, ‎ הוא ‎ אחד ‎ מאבני ‎ השתייה ‎ של‎ 
החיים."* ‎ אך ‎ הרוח ‎ הפוריטנית ‎ עיוותה ‎ את ‎ המוח ‎ האנושי ‎ עד ‎ שהוא‎ 
איבד ‎ את ‎ הכושר ‎ להעריך ‎ את ‎ יופיו ‎ של ‎ העירום, ‎ והיא ‎ כופה ‎ עלינו‎ 
להחביא ‎ את ‎ הצורה ‎ הטבעית ‎ תחת ‎ התביעה ‎ לצניעות. ‎ אלא‎ 
שהצניעות ‎ עצמה ‎ אינה ‎ אלא ‎ כפייה ‎ מלאכותית ‎ על ‎ הטבע,‎ 
המבטאת ‎ בושה ‎ שקרית ‎ בצלם ‎ האדם. ‎ המושג ‎ המודרני ‎ של‎ 
צניעות, ‎ בעיקר ‎ כאשר ‎ הוא ‎ מוחל ‎ על ‎ נשים, ‎ קורבנותיו ‎ הגדולות‎ 
ביותר, ‎ כרוך ‎ בהפרזה ‎ בהערכת ‎ כוחם ‎ של ‎ הדחפים ‎ החושיים ‎ שלנו.‎ 
"מידת ‎ הצניעות ‎ משתנה ‎ על ‎ פי ‎ כמות ‎ הבגדים," ‎ ולכן ‎ הנצרות‎ 
והפוריטנים ‎ ממהרים ‎ תמיד ‎ לכסות ‎ את ‎ ה״פרא" ‎ בבלויי ‎ סחבות, ‎ וכך‎ 
להמיר ‎ אותו ‎ אל ‎ הצדקה ‎ והחסידות.‎ 

הפוריטניות ‎ מסלפת ‎ את ‎ המשמעות ‎ והתפקידים ‎ של ‎ הגוף ‎ האנושי,‎ 
בעיקר ‎ כאשר ‎ מדובר ‎ בנשים. ‎ היא ‎ גוזרת ‎ על ‎ הנשים ‎ לבחור ‎ בין‎ 
פרישות, ‎ מעשה ‎ רבייה ‎ חסר ‎ הבחנה ‎ של ‎ גזע ‎ פגוע, ‎ או ‎ זנות. ‎ ממדיו‎ 

העצומים ‎ של ‎ פשע ‎ זה ‎ נגד ‎ האנושות ‎ מתגלים ‎ כאשר ‎ אנו ‎ בודקים ‎ את‎ 
תוצאותיו. ‎ האשה ‎ הלא ‎ נשואה ‎ נידונה ‎ לפרישות ‎ מוחלטת, ‎ תחת‎ 
האיום ‎ שתיחשב ‎ בלתי ‎ מוסרית ‎ או ‎ מופקרת, ‎ וכתוצאה ‎ מכך ‎ תפתח‎ 
חולשת ‎ עצבים, ‎ אין ‎ אונות, ‎ דיכאון ‎ ומגוון ‎ רחב ‎ של ‎ מיחושים‎ 
הכרוכים ‎ בירידת ‎ כוח ‎ העבודה, ‎ כרסום ‎ ביכולת ‎ ההנאה, ‎ חוסר ‎ שינה‎ 
ועיסוק ‎ מופרז ‎ בתשוקות ‎ ודמיונות ‎ מיניים. ‎ התכתיב ‎ השרירותי‎ 
וההרסני ‎ של ‎ ריסון ‎ מוחלט ‎ יכול ‎ כנראה ‎ להסביר ‎ גם ‎ את ‎ חוסר‎ 
השוויון ‎ המנטלי ‎ בין ‎ המינים. ‎ פרויד ‎ מאמין ‎ כי ‎ הנחיתות‎ 
האינטלקטואלית ‎ של ‎ נשים ‎ רבות ‎ כל־כך ‎ מקורה ‎ בהגבלות‎ 
המוטלות ‎ על ‎ מחשבתן ‎ לצורך ‎ דיכוי ‎ מיני. ‎ לאחר ‎ שדיכאה ‎ כך ‎ את‎ 
התשוקות ‎ המיניות ‎ הטבעיות ‎ של ‎ האשה ‎ הלא ‎ נשואה, ‎ ממהרת‎ 
הפוריטניות ‎ לאחל ‎ לאחותה ‎ הנשואה ‎ פריון ‎ בלתי ‎ מרוסן ‎ במסגרת‎ 
נישואיה. ‎ אכן, ‎ היא ‎ איננה ‎ מסתפקת ‎ באיחולים, ‎ אלא ‎ כופה ‎ על‎ 
האשה, ‎ הרעבה ‎ למין ‎ בשל ‎ הדיכוי ‎ שממנו ‎ סבלה ‎ לפני ‎ נישואיה,‎ 
להביא ‎ לעולם ‎ ילדים ‎ מבלי ‎ להתחשב ‎ במצבה ‎ הפיזי ‎ שהולך‎ 
ומתערער, ‎ או ‎ בחסרון ‎ הכיס ‎ שאינו ‎ מאפשר ‎ לה ‎ לטפל ‎ במשפחה‎ 
גדולה. ‎ מניעת ‎ היריון, ‎ אפילו ‎ בשיטות ‎ שהמדע ‎ קבע ‎ כי ‎ הן ‎ בטוחות‎ 
לחלוטין, ‎ אסורה ‎ בהחלט. ‎ עצם ‎ אזכור ‎ הנושא ‎ נחשב ‎ לפשע.‎ 

הודות ‎ לרודנות ‎ הפוריטנית, ‎ רוב ‎ הנשים ‎ מגלות ‎ במהרה‎ 
שהמשאבים ‎ הפיזיים ‎ שלהן ‎ תשו. ‎ הן ‎ הופכות ‎ חולות ‎ ודודות,‎ 
ואינן ‎ מסוגלות ‎ להעניק ‎ לילדיהן ‎ את ‎ הטיפול ‎ הבסיסי ‎ ביותר.‎ 
וכשנוסף ‎ לכך ‎ דחק ‎ כלכלי, ‎ נשים ‎ רבות ‎ נאלצות ‎ לחשוף ‎ עצמן ‎ לסכנה‎ 
גדולה ‎ בניסיון ‎ שלא ‎ להביא ‎ יותר ‎ חיים ‎ לעולם. ‎ קשה ‎ להאמין ‎ לאילו‎ 
ממדים ‎ עצומים ‎ הגיע ‎ שיעור ‎ ההפלות ‎ באמריקה. ‎ לפי ‎ נתוני ‎ החקירות‎ 
האחרונות ‎ שנעשו ‎ בתחום ‎ זה, ‎ שבעה־עשרה ‎ הריונות ‎ מתוך ‎ מאה‎ 
מסתיימים ‎ בהפלה ‎ מלאכותית. ‎ אחוז ‎ מבהיל ‎ זה ‎ כולל ‎ רק ‎ את‎ 
המקרים ‎ המתגלגלים ‎ לידיעתם ‎ של ‎ רופאים. ‎ אם ‎ מביאים ‎ בחשבון ‎ את‎ 
החשאיות ‎ העוטה ‎ בהכרח ‎ את ‎ הפעילות ‎ הזו, ‎ ואת ‎ חוסר ‎ המקצועיות‎ 

וההזנחה ‎ הנובעים ‎ ממנה, ‎ מגלים ‎ כי ‎ טיפשותה ‎ וצביעותה ‎ של‎ 
הפוריטניות ‎ מוסיפות ‎ לתבוע ‎ אלפי ‎ קורבנות ‎ בנפש.‎ 

הזנות ‎ אמנם ‎ נרדפת, ‎ נאסרת ‎ ונכלאת, ‎ ובכל ‎ זאת ‎ היא ‎ מבטאת ‎ את‎ 
הניצחון ‎ הגדול ‎ ביותר ‎ של ‎ הפוריטניות. ‎ הזנות ‎ היא ‎ בתה ‎ החוקית ‎ של‎ 
הפוריטניות, ‎ למרות ‎ כל ‎ ההתחסדות ‎ הצבועה. ‎ הזונה ‎ היא ‎ זעם ‎ המאה‎ 
שלנו, ‎ הגורף ‎ את ‎ ארצותינו ‎ ה "מתורבתות" ‎ כמו ‎ הוריקן, ‎ ומותיר‎ 
אחריו ‎ נתיב ‎ של ‎ מחלה ‎ ואסון. ‎ המזור ‎ היחיד ‎ שהפוריטניות ‎ מציעה‎ 
לבת ‎ סוררת ‎ זו ‎ הוא ‎ דיכוי ‎ נוסף ‎ ועוד ‎ רדיפות ‎ חסרות ‎ רחמים.‎ 
השערורייה ‎ האחרונה ‎ הגיעה ‎ בדמותו ‎ של ‎ חוק ‎ פייג׳, ‎ האוכף ‎ בניו־‎ 
יורק ‎ את ‎ הכישלון ‎ והפשע ‎ הנוראים ‎ של ‎ אירופה, ‎ את ‎ רישומם‎ 
ובידודם ‎ של ‎ קורבנות ‎ הפוריטניות ‎ האומללים. ‎ מתוך ‎ אותה ‎ טיפשות‎ 
מבקשת ‎ המגמה ‎ הטהרנית ‎ לבלום ‎ את ‎ הפגע ‎ הנורא ‎ שהיא ‎ בעצמה‎ 
יצרה ‎ —  מחלות ‎ המין. ‎ למרבה ‎ הייאוש, ‎ רוח ‎ זו ‎ של ‎ צרות ‎ אופקים‎ 
אטומה ‎ הצליחה ‎ להרעיל ‎ אפילו ‎ את ‎ אלו ‎ המכונים ‎ ליברלים, ‎ ולעוור‎ 
את ‎ עיניהם ‎ כדי ‎ שיצטרפו ‎ למסע ‎ הצלב ‎ נגד ‎ הדברים ‎ שמקורם‎ 
בצביעות ‎ הפוריטנית ‎ עצמה ‎ —  הזנות ‎ והשלכותיה. ‎ בעיוורונה‎ 
העיקש ‎ מסרבת ‎ הפוריטניות ‎ לראות ‎ כי ‎ השיטה ‎ האמיתית ‎ למניעת‎ 
היריון ‎ היא ‎ זו ‎ שמבהירה ‎ לכול ‎ כי ‎ "מחלות ‎ מין ‎ אינן ‎ דבר ‎ מסתורי ‎ או‎ 
איום, ‎ עונש ‎ על ‎ חטא ‎ הבשר, ‎ מין ‎ נגע ‎ מביש ‎ הניחת ‎ בעקבות ‎ הקללה‎ 
הפוריטנית, ‎ אלא ‎ מחלה ‎ רגילה ‎ שניתן ‎ לטפל ‎ בה ‎ ולרפאה."‎ 
באמצעות ‎ שיטות ‎ הערפול, ‎ ההסתרה ‎ והכיסוי ‎ שלה, ‎ יצרה‎ 
הפוריטניות ‎ את ‎ התנאים ‎ המבטיחים ‎ את ‎ התפתחותן ‎ והתפשטותן‎ 
של ‎ מחלות ‎ אלה. ‎ צרות ‎ האופקים ‎ שלה ‎ שבה ‎ ונחשפת ‎ בעמדתה‎ 
חסרת ‎ ההיגיון ‎ ביחס ‎ לגילוי ‎ החשוב ‎ של ‎ פרופ׳ ‎ ארליך. ‎ הצביעות‎ 
מסתירה ‎ את ‎ גילויה ‎ של ‎ התרופה ‎ לסיפיליס ‎ באמצעות ‎ רמיזות‎ 
מעורפלות ‎ כי ‎ התרופה ‎ היא ‎ "סוג ‎ של ‎ רעל."‎ 

היכולת ‎ הבלתי ‎ מוגבלת ‎ כמעט ‎ של ‎ הפוריטניות ‎ לחולל ‎ רע ‎ בעולם‎ 
מקורה ‎ כהתבצרות ‎ מאחורי ‎ המדינה ‎ והחוק. ‎ בהעמידה ‎ פנים ‎ שהיא‎ 

מגינה ‎ על ‎ בני ‎ האדם ‎ מפני ‎ "חוסר ‎ מוסר", ‎ היא ‎ הפרתה ‎ את ‎ המנגנון‎ 
השלטוני ‎ והוסיפה ‎ לסמכות ‎ המוסרית ‎ שנטל ‎ לעצמו, ‎ לצנזר ‎ בחסות‎ 
החוק ‎ את ‎ השקפותינו, ‎ רגשותינו ‎ ואפילו ‎ מנהגינו.‎ 

אמנות, ‎ ספרות, ‎ דרמה, ‎ פרטיות ‎ הדואר ‎ שלנו, ‎ והטעם ‎ האישי‎ 
ביותר ‎ שלנו, ‎ נתונים ‎ לחסדיו ‎ של ‎ הרודן ‎ הנוקשה ‎ הזה. ‎ בידי ‎ אנתוני‎ 
קומסטוק, ‎ או ‎ שוטר ‎ נבער ‎ כזה ‎ או ‎ אחר ‎ בן ‎ דמותו, ‎ ניתן ‎ הכוח ‎ לחלל‎ 
גאונות, ‎ לזהם ‎ ולהשחית ‎ את ‎ היצירה ‎ הנשגבת ‎ ביותר ‎ של ‎ הטבע ‎ — 
הצורה ‎ האנושית. ‎ ספרים ‎ שעוסקים ‎ בנושאים ‎ החיוניים ‎ ביותר ‎ של‎ 
חיינו, ‎ במגמה ‎ להטיל ‎ אור ‎ על ‎ בעיות ‎ שהסתרתן ‎ מסוכנת, ‎ מקבלים ‎ מן‎ 
החוק ‎ יחס ‎ השמור ‎ לעבירות ‎ ולפשעים, ‎ ומחבריהם ‎ חסרי ‎ הישע‎ 
נזרקים ‎ לכלא ‎ או ‎ נדחקים ‎ לייאוש ‎ ולמוות.‎ 

אפילו ‎ תחת ‎ שליטתו ‎ של ‎ הצאר, ‎ החופש ‎ האישי ‎ היומיומי ‎ אינו‎ 
מופר ‎ מדי ‎ יום ‎ ביומו ‎ באותה ‎ מידה ‎ כמו ‎ באמריקה, ‎ מעוז ‎ הסריסים‎ 
הפוריטניים. ‎ כאן ‎ הפך ‎ היום ‎ היחיד ‎ שנותר ‎ להמונים ‎ להשיב ‎ בו ‎ את‎ 
נפשם, ‎ יום ‎ ראשון, ‎ למופע ‎ אימים ‎ בלתי ‎ נסבל. ‎ כל ‎ מי ‎ שחקר ‎ מנהגים‎ 
קדומים ‎ של ‎ תרבויות ‎ עתיקות ‎ מסכים ‎ כי ‎ השבת ‎ היתה ‎ יום ‎ של‎ 
חגיגות, ‎ נטול ‎ חובות ‎ ודאגות, ‎ יום ‎ של ‎ שמחה ‎ והנאה. ‎ בכל ‎ מדינה‎ 
אירופית ‎ ממשיכה ‎ מסורת ‎ זו ‎ להציע ‎ הפוגה ‎ מן ‎ השיעמום ‎ והטיפשות‎ 
של ‎ תקופתנו ‎ הנוצרית. ‎ בכל ‎ מקום ‎ נגדשים ‎ אולמות ‎ הקונצרטים,‎ 
התיאטראות, ‎ המוזיאונים ‎ והגנים ‎ בגברים, ‎ נשים ‎ וילדים, ‎ בעיקר‎ 
פועלים ‎ ובני ‎ משפחותיהם, ‎ הנמלאים ‎ חיים ‎ ושמחה, ‎ ושוכחים ‎ את‎ 
הכללים ‎ והמוסכמות ‎ הרגילים ‎ של ‎ הקיום ‎ היומיומי ‎ שלהם. ‎ זה ‎ היום‎ 
שבו ‎ מדגימים ‎ ההמונים ‎ כיצד ‎ יכלו ‎ להיראות ‎ חיים ‎ בחברה ‎ שפויה,‎ 
שבה ‎ מפשיטים ‎ את ‎ העבודה ‎ ממטרתה ‎ להביא ‎ רווחים ‎ ולהחריב‎ 
נפשות.‎ 

הפוריטניות ‎ גזלה ‎ מן ‎ האנשים ‎ אפילו ‎ את ‎ היום ‎ היחיד ‎ הזה. ‎ למותר‎ 
לציין ‎ —  הפועלים ‎ הם ‎ הנפגעים ‎ היחידים ‎ מן ‎ העניין: ‎ למיליונרים‎ 
שלנו ‎ יש ‎ בתים ‎ מפוארים ‎ ומועדונים ‎ משוכללים. ‎ העניים ‎ לעומת ‎ זאת‎ 

נידונים ‎ למונוטוניות ‎ ולשיעמום ‎ של ‎ יום ‎ ראשון ‎ האמריקאי. ‎ את‎ 
האווירה ‎ ההכרתית ‎ והמהנה ‎ של ‎ חיי ‎ החוצות ‎ כאירופה ‎ מחליפים‎ 
כאן ‎ הקדרות ‎ של ‎ הכנסייה, ‎ חדרי ‎ המגורים ‎ הכפריים, ‎ המחניקים‎ 
וספוגי ‎ החיידקים, ‎ או ‎ האווירה ‎ האלימה ‎ של ‎ החדרים ‎ האחוריים ‎ של‎ 
המסכאות, ‎ שכמדינות ‎ שכהן ‎ נהוג ‎ חוק ‎ היוכש ‎ אפילו ‎ הם ‎ אינם‎ 
קיימים. ‎ שם ‎ נאלצים ‎ האנשים ‎ להשקיע ‎ את ‎ הכנסתם ‎ הזעומה‎ 
כרכישת ‎ יין ‎ פיגולים. ‎ וכאשר ‎ לחוק ‎ היוכש ‎ עצמו, ‎ כולם ‎ יודעים‎ 
כאיזו ‎ פארסה ‎ מדוכר. ‎ כמו ‎ כל ‎ שאר ‎ ההישגים ‎ של ‎ הפוריטניות, ‎ גם‎ 
חוק ‎ זה ‎ רק ‎ דחק ‎ את ‎ ה״שטך ‎ עמוק ‎ יותר ‎ אל ‎ תוך ‎ המערכת‎ 
האנושית. ‎ כשום ‎ מקום ‎ לא ‎ נראים ‎ כל־כך ‎ הרכה ‎ שיכורים ‎ כמו ‎ כערי‎ 
היוכש ‎ שלנו, ‎ אך ‎ כל ‎ עוד ‎ אפשר ‎ להשתמש ‎ כסוכריות ‎ ריחניות‎ 
להפגת ‎ צחנת ‎ הפה ‎ של ‎ הצכיעות, ‎ הפוריטניות ‎ מנצחת. ‎ לשונו ‎ של‎ 
חוק ‎ היוכש ‎ מנמקת ‎ את ‎ ההתנגדות ‎ לשתיית ‎ אלכוהול ‎ כשיקולים‎ 
כריאותיים ‎ וכלכליים, ‎ אך ‎ רוחו ‎ המעוותת ‎ של ‎ חוק ‎ זה ‎ מוכילה‎ 
ליצירתם ‎ של ‎ חיים ‎ מעוותים.‎ 

כל ‎ גירוי ‎ המעורר ‎ את ‎ הדמיון ‎ ומרומם ‎ את ‎ הרוח ‎ נחוץ ‎ לחיינו ‎ כמו‎ 
אוויר ‎ לנשימה. ‎ הוא ‎ מחיה ‎ את ‎ הגוף ‎ ומעמיק ‎ את ‎ חזון ‎ האחווה‎ 
האנושית ‎ שלנו. ‎ ללא ‎ תמריצים ‎ שיכולים ‎ להגיע ‎ כצורות ‎ כאלה ‎ או‎ 
אחרות, ‎ עכורה ‎ יצירתית ‎ איננה ‎ מן ‎ האפשר, ‎ ואין ‎ מקום ‎ לרוח ‎ של‎ 
טוב ‎ לם ‎ ונדיכות. ‎ העוכדה ‎ שכמה ‎ מגדולי ‎ הגאונים ‎ ראו ‎ את ‎ ככואתם‎ 
בגביע ‎ המשקה ‎ לעתים ‎ תכופות ‎ מדי ‎ אין ‎ בה ‎ כדי ‎ להצדיק ‎ את ‎ הניסיון‎ 
הפוריטני ‎ לרסן ‎ את ‎ מכלול ‎ הרגשות ‎ האנושיים. ‎ אנשים ‎ כמו ‎ ביירון‎ 
ופו ‎ עוררו ‎ את ‎ האנושות ‎ במידה ‎ שהפוריטנים ‎ לא ‎ יתקרבו ‎ אליה‎ 
לעולם. ‎ הם ‎ העניקו ‎ לעולם ‎ משמעות ‎ וצבע, ‎ בשעה ‎ שהפוריטנים‎ 
הופכים ‎ דם ‎ למים, ‎ יופי ‎ לכיעור, ‎ ומגוון ‎ לאחדות ‎ כפויה ‎ וריקבון.‎ 
הפוריטניות, ‎ על ‎ כל ‎ ביטוייה, ‎ היא ‎ חיידק ‎ רעיל. ‎ על ‎ פני ‎ השטח ‎ הכול‎ 
עשוי ‎ להיראות ‎ חזק ‎ ויציב, ‎ אך ‎ הרעל ‎ מפלס ‎ את ‎ דרכו ‎ בעקשנות,‎ 
וגורלו ‎ של ‎ המבנה ‎ נחרץ. ‎ בעקבות ‎ היפוליט ‎ טיין, ‎ כל ‎ נפש ‎ חופשייה‎ 

באמת ‎ למדה ‎ להבין ‎ כי, ‎ "הפוריטניות ‎ היא ‎ מות ‎ התרבות,‎ 
הפילוסופיה, ‎ ההומור ‎ והאחווה ‎ הטובה. ‎ מאפייניה ‎ הם ‎ שיעמום,‎ 
מונוטוניות ‎ וקדרות."‎ 


נישואים ‎ ואהבה‎ 

ההשקפה ‎ הרווחת ‎ היא ‎ שנישואים ‎ ואהבה ‎ הן ‎ מילים ‎ נרדפות,‎ 
שמקורם ‎ באותם ‎ מניעים ‎ וכי ‎ הם ‎ עונים ‎ על ‎ אותם ‎ צרכים ‎ אנושיים.‎ 
כמו ‎ רוב ‎ ההשקפות ‎ הרווחות, ‎ גם ‎ עמדה ‎ זו ‎ איננה ‎ מבוססת ‎ על‎ 
עובדות ‎ ממשיות, ‎ אלא ‎ על ‎ דעות ‎ קדומות.‎ 

בין ‎ נישואים ‎ לאהבה ‎ אין ‎ דבר ‎ מן ‎ המשותף. ‎ הם ‎ מרוחקים ‎ זה ‎ מזה‎ 
כשני ‎ הקטבים. ‎ למען ‎ האמת, ‎ הם ‎ מתיישבים ‎ זה ‎ עם ‎ זה ‎ לעתים‎ 
רחוקות ‎ בלבד. ‎ אין ‎ ספק ‎ כי ‎ כמה ‎ מקשרי ‎ הנישואים ‎ הם ‎ תוצאה ‎ של‎ 
אהבה, ‎ אך ‎ אין ‎ זה ‎ משום ‎ שהאהבה ‎ יכולה ‎ לבטא ‎ עצמה ‎ רק‎ 
בנישואים, ‎ אלא ‎ בעיקר ‎ מפני ‎ שמעטים ‎ הם ‎ בני ‎ האדם ‎ המסוגלים‎ 
להיחלץ ‎ ממרותן ‎ של ‎ מוסכמות. ‎ בעיני ‎ נשים ‎ וגברים ‎ רבים ‎ היום‎ 
הנישואים ‎ אינם ‎ אלא ‎ פארסה, ‎ אך ‎ הם ‎ משלימים ‎ אתם ‎ בגלל ‎ הדעות‎ 
המקובלות ‎ בציבור. ‎ אין ‎ להכחיש ‎ שחלק ‎ מקשרי ‎ הנישואים ‎ מבוססים‎ 
על ‎ אהבה, ‎ ושבכמה ‎ מן ‎ המקרים ‎ האהבה ‎ ממשיכה ‎ להתקיים ‎ בחיי‎ 
הנישואים, ‎ אך ‎ אני ‎ סבורה ‎ כי ‎ גם ‎ במקרים ‎ אלה ‎ היא ‎ מתקיימת‎ 
במנותק ‎ מן ‎ הנישואים, ‎ ולא ‎ כתוצאה ‎ מהם.‎ 

מצד ‎ שני, ‎ אין ‎ זה ‎ נכון ‎ כלל ‎ כי ‎ האהבה ‎ נובעת ‎ מן ‎ הנישואים.‎ 
במקרים ‎ נדירים ‎ אפשר ‎ לשמוע ‎ על ‎ בני ‎ זוג ‎ המתאהבים ‎ זה ‎ בזה ‎ בדרך‎ 
נם ‎ לאחר ‎ הנישואים, ‎ אך ‎ בחינה ‎ מקרוב ‎ תגלה ‎ שזוגות ‎ אלה ‎ בסך‎ 
הכול ‎ מסתגלים ‎ למצב ‎ שנגזר ‎ עליהם. ‎ אין ‎ ספק ‎ שהסתגלות ‎ הדדית‎ 

מאומצת ‎ זו ‎ רחוקה ‎ מאוד ‎ מן ‎ הספונטניות, ‎ העוצמה ‎ והיופי ‎ של‎ 
האהבה, ‎ שבלעדיהם ‎ מבזה ‎ קשר ‎ הנישואים ‎ את ‎ האשה ‎ והגבר ‎ כאחד.‎ 

הנישואים ‎ הם ‎ ראש ‎ לכול ‎ הסדר ‎ כלכלי, ‎ תעודת ‎ ביטוח. ‎ חוזה‎ 
הנישואים ‎ נבדל ‎ מביטוח ‎ החיים ‎ הרגיל ‎ רק ‎ בכך ‎ שהוא ‎ כובל ‎ יותר,‎ 
משעבד ‎ יותר. ‎ התשואות ‎ שהוא ‎ מניב ‎ נמוכות ‎ לאין ‎ שיעור ‎ לעומת‎ 
ההשקעות. ‎ מי ‎ שרוכש ‎ פוליסת ‎ ביטוח ‎ משלם ‎ תמורתה ‎ בדולרים‎ 
וסנטים, ‎ וזכאי ‎ להפסיק ‎ את ‎ התשלומים ‎ בכל ‎ רגע. ‎ לעומת ‎ זאת, ‎ אם‎ 
הפרמיה ‎ של ‎ האשה ‎ היא ‎ הבעל, ‎ היא ‎ משלמת ‎ תמורתה ‎ בשמה,‎ 
בפרטיותה, ‎ בכבודה ‎ העצמי, ‎ בעצם ‎ חייה, ‎ "עד ‎ שהמוות ‎ יפריד."‎ 
יותר ‎ מכך, ‎ חוזה ‎ הנישואים ‎ גוזר ‎ על ‎ האשה ‎ חיים ‎ שלמים ‎ של ‎ תלות‎ 
וטפילות. ‎ הוא ‎ דן ‎ אותה ‎ לקיום ‎ משולל ‎ כל ‎ תועלת ‎ אישית ‎ או‎ 
חברתית. ‎ גם ‎ הגבר ‎ משלם ‎ את ‎ המחיר, ‎ אך ‎ הואיל ‎ ותחום ‎ המחיה ‎ שלו‎ 
רחב ‎ יותר, ‎ הנישואים ‎ אינם ‎ מגבילים ‎ אותו ‎ כמו ‎ את ‎ האשה.‎ 
השלשלאות ‎ מוחשות ‎ לו ‎ יותר ‎ במובן ‎ הכלכלי.‎ 

אם ‎ כן, ‎ המוטו ‎ שקבע ‎ רנטה ‎ בשערי ‎ התופת ‎ הולם ‎ במידה ‎ שווה ‎ את‎ 
הנישואים: ‎ "אתם ‎ הבאים ‎ בשער ‎ הזה, ‎ הניחו ‎ מאחוריכם ‎ את ‎ כל‎ 
התקוות."‎ 

רק ‎ טיפש ‎ לא ‎ יודה ‎ בכישלונם ‎ של ‎ הנישואים. ‎ די ‎ במבט ‎ חטוף ‎ בנתונים‎ 
בדבר ‎ שיעורי ‎ הגירושים ‎ כדי ‎ לעמוד ‎ על ‎ כישלונם ‎ המר ‎ של ‎ הנישואים.‎ 
גם ‎ הטיעון ‎ הגס ‎ והסטריאוטיפי ‎ בדבר ‎ הפרצות ‎ בחוקי ‎ הגירושים‎ 
והפריצות ‎ במנהגיהן ‎ של ‎ הנשים ‎ לא ‎ יוכל ‎ להסביר ‎ את ‎ העובדות ‎ הבאות:‎ 
ראשית, ‎ אחד ‎ מכל ‎ שנים־עשר ‎ קשרי ‎ נישואים ‎ מסתיים ‎ בגירושים‎ ;  שנית,‎ 
מאז ‎ 1870  עלה ‎ שיעור ‎ הגירושים ‎ מ־28 ‎ ל־73 ‎ לכל ‎ אלף ‎ תושבים;‎ 
שלישית, ‎ מאז ‎ 1867  שיעורן ‎ של ‎ תביעות ‎ הגירושין ‎ שהניאוף ‎ משמש‎ 
בהן ‎ כעילה ‎ עלה ‎ ב־270.8 ‎ אחוזים‎ ;  ורביעית, ‎ שיעורם ‎ של ‎ מקרי ‎ הנטישה‎ 
בקשרי ‎ נישואים ‎ עלה ‎ ב־369.8 ‎ אחוזים.‎ 

לנתונים ‎ אלה ‎ יש ‎ להוסיף ‎ כמות ‎ עצומה ‎ של ‎ חומר ‎ דרמתי ‎ וספרותי,‎ 
שיש ‎ בו ‎ כדי ‎ להאיר ‎ את ‎ הנושא: ‎ רוברט ‎ הךיק ‎ בספרו ‎ ביחד, ‎ פינרו‎ 

בשביל ‎ הביביים, ‎ יוג׳ין ‎ וולטר ‎ בוזסבום ‎ שולם ‎ במלואו ‎ ועשרות‎ 
סופרים ‎ אחרים ‎ דנים ‎ בשיממון, ‎ במונוטוניות, ‎ בעליבות ‎ ובקוצר ‎ היד‎ 
של ‎ הנישואים ‎ כגורם ‎ של ‎ הרמוניה ‎ והבנה.‎ 

חוקר ‎ רציני ‎ לא ‎ יסתפק ‎ בהסבר ‎ השטחי ‎ הרווח ‎ לתופעה ‎ זו. ‎ יהיה‎ 
עליו ‎ להעמיק ‎ ולחפור ‎ עד ‎ לעצם ‎ החיים ‎ של ‎ המינים ‎ כדי ‎ להבין ‎ מדוע‎ 
הנישואים ‎ הם ‎ אומנם ‎ מתכון ‎ בדוק ‎ לאסון.‎ 

אדוארד ‎ קרפנטר ‎ טוען ‎ כי ‎ מאחורי ‎ כל ‎ קשרי ‎ הנישואים ‎ ניצבים‎ 
עולמותיהם ‎ הנפרדים ‎ של ‎ שני ‎ המינים. ‎ עולמות ‎ אלה ‎ שונים ‎ ורחוקים‎ 
כל־כך ‎ זה ‎ מזה, ‎ עד ‎ כי ‎ הגבר ‎ והאשה ‎ נידונו ‎ להישאר ‎ זרים. ‎ חומה‎ 
בצורה ‎ של ‎ דעות ‎ קדומות, ‎ מנהגים ‎ והרגלים ‎ מפרידה ‎ בין ‎ בני ‎ הזוג,‎ 
והנישואים ‎ אינם ‎ מכשירים ‎ אותם ‎ לפתח ‎ את ‎ ההיכרות ‎ או ‎ הכבוד‎ 
ההדדיים, ‎ שבלעדיהם ‎ נגזר ‎ גורלו ‎ של ‎ כל ‎ איחוד ‎ להיכשל.‎ 

הנריק ‎ איבסן, ‎ שהוקיע ‎ במחזותיו ‎ את ‎ הצביעות ‎ החברתית ‎ לכל‎ 
צורותיה, ‎ היה ‎ כנראה ‎ הראשון ‎ שעמד ‎ על ‎ האמת ‎ הגדולה ‎ הזאת. ‎ נורה‎ 
איננה ‎ עוזבת ‎ את ‎ בעלה ‎ מכיוון ‎ שהיא ‎ מואסת ‎ בחובות ‎ המוטלות‎ 
עליה ‎ או ‎ עומדת ‎ לפתע ‎ על ‎ זכויותיה ‎ כאשה, ‎ כפי ‎ שסברו ‎ כמה‎ 
מבקרים ‎ טיפשים. ‎ נורה ‎ עוזבת ‎ את ‎ בעלה ‎ מכיוון ‎ שהיא ‎ מבינה ‎ כי‎ 
במשך ‎ שמונה ‎ שנים ‎ היא ‎ חיה ‎ עם ‎ אדם ‎ זר ‎ וילדה ‎ לו ‎ ילדים. ‎ היש ‎ דבר‎ 
משפיל ‎ ומבזה ‎ יותר ‎ מאשר ‎ חיים ‎ שלמים ‎ של ‎ קרבה ‎ מאולצת ‎ בין ‎ שני‎ 
זרים? ‎ האשה ‎ אינה ‎ צריכה ‎ לדעת ‎ דבר ‎ על ‎ הגבר ‎ מלבד ‎ הכנסתו. ‎ ומה‎ 
כבר ‎ יש ‎ לדעת ‎ על ‎ האשה ‎ מלבד ‎ זאת, ‎ שיש ‎ לה ‎ חזות ‎ נאה? ‎ עוד ‎ לא‎ 
נגמלנו ‎ מן ‎ המיתום ‎ התיאולוגי ‎ כי ‎ אין ‎ לאשה ‎ נשמה‎ :  היא ‎ אינה ‎ אלא‎ 
נספחתו ‎ של ‎ הגבר, ‎ היא ‎ נבראה ‎ מצלעו ‎ של ‎ הג׳נטלמן ‎ שהיה ‎ חזק ‎ כל־‎ 
כך ‎ עד ‎ כי ‎ פחד ‎ מן ‎ הצל ‎ של ‎ עצמו.‎ 

ייתכן ‎ כי ‎ האיכות ‎ הירודה ‎ של ‎ החומר ‎ שממנו ‎ קורצה ‎ האשה ‎ הוא‎ 
האחראי ‎ לנחיתותה. ‎ מכל ‎ מקום, ‎ אין ‎ לאשה ‎ נשמה ‎ —  ואם ‎ כך, ‎ מה‎ 
יש ‎ לדעת ‎ עליה? ‎ מלבד ‎ זאת, ‎ ככל ‎ שיש ‎ לאשה ‎ פחות ‎ נשמה ‎ כך ‎ היא‎ 
נכונה ‎ יותר ‎ להיטמע ‎ בבעלה, ‎ וערכה ‎ כרעיה ‎ גדל. ‎ השלמה ‎ כנועה ‎ זו‎ 

עם ‎ עליונותו ‎ של ‎ הגבר ‎ היא ‎ ששימרה ‎ את ‎ יציבותו־למראית־עין ‎ של‎ 
מוסד ‎ הנישואים ‎ במשך ‎ זמן ‎ רב ‎ כל־כך. ‎ כעת, ‎ כאשר ‎ האשה ‎ עומדת‎ 
על ‎ שלה, ‎ כשהיא ‎ תובעת ‎ לה ‎ חיים ‎ בזכות ‎ עצמה ‎ ולא ‎ בחסדיו ‎ של‎ 
אדונה, ‎ הולך ‎ מוסד ‎ הנישואים ‎ ומתערער ‎ בהדרגה. ‎ שום ‎ קינה‎ 
סנטימנטלית ‎ לא ‎ תשיב ‎ לו ‎ את ‎ יציבותו.‎ 

כמעט ‎ מינקות, ‎ מספרים ‎ לנערה ‎ הממוצעת ‎ כי ‎ הנישואים ‎ הם ‎ יעדה‎ 
האולטימטיבי, ‎ ומכאן ‎ שראוי ‎ לנתב ‎ את ‎ השכלתה ‎ והכשרתה ‎ לעבר‎ 
מטרה ‎ זו. ‎ כך ‎ מאביסים ‎ את ‎ הנערה ‎ המיועדת ‎ לנישואים ‎ כדרך‎ 
שמפטמים ‎ את ‎ הבהמה ‎ האילמת, ‎ המיועדת ‎ לשחיטה. ‎ עם ‎ זאת,‎ 
ובאורח ‎ מוזר, ‎ האשה ‎ רשאית ‎ לדעת ‎ על ‎ תפקידה ‎ כרעיה ‎ ואם ‎ הרבה‎ 
פחות ‎ מכפי ‎ שבעל ‎ מלאכה ‎ טיפוסי ‎ נתבע ‎ לדעת ‎ על ‎ מקצועו. ‎ אין ‎ זה‎ 
מהוגן ‎ שנערה ‎ מכובדת ‎ תדע ‎ משהו ‎ על ‎ היחסים ‎ בין ‎ המינים ‎ —  הידע‎ 
הזה ‎ עלול ‎ ללכלך ‎ אותה. ‎ יש ‎ צורך ‎ בשבועת ‎ הנישואים ‎ כדי ‎ להפוך‎ 
את ‎ העניין ‎ המלוכלך ‎ הזה ‎ להסדר ‎ הטהור ‎ והמקודש ‎ ביותר, ‎ שאיש‎ 
אינו ‎ מעז ‎ לערער ‎ עליו ‎ או ‎ לבקר ‎ אותו. ‎ זוהי ‎ בדיוק ‎ הגישה ‎ של ‎ התומך‎ 
הממוצע ‎ בנישואים, ‎ וכך ‎ נותרת ‎ האם ‎ והרעיה ‎ המיועדת ‎ בבורות‎ 
מוחלטת ‎ ביחס ‎ לנכס ‎ היחיד ‎ שלה ‎ בשדה ‎ התחרותי ‎ —  המין. ‎ כאשר‎ 
באה ‎ שעתה ‎ לקשור ‎ את ‎ חייה ‎ בחייו ‎ של ‎ גבר, ‎ היא ‎ מוצאת ‎ עצמה‎ 
המומה, ‎ נרעשת ‎ מעבר ‎ לכל ‎ מידה ‎ ואחוזת ‎ תיעוב ‎ לנוכח ‎ הטבעי‎ 
והבריא ‎ שבדחפים. ‎ אפשר ‎ לומר ‎ כי ‎ שיעור ‎ ניכר ‎ מן ‎ האומללות,‎ 
הסבל ‎ והמצוקה ‎ הפיסית ‎ שמסבים ‎ חיי ‎ הנישואים ‎ נובע ‎ מן ‎ הבערות‎ 
הפושעת ‎ בענייני ‎ המין, ‎ שמקובל ‎ לרומם ‎ אותה ‎ למעמד ‎ של ‎ סגולה.‎ 
אין ‎ ספק ‎ כי ‎ יותר ‎ מבית ‎ אחד ‎ התפרק ‎ בשל ‎ עובדה ‎ מחרידה ‎ זו.‎ 

אשה ‎ שתהיה ‎ חופשייה ‎ ובוגרת ‎ מספיק ‎ כדי ‎ להיוודע ‎ אל ‎ רזי ‎ המין‎ 
שלא ‎ בתיווכן ‎ של ‎ המדינה ‎ או ‎ הכנסייה ‎ תגונה ‎ כמי ‎ שאינה ‎ ראויה‎ 
להפוך ‎ לרעייתו ‎ של ‎ אדם ‎ ״טוב״ ‎ —  כזה ‎ שטובו ‎ מתמצה ‎ בראש ‎ ריק‎ 
וערימות ‎ של ‎ כסף. ‎ האם ‎ יכול ‎ להיות ‎ דבר ‎ מקומם ‎ יותר ‎ מן ‎ הרעיון‎ 
שאשה ‎ בוגרת ‎ ובריאה, ‎ מלאה ‎ חיים ‎ ותשוקה, ‎ נאלצת ‎ להתכחש‎ 

לתביעתו ‎ של ‎ הטבע, ‎ להחניק ‎ את ‎ כמיהתה ‎ החזקה ‎ ביותר, ‎ לפגוע‎ 
בבריאותה ‎ ולשבור ‎ את ‎ רוחה, ‎ לצמצם ‎ את ‎ אופקיה ‎ ולהינזר ‎ מן‎ 
העומק ‎ המפעים ‎ של ‎ החוויה ‎ המינית, ‎ עד ‎ שיגיע ‎ אדם ‎ "טוב" ‎ וייקח‎ 
אותה ‎ כדי ‎ שתהיה ‎ לו ‎ לאשה? ‎ זוהי ‎ משמעותם ‎ המדויקת ‎ של‎ 
הנישואים. ‎ כיצד ‎ יכול ‎ הסדר ‎ כזה ‎ להניב ‎ דבר ‎ מלבד ‎ כישלון? ‎ די‎ 
בהיבט ‎ זה ‎ של ‎ הנישואים ‎ כדי ‎ לבסס ‎ את ‎ ההבחנה ‎ בינם ‎ לבין ‎ האהבה.‎ 

אנחנו ‎ חיים ‎ בתקופה ‎ מעשית. ‎ חלפו־עברו ‎ הימים ‎ שבהם ‎ נכונו‎ 
רומיאו ‎ ויוליה ‎ להסתכן ‎ בזעמם ‎ של ‎ אבותיהם, ‎ וגרטשן ‎ חשפה ‎ עצמה‎ 
לרינוני ‎ שכניה ‎ למען ‎ האהבה. ‎ במקרים ‎ הנדירים ‎ שבהם ‎ אנשים‎ 
צעירים ‎ מרשים ‎ לעצמם ‎ את ‎ מותרות ‎ הרומנטיקה, ‎ הם ‎ זוכים‎ 
לטיפולם ‎ של ‎ המבוגרים ‎ הסובבים ‎ אותם, ‎ המנערים ‎ אותם ‎ וחובטים‎ 
בהם ‎ עד ‎ שהם ‎ "מקבלים ‎ שכל".‎ 

השיעור ‎ המוסרי ‎ המוחדר ‎ בנערה ‎ איננו ‎ כולל ‎ את ‎ השאלה ‎ אם‎ 
הגבר ‎ עורר ‎ את ‎ אהבתה, ‎ אלא ‎ מוגבל ‎ לשאלה ‎ "כמה"? ‎ האל ‎ החשוב‎ 
והיחיד ‎ בחיי ‎ המעשה ‎ האמריקאיים ‎ הוא: ‎ האם ‎ יכול ‎ האיש‎ 
להתפרנס? ‎ האם ‎ יש ‎ בכוחו ‎ לכלכל ‎ אשה? ‎ זהו ‎ התנאי ‎ ההכרחי‎ 
והמספיק ‎ לנישואים. ‎ בהדרגה ‎ הולכת ‎ שאלה ‎ זו ‎ ומטביעה ‎ את ‎ כל‎ 
מחשבותיה ‎ של ‎ הילדה. ‎ היא ‎ אינה ‎ חולמת ‎ עוד ‎ על ‎ אור ‎ ירח ‎ ונשיקות,‎ 
על ‎ צחוק ‎ ודמע. ‎ היא ‎ חולמת ‎ על ‎ מסעי ‎ קניות ‎ ודוכני ‎ מציאות. ‎ עוני‎ 
ועליבות ‎ אלה ‎ של ‎ הנפש ‎ טבועים ‎ בתשתיתו ‎ של ‎ מוסד ‎ הנישואים.‎ 
המדינה ‎ והכנסייה ‎ תומכים ‎ באידיאל ‎ הזה ‎ ובו ‎ בלבד, ‎ פשוט ‎ משום‎ 
שהוא ‎ מספק ‎ צידוק ‎ להמשך ‎ שליטתן ‎ בגברים ‎ ונשים.‎ 

אין ‎ ספק ‎ שקיימים ‎ עדיין ‎ אנשים ‎ המחשיבים ‎ את ‎ האהבה ‎ יותר‎ 
מדולרים ‎ וסנטים. ‎ ניתן ‎ למוצאם ‎ בעיקר ‎ בקרב ‎ המעמדות ‎ שמצבם‎ 
הכלכלי ‎ מאלצם ‎ לצאת ‎ ולפרנס ‎ עצמם. ‎ השינוי ‎ העצום ‎ שגורם ‎ זה‎ 
חולל ‎ במצבה ‎ של ‎ האשה ‎ הוא ‎ כמעט ‎ בלתי ‎ נתפש ‎ אם ‎ חושבים ‎ על ‎ כך‎ 
שזמן ‎ קצר ‎ בלבד ‎ חלף ‎ מאז ‎ כניסתה ‎ אל ‎ הזירה ‎ התעשייתית. ‎ שישה‎ 
מיליוני ‎ נשים ‎ מקבלות ‎ שכר. ‎ שישה ‎ מיליוני ‎ נשים ‎ חולקות ‎ עם‎ 

הגברים ‎ את ‎ הזכות ‎ להיחשף ‎ לניצול, ‎ להיגזל ‎ על־ידי ‎ המעסיקים,‎ 
לפתוח ‎ בשביתה. ‎ כן, ‎ אפילו ‎ לרעוב. ‎ עוד ‎ משהו, ‎ אדוני? ‎ כן, ‎ שישה‎ 
מיליוני ‎ נשים ‎ עובדות ‎ בשכר ‎ בכל ‎ שדרה ‎ משדרות ‎ החיים, ‎ החל‎ 
במשרות ‎ יוקרתיות ‎ שבמסגרתן ‎ הן ‎ אינן ‎ נדרשות ‎ אלא ‎ לחשוב, ‎ וכלה‎ 
בעבודות ‎ הכפיים ‎ הקשות ‎ ביותר, ‎ במכרות ‎ ועל ‎ מסילות ‎ הרכבת. ‎ כן,‎ 
נשים ‎ עובדות ‎ אפילו ‎ כבלשיות ‎ ושוטרות. ‎ אין ‎ ספק ‎ שתהליך ‎ השחרור‎ 
נשלם.‎ 

והנה ‎ עם ‎ כל ‎ זאת, ‎ רק ‎ נשים ‎ מעטות ‎ בשורות ‎ הצבא ‎ העצום ‎ של‎ 
העובדות־בשכר ‎ רואות ‎ בעבודתן ‎ עניין ‎ קבוע, ‎ כפי ‎ שרואים ‎ זאת‎ 
הגברים. ‎ גבר, ‎ ולו ‎ החלש ‎ והמוגבל ‎ ביותר, ‎ נועד ‎ להיות ‎ עצמאי ‎ ובלתי‎ 
תלוי. ‎ למותר ‎ לציין, ‎ אני ‎ יודעת ‎ שאיש ‎ איננו ‎ עצמאי ‎ באמת ‎ בפס‎ 
הייצור ‎ הכלכלי ‎ שלנו. ‎ ובכל ‎ זאת, ‎ גם ‎ הגבר ‎ האומלל ‎ ביותר ‎ שונא‎ 
להיות ‎ פרזיט, ‎ או ‎ לפחות ‎ להיחשב ‎ לכזה.‎ 

האשה ‎ רואה ‎ במעמדה ‎ כעובדת ‎ עניין ‎ חולף. ‎ היא ‎ תופשת ‎ את‎ 
עצמה ‎ כמי ‎ שניתן ‎ להשליכה ‎ ממקום ‎ עבודתה ‎ לטובת ‎ כל ‎ מי ‎ שיבקש‎ 
לעצמו ‎ את ‎ תפקידה.‎ 

משום ‎ כך ‎ ארגונן ‎ של ‎ נשים ‎ באיגודים ‎ מקצועיים ‎ קשה ‎ לאין ‎ ערוך‎ 
מארגונם ‎ של ‎ גברים. ‎ "למה ‎ לי ‎ להצטרף ‎ לאיגוד ‎ העובדים? ‎ אני‎ 
עומדת ‎ להינשא, ‎ יהיה ‎ לי ‎ בית." ‎ האם ‎ לא ‎ חינכו ‎ אותה ‎ מינקות ‎ לצפות‎ 
לכך ‎ כאל ‎ ייעודה ‎ האולטימטיבי? ‎ במהרה ‎ היא ‎ לומדת ‎ כי ‎ אף ‎ על ‎ פי‎ 
שהבית ‎ שבו ‎ היא ‎ כלואה ‎ איננו ‎ גדול ‎ כמו ‎ המפעל, ‎ יש ‎ בו ‎ יותר ‎ דלתות‎ 
כבדות ‎ וסורגים. ‎ הסוהר ‎ הממונה ‎ עליה ‎ מסור ‎ כל־כך ‎ לתפקידו, ‎ עד ‎ כי‎ 
דבר ‎ אינו ‎ חומק ‎ מעיניו. ‎ וההיבט ‎ הטראגי ‎ ביותר ‎ של ‎ המאסר: ‎ הבית‎ 
שוב ‎ אינו ‎ משחרר ‎ אותה ‎ מן ‎ השעבוד ‎ לעבודה ‎ בשכר. ‎ הוא ‎ רק ‎ מגדיל‎ 
את ‎ נפח ‎ העבודה ‎ המוטלת ‎ עליה.‎ 

על ‎ פי ‎ הנתונים ‎ המעודכנים ‎ שהוצגו ‎ בפני ‎ "הוועדה ‎ לענייני ‎ עבודה,‎ 
שכר ‎ וצפיפות ‎ אוכלוסין", ‎ עשרה ‎ אחוזים ‎ מכלל ‎ העובדות ‎ בשכר‎ 
בניו־יורק ‎ נשואות, ‎ ובכל ‎ זאת ‎ הן ‎ נאלצות ‎ להמשיך ‎ לעבוד ‎ במשרות‎ 

ששכרן ‎ הוא ‎ הנמוך ‎ ביותר ‎ בעולם. ‎ הוסיפו ‎ לתמונה ‎ האיומה ‎ הזו ‎ את‎ 
עבודות ‎ הפרך ‎ של ‎ משק ‎ הבית, ‎ ומה ‎ נותר ‎ מתפארתו ‎ של ‎ הבית‎ 
המגונן? ‎ אפילו ‎ נערה ‎ מן ‎ המעמד ‎ הבינוני ‎ איננה ‎ יכולה ‎ לדבר ‎ על‎ 
הבית ‎ שבו ‎ היא ‎ מתגוררת ‎ עם ‎ בעלה ‎ כעל ‎ ביתה ‎ שלה, ‎ מכיוון ‎ שהגבר‎ 
הוא ‎ שמעצב ‎ את ‎ החלל ‎ המקיף ‎ אותה, ‎ ואין ‎ זה ‎ משנה ‎ אם ‎ הבעל ‎ הוא‎ 
בריון ‎ או ‎ מלאך. ‎ בין ‎ כך ‎ ובין ‎ כך, ‎ הנישואים ‎ מבטיחים ‎ לאשה ‎ בית ‎ רק‎ 
בחסדי ‎ בעלה. ‎ שנה ‎ אחר ‎ שנה ‎ היא ‎ מתנהלת ‎ בתוך ‎ הבית ‎ שלו, ‎ עד‎ 
שחייה ‎ ואנושיותה ‎ הופכים ‎ שטוחים, ‎ צרים ‎ ושוממים ‎ כמו ‎ סביבתה.‎ 
אין ‎ להתפלא ‎ אם ‎ היא ‎ הופכת ‎ לנודניקית, ‎ קטנונית, ‎ שוחרת ‎ מדון,‎ 
רכלנית ‎ ובלתי ‎ נסבלת, ‎ ומבריחה ‎ כך ‎ את ‎ הגבר ‎ מן ‎ הבית. ‎ הרי ‎ היא ‎ לא‎ 
יכולה ‎ להסתלק ‎ מן ‎ הבית ‎ ברצונה ‎ —  אין ‎ לה ‎ לאן ‎ ללכת. ‎ מלבד ‎ זאת,‎ 
לאחר ‎ תקופה ‎ קצרה ‎ של ‎ חיי ‎ נישואים, ‎ של ‎ כניעה ‎ מוחלטת ‎ בכל‎ 
רובדי ‎ אישיותה, ‎ האשה ‎ הממוצעת ‎ מאבדת ‎ את ‎ כל ‎ כישוריה ‎ להתנהל‎ 
בעולם ‎ החיצוני. ‎ היא ‎ מזניחה ‎ את ‎ הופעתה, ‎ תנועותיה ‎ נעשות‎ 
מגושמות. ‎ היא ‎ הופכת ‎ תלותית ‎ בהחלטותיה, ‎ פחדנית ‎ בשיפוטיה.‎ 
היא ‎ נעשית ‎ לנטל ‎ ולמקור ‎ לשעמום, ‎ ורוב ‎ הגברים ‎ מפתחים ‎ כלפיה‎ 
תיעוב ‎ ומיאוס. ‎ האם ‎ ניתן ‎ לדמיין ‎ אווירה ‎ הולמת ‎ יותר ‎ לניהולם ‎ של‎ 
חיים ‎ מלאי ‎ השראה?‎ 

אבל ‎ הילדים, ‎ הילדים‎ !  כיצד ‎ אפשר ‎ לגונן ‎ עליהם ‎ שלא ‎ במסגרת‎ 
הנישואים? ‎ ככלות ‎ הכול, ‎ האם ‎ אין ‎ זה ‎ השיקול ‎ החשוב ‎ ביותר? ‎ כמה‎ 
כזב ‎ וצביעות ‎ יש ‎ באמירה ‎ הזאת! ‎ הנישואים ‎ מגוננים ‎ על ‎ הילדים,‎ 
ואלפי ‎ נערים ‎ מושלכים ‎ אל ‎ הרחובות, ‎ נטושים ‎ וחסרי ‎ בית. ‎ הנישואים‎ 
מגוננים ‎ על ‎ הילדים, ‎ ובכל ‎ זאת ‎ בתי ‎ היתומים ‎ והמוסדות ‎ לנוער‎ 
מלאים ‎ עד ‎ אפס ‎ מקום, ‎ וידיה ‎ של ‎ "האגודה ‎ למניעת ‎ התאכזרות‎ 
לילדים" ‎ עמוסות ‎ עבודה ‎ בניסיונותיה ‎ להציל ‎ את ‎ קורבנותיהם‎ 
הקטנים ‎ של ‎ הורים ‎ "אוהבים", ‎ ולהעבירם ‎ לחסותה ‎ האוהבת ‎ יותר‎ 
של ‎ אגודת ‎ גך. ‎ לנוכח ‎ מציאות ‎ זו, ‎ כמה ‎ נלעגים ‎ הם ‎ הדיבורים ‎ על‎ 
הנישואים ‎ כמקלטם ‎ הבטוח ‎ של ‎ הילדים!‎ 

ייתכן ‎ שבכוחם ‎ של ‎ הנישואים ‎ "להביא ‎ את ‎ הסוס ‎ אל ‎ השוקת", ‎ אך‎ 
האם ‎ הם ‎ הצליחו ‎ אי־פעם ‎ לאלצו ‎ לשתות? ‎ החוק ‎ יכלא ‎ את ‎ האב‎ 
שסרח, ‎ וילביש ‎ אותו ‎ בבגדי ‎ אסיר. ‎ אך ‎ האם ‎ יש ‎ בכך ‎ כדי ‎ לשכך ‎ את‎ 
רעבונו ‎ של ‎ הילד? ‎ מה ‎ מקומם ‎ של ‎ הנישואים ‎ כאשר ‎ אין ‎ להורה‎ 
עבודה, ‎ או ‎ שהוא ‎ בוחר ‎ להתכחש ‎ להורותו? ‎ במקרים ‎ כאלה,‎ 
הנישואים ‎ מסמיכים ‎ את ‎ החוק ‎ להביא ‎ את ‎ האיש ‎ ל״צדק", ‎ לכלוא‎ 
אותו ‎ מאחורי ‎ סורג ‎ ובריח, ‎ אך ‎ גם ‎ אז ‎ שכר ‎ עבודתו ‎ אינו ‎ מועבר‎ 
לילד, ‎ אלא ‎ לקופת ‎ המדינה. ‎ הילד ‎ מקבל ‎ רק ‎ זיכרון ‎ פוצע ‎ של ‎ אביו‎ 
במדי ‎ אסיר ‎ מפוספסים.‎ 

ובאשר ‎ להגנה ‎ על ‎ האשה ‎ —  כאן ‎ טמונה ‎ קללת ‎ הנישואים. ‎ לא‎ 
שהם ‎ באמת ‎ מגוננים ‎ עליה, ‎ אך ‎ עצם ‎ הרעיון ‎ מקומם, ‎ מעליב ‎ ומשפיל‎ 
במידה ‎ כזו, ‎ שדי ‎ בו ‎ כדי ‎ לגנות ‎ לעד ‎ את ‎ המוסד ‎ הפרזיטי ‎ הזה.‎ 

מוסד ‎ הנישואים ‎ דומה ‎ להסדר ‎ פטרנאליסטי ‎ אחר ‎ —  הקפיטליזם.‎ 
המשק ‎ הקפיטליסטי ‎ גוזל ‎ מן ‎ האדם ‎ את ‎ זכויותיו ‎ המולדות, ‎ מעכב‎ 
את ‎ צמיחתו, ‎ מרעיל ‎ את ‎ גופו, ‎ מותיר ‎ אותו ‎ בבערותו, ‎ דן ‎ אותו ‎ לעוני‎ 
ותלות, ‎ ואז ‎ מקים ‎ קרנות ‎ צדקה ‎ המשגשגות ‎ על ‎ שרידיו ‎ האחרונים‎ 
של ‎ כבודו ‎ העצמי ‎ של ‎ האדם.‎ 

מוסד ‎ הנישואים ‎ הופך ‎ את ‎ האשה ‎ לגורם ‎ טפילי ‎ ותלותי. ‎ הוא ‎ נוטל‎ 
ממנה ‎ את ‎ היכולת ‎ לנהל ‎ את ‎ מאבקי ‎ החיים, ‎ מכחיד ‎ את ‎ התודעה‎ 
החברתית ‎ שלה, ‎ מצמית ‎ את ‎ דמיונה ‎ ואז ‎ אוכף ‎ עליה ‎ את ‎ חסותו‎ 
החסודה, ‎ שאינה ‎ אלא ‎ מלכודת, ‎ פארודיה ‎ מעוותת ‎ של ‎ הטבע‎ 
האנושי.‎ 

אם ‎ האמהות ‎ היא ‎ אמנם ‎ ההגשמה ‎ העילאית ‎ של ‎ טבע ‎ האשה,‎ 
לאיזו ‎ הגנה ‎ היא ‎ זקוקה ‎ מלבד ‎ אהבה ‎ וחירות? ‎ הנישואים ‎ רק‎ 
מזהמים, ‎ מעוותים ‎ ומשחיתים ‎ את ‎ טבעה ‎ של ‎ האשה. ‎ האין ‎ הם‎ 
אומרים ‎ לאשה, ‎ רק ‎ משעה ‎ שאת ‎ נשמעת ‎ לחוקינו ‎ את ‎ זכאית ‎ להביא‎ 
חיים ‎ לעולם? ‎ האין ‎ הם ‎ מוקיעים ‎ אותה ‎ על ‎ עמוד ‎ הקלון, ‎ משפילים‎ 
ומבזים ‎ אותה ‎ אם ‎ היא ‎ מסרבת ‎ למכור ‎ את ‎ עצמה ‎ בעד ‎ זכותה‎ 

לאמהות? ‎ האין ‎ הנישואים ‎ מקדשים ‎ את ‎ האמהות ‎ רק ‎ כאשר ‎ זו ‎ נכפית‎ 
על ‎ האשה, ‎ גם ‎ אם ‎ בתוך ‎ כך ‎ היא ‎ הרה ‎ תסכול ‎ ושנאה? ‎ ולעומת ‎ זאת,‎ 
אם ‎ האמהות ‎ נולדת ‎ מבחירה ‎ חופשית, ‎ מאהבה, ‎ מסערת ‎ רגשות,‎ 
מתשוקה ‎ לא־מאולפת, ‎ האין ‎ היא ‎ מכתירה ‎ את ‎ ראשו ‎ החף ‎ של ‎ הרך‎ 
הנולד ‎ בעטרת ‎ קוצים ‎ וחורתת ‎ על ‎ מצחו ‎ באותיות ‎ של ‎ דם ‎ את ‎ שם־‎ 
התואר ‎ המחריד, ‎ ממזר? ‎ אפילו ‎ ניחנו ‎ הנישואים ‎ בכל ‎ המעלות‎ 
שמייחסים ‎ להם, ‎ די ‎ היה ‎ בפשעיהם ‎ כנגד ‎ האמהות ‎ כדי ‎ לנדותם ‎ לעד‎ 
ממחוזות ‎ האהבה.‎ 

אהבה ‎ —  היסוד ‎ החזק ‎ והעמוק ‎ ביותר ‎ של ‎ החיים, ‎ מקור ‎ התקווה,‎ 
האושר, ‎ ההתעלות. ‎ האהבה ‎ —  מפרת ‎ כל ‎ החוקים, ‎ פורעת ‎ כל‎ 
המוסכמות. ‎ האהבה ‎ —  המפסלת ‎ את ‎ הגורלות ‎ האנושיים ‎ ביד ‎ חזקה‎ 
וחופשית ‎ מאין ‎ כמותה. ‎ כיצד ‎ יכול ‎ כוח ‎ חובק־עולמות ‎ שכזה‎ 
להתגלם ‎ במוסד ‎ הנישואים, ‎ אותו ‎ עשב ‎ שוטה ‎ שהצמיחו ‎ המדינה‎ 
והכנסייה ‎ ? 

אהבה ‎ חופשית? ‎ כאילו ‎ ניתן ‎ להעלות ‎ על ‎ הדעת ‎ אהבה ‎ שאינה‎ 
חופשית! ‎ האדם ‎ רכש ‎ לעצמו ‎ תבונה, ‎ אך ‎ כל ‎ המיליונים ‎ שבעולם ‎ אין‎ 
בכוחם ‎ לקנות ‎ אהבה. ‎ האדם ‎ שיעבד ‎ את ‎ הגוף, ‎ אך ‎ גם ‎ אם ‎ יגייס ‎ את‎ 
כל ‎ הכוח ‎ שעל ‎ פני ‎ האדמה ‎ לא ‎ יעלה ‎ בידו ‎ לשעבד ‎ את ‎ האהבה.‎ 
האדם ‎ כבש ‎ אומות ‎ שלמות, ‎ אך ‎ כל ‎ צבאותיו ‎ לא ‎ הצליחו ‎ לכבוש ‎ את‎ 
האהבה. ‎ האדם ‎ כבל ‎ ואזק ‎ את ‎ הרוח, ‎ אבל ‎ עודנו ‎ חסר ‎ אונים ‎ למול‎ 
האהבה. ‎ נישא ‎ על ‎ כס ‎ מלכותו, ‎ מוקף ‎ בכל ‎ ההוד ‎ וההדר ‎ שאוצרו‎ 
יכול ‎ לצוות ‎ לו, ‎ האדם ‎ עודנו ‎ עני ‎ וגלמוד ‎ אם ‎ האהבה ‎ חולפת ‎ על‎ 
פניו. ‎ ואם ‎ היא ‎ חונה ‎ במעונו, ‎ גם ‎ הבקתה ‎ הדלה ‎ ביותר ‎ תקרין ‎ על‎ 
יושביה ‎ חום, ‎ חיים ‎ וצבע. ‎ כי ‎ בכוחה ‎ של ‎ האהבה ‎ להפוך ‎ קבצן ‎ למלך.‎ 
כן, ‎ האהבה ‎ היא ‎ חופשית. ‎ היא ‎ אינה ‎ יכולה ‎ לפרוח ‎ אלא ‎ באקלימה‎ 
של ‎ החירות. ‎ אז ‎ היא ‎ מעניקה ‎ את ‎ עצמה ‎ ללא ‎ שיור, ‎ גבול ‎ או ‎ מידה.‎ 
משעה ‎ שהאהבה ‎ היכתה ‎ שורש, ‎ כל ‎ ספרי ‎ החוקים ‎ וכל ‎ אולמות‎ 
המשפט ‎ לא ‎ יועילו ‎ כדי ‎ לעוקרה ‎ מן ‎ הקרקע. ‎ לעומת ‎ זאת, ‎ אם‎ 

האדמה ‎ עקרה ‎ מבראשית, ‎ כיצד ‎ יגרמו ‎ לה ‎ הנישואים ‎ להניב ‎ פרי?‎ 
במקרה ‎ כזה, ‎ הנישואים ‎ משולים ‎ לפרפורם ‎ האחרון ‎ של ‎ חיים ‎ אוזלים‎ 
על ‎ ספו ‎ של ‎ המוות.‎ 

האהבה ‎ אינה ‎ זקוקה ‎ להגנה, ‎ היא ‎ ההגנה ‎ של ‎ עצמה. ‎ כל ‎ עוד‎ 
האהבה ‎ היא ‎ שמולידה ‎ חיים, ‎ אף ‎ ילד ‎ אינו ‎ ננטש, ‎ סובל ‎ מרעב ‎ או‎ 
גווע ‎ בכמיהתו ‎ לחיבה. ‎ אני ‎ יודעת ‎ שזוהי ‎ האמת. ‎ אני ‎ מכירה ‎ נשים‎ 
שהפכו ‎ לאמהות ‎ מתוך ‎ חירות ‎ ובאמצעות ‎ שותפות ‎ עם ‎ גברים ‎ שהן‎ 
אהבו. ‎ רק ‎ מעטים ‎ מקרב ‎ ילידיה ‎ של ‎ שבועת ‎ הכלולות ‎ נהנים ‎ מן‎ 
הדאגה, ‎ ההגנה ‎ והמסירות ‎ שהאמהות ‎ החופשית ‎ יכולה ‎ להרעיף.‎ 

מגיניה ‎ של ‎ הסמכות ‎ חוששים ‎ מבואה ‎ של ‎ האמהות ‎ החופשית,‎ 
שמא ‎ תגזול ‎ מהם ‎ את ‎ טרפם. ‎ מי ‎ יילחם ‎ במלחמות? ‎ מי ‎ יןצר ‎ את‎ 
העושר? ‎ מניין ‎ יבואו ‎ שוטרים ‎ וסוהרים ‎ אם ‎ האשה ‎ תסרב ‎ להביא‎ 
לעולם ‎ ילדים ‎ ללא ‎ אבחנה? ‎ יש ‎ לשמר ‎ את ‎ המין ‎ האנושי! ‎ צועקים‎ 
המלך, ‎ הנשיא, ‎ בעל ‎ ההון, ‎ הכומר. ‎ יש ‎ לשמר ‎ את ‎ המין ‎ האנושי, ‎ גם‎ 
במחיר ‎ השפלתה ‎ של ‎ האשה ‎ לכלל ‎ מכונה ‎ —  מה ‎ עוד ‎ שמוסד‎ 
הנישואים ‎ הוא ‎ אמצעי ‎ הבקרה ‎ היחיד ‎ שלנו ‎ נגד ‎ ההתעוררות ‎ המינית‎ 
המשחיתה ‎ של ‎ האשה. ‎ אך ‎ מאמצים ‎ קדחתניים ‎ אלה ‎ לשימורו ‎ של‎ 
מצב ‎ השעבוד ‎ לא ‎ יועילו. ‎ לא ‎ יועילו ‎ גם ‎ צווי ‎ הכנסייה, ‎ מתקפות‎ 
הזעם ‎ של ‎ המנהיגים, ‎ ואפילו ‎ זרועות ‎ החוק ‎ לא ‎ יועילו. ‎ האשה ‎ שוב‎ 
אינה ‎ מוכנה ‎ להיות ‎ שותפה ‎ ליצירתו ‎ של ‎ מין ‎ שבניו ‎ החולניים,‎ 
החלושים, ‎ התשושים ‎ והאומללים ‎ חסרים ‎ את ‎ הכוח ‎ או ‎ את ‎ האומץ‎ 
המוסרי ‎ להשליך ‎ מעליהם ‎ את ‎ עול ‎ העוני ‎ והעבדות. ‎ היא ‎ מעדיפה‎ 
להביא ‎ לעולם ‎ ילדים ‎ מעטים ‎ יותר ‎ וטובים ‎ יותר, ‎ שאותם ‎ היא ‎ תלד‎ 
ותגדל ‎ באהבה ‎ ומתוך ‎ בחירה, ‎ ולא ‎ מכורח ‎ הנישואים. ‎ אנשי ‎ המוסר־‎ 
למראית־עין ‎ שלנו ‎ עוד ‎ לא ‎ עמדו ‎ על ‎ עומקה ‎ של ‎ האחריות ‎ כלפי‎ 
הילד, ‎ שאהבה ‎ מתוך ‎ חירות ‎ מעוררת ‎ בחיקה ‎ של ‎ אשה. ‎ מוטב ‎ לה‎ 
למחול ‎ על ‎ תפארת ‎ האמהות ‎ מאשר ‎ להביא ‎ חיים ‎ לתוך ‎ אקלים‎ 
מרעיל, ‎ ספוג ‎ מוות. ‎ אם ‎ תבחר ‎ להיות ‎ לאם, ‎ יהיה ‎ זה ‎ כדי ‎ להעניק‎ 

לילד ‎ מכל ‎ הטוב ‎ והעמוק ‎ שישותה ‎ יכולה ‎ להניב. ‎ היא ‎ יודעת ‎ כי ‎ רק‎ 
אם ‎ תגדל ‎ בעצמה ‎ לצדו ‎ של ‎ !לדה ‎ יהיה ‎ בכוחה ‎ לתרום ‎ לבניינן ‎ של‎ 
גבריות ‎ ונשיות ‎ אמיתיות.‎ 

אין ‎ ספק ‎ שאיבסן ‎ עיצב ‎ את ‎ דמותה ‎ של ‎ מרת ‎ אלוינג ‎ בצלם ‎ החזון‎ 
של ‎ האמהות ‎ החופשית. ‎ היא ‎ היתה ‎ בעבורו ‎ אם ‎ אידיאלית ‎ מכיוון‎ 
שהיא ‎ חילצה ‎ את ‎ עצמה ‎ מן ‎ הנישואים ‎ ומכל ‎ הזוועות ‎ הכרוכות ‎ בהם,‎ 
מכיוון ‎ שהיא ‎ ניתקה ‎ את ‎ שלשלאותיה, ‎ ושילחה ‎ את ‎ רוחה ‎ לעוף‎ 
לחופשי ‎ עד ‎ שתשוב ‎ והנה ‎ היא ‎ חזקה ‎ ושוקקת ‎ חיים. ‎ אבוי, ‎ זה ‎ היה‎ 
מאוחר ‎ מכדי ‎ להציל ‎ את ‎ משוש ‎ חייה, ‎ את ‎ אוסוולד ‎ שלה. ‎ אך ‎ זה ‎ לא‎ 
היה ‎ מאוחר ‎ מכדי ‎ להבין ‎ כי ‎ אהבה ‎ מתוך ‎ חירות ‎ היא ‎ תנאי ‎ הכרחי‎ 
לחיים ‎ המניבים ‎ יופי. ‎ מי ‎ ששילמו ‎ בדם ‎ ובדמעות ‎ על ‎ ההתעוררות‎ 
הרוחנית ‎ שלהם, ‎ כמו ‎ מרת ‎ אלוינג, ‎ דוחים ‎ את ‎ הנישואים ‎ כחובה‎ 
חיצונית, ‎ חיקוי ‎ שטחי ‎ וריק ‎ של ‎ החיים ‎ האנושיים. ‎ הם ‎ יודעים ‎ כי‎ 
האהבה, ‎ בין ‎ אם ‎ היא ‎ מהבהבת ‎ לרגע ‎ בודד ‎ ובין ‎ אם ‎ היא ‎ נמשכת‎ 
לנצח, ‎ היא ‎ המצע ‎ היחיד ‎ שעליו ‎ תוכל ‎ לצמוח ‎ דמות ‎ אדם ‎ חדשה,‎ 
שבהשראתו ‎ יוכל ‎ לקום ‎ עולם ‎ חדש.‎ 

התקופה ‎ שבה ‎ אנו ‎ חיים ‎ מצמצמת ‎ וממעטת ‎ את ‎ דמותו ‎ של ‎ האדם.‎ 
בתנאים ‎ אלה, ‎ האהבה ‎ אכן ‎ זרה ‎ לרוב ‎ בני ‎ האדם. ‎ היא ‎ מוחרמת‎ 
ונרדפת ‎ על ‎ צווארה, ‎ ומכה ‎ שורשים ‎ לעתים ‎ רחוקות ‎ בלבד, ‎ וגם ‎ אז‎ 
היא ‎ קמלה ‎ וגוועת ‎ במהרה. ‎ עדנת ‎ מרקמיה ‎ נכתשת ‎ בעבודת ‎ הפרך‎ 
של ‎ היומיום. ‎ נשמתה ‎ מורכבת ‎ מכדי ‎ להסתגל ‎ לחיכוך ‎ סיביו ‎ הגסים‎ 
של ‎ המארג ‎ החברתי ‎ שלנו. ‎ היא ‎ מייבבת ‎ ונאנקת ‎ וסובלת ‎ ביחד ‎ עם‎ 
אלה ‎ הזקוקים ‎ לה, ‎ אך ‎ חסרים ‎ את ‎ היכולת ‎ להעפיל ‎ אל ‎ פסגותיה.‎ 

יום ‎ יבוא. ‎ יבוא ‎ היום ‎ ובו ‎ יקומו ‎ גברים ‎ ונשים, ‎ יטפסו ‎ על ‎ ההר‎ 
וייפגשו ‎ על ‎ פסגתו ‎ והנה ‎ הם ‎ גדולים ‎ וחזקים ‎ וחופשיים, ‎ נכונים‎ 
לקבל, ‎ ליטול ‎ חלק, ‎ לרחוץ ‎ בקרני ‎ הזהב ‎ של ‎ האהבה. ‎ כנפי ‎ הדמיון‎ 
וחזונות ‎ של ‎ המשורר ‎ לא ‎ ישכילו ‎ לחזות, ‎ ולו ‎ בקירוב, ‎ את ‎ מה ‎ שכוח־‎ 
אדירים ‎ זה ‎ עתיד ‎ לחולל ‎ בחייהם ‎ של ‎ גברים ‎ ונשים. ‎ אם ‎ יצליח‎ 

העולם ‎ להוליד ‎ אי ‎ פעם ‎ אחוות ‎ אמת ‎ ואחדות, ‎ אלה ‎ לא ‎ יהיו ‎ משפטיו‎ 
של ‎ מוסד ‎ הנישואים ‎ אלא ‎ פירות ‎ כטנה ‎ של ‎ האהכה.‎ 


קריקטורה ‎ בעיתון ‎ היידי ‎ דצר ‎ גרוסר ‎ קונדס.‎ 
בכותרת: ‎ "אמה ‎ מקבלת ‎ את ‎ עונשה", ‎ ולמטה: ‎ "הבוס‎ 
של ‎ הסווט־שוס ‎ אומר: ‎ ראו ‎ איזה ‎ סקנדל! ‎ אני ‎ צריך ‎ עוד‎ 
ילדים ‎ לעבודה, ‎ וזאת ‎ מרצה ‎ נגד ‎ ילדים. ‎ שילחוה ‎ לכלא!"‎ 


האיור ‎ מתוך: ‎ // ‎ :ק1111> ‎ "1111311)001 ‎ £1111113  -  ¥4\1" ‎ ,6ז\0111ז^ ‎ 8'¥0111611\ ‎ ¥1811\16‎ 
<1111311)01§/ז\0'\\/118נ1111א3/6'¥3.01\[.¥\ז\\¥\‎ 

אנחנו ‎ מתהדרים ‎ בעידן ‎ של ‎ התפתחות, ‎ של ‎ מדע, ‎ של ‎ קדמה. ‎ אם ‎ כך,‎ 
האין ‎ זה ‎ מוזר ‎ שאנחנו ‎ עדיין ‎ מאמינים ‎ כסגידה ‎ לפטיש? ‎ הפטישים‎ 
שלנו ‎ שונים ‎ אמנם ‎ בצורתם ‎ ובתוכנם ‎ ממושאי ‎ סגידתם ‎ של ‎ בני‎ 
האדם ‎ בזמנים ‎ עברו, ‎ אך ‎ שליטתם ‎ בנפש ‎ האנושית ‎ נותרה ‎ הרסנית‎ 
כשהיתה.‎ 

הפטיש ‎ המודרני ‎ שלנו ‎ הוא ‎ זכות ‎ ההצבעה ‎ לכול. ‎ אלה ‎ שלא ‎ השיגו‎ 
עדיין ‎ את ‎ המטרה ‎ הזו ‎ יוצאים ‎ בשמה ‎ למהפכות ‎ עקובות ‎ מדם, ‎ ואלה‎ 
שכבר ‎ המליכו ‎ עליהם ‎ את ‎ האלוהות ‎ הכול ‎ יכולה ‎ הזו ‎ מעלים‎ 
למזבחה ‎ קורבנות ‎ כבדים. ‎ אבוי ‎ לכופרים ‎ המעזים ‎ לפקפק‎ 
בקדושתה‎ ! 

האשה ‎ נוטה ‎ לסגוד ‎ לפטיש ‎ עוד ‎ יותר ‎ מהגבר, ‎ ואף ‎ על ‎ פי ‎ שאליליה‎ 
עשויים ‎ להתחלף, ‎ היא ‎ כורעת ‎ תמיד ‎ על ‎ ברכיה, ‎ ידיה ‎ מונפות‎ 
למרומים ‎ ועיניה ‎ עיוורות ‎ לכך ‎ שרגלי ‎ האל ‎ שלה ‎ עשויות ‎ חומר. ‎ כך‎ 
מאז ‎ ימי ‎ קדם ‎ האשה ‎ היא ‎ המעריצה ‎ הנלהבת ‎ ביותר ‎ של ‎ כל‎ 
האלוהויות. ‎ כך ‎ היא ‎ נאלצה ‎ לשלם ‎ את ‎ המחיר ‎ שרק ‎ האלים ‎ יכולים‎ 
לתבוע ‎ —  את ‎ חירותה, ‎ דם ‎ לבה, ‎ עצם ‎ חייה.‎ 

האמרה ‎ המפורסמת ‎ של ‎ ניטשה, ‎ "כשאתה ‎ הולך ‎ אל ‎ האשה, ‎ קח‎ 
עמך ‎ את ‎ השוט," ‎ נחשבת ‎ אלימה ‎ מאוד, ‎ אך ‎ ניטשה ‎ השכיל ‎ לתאר‎ 
במשפט ‎ אחד ‎ את ‎ עמדתה ‎ של ‎ האשה ‎ מול ‎ אלוהויותיה.‎ 

הדת, ‎ בעיקר ‎ הדת ‎ הנוצרית, ‎ גוזרת ‎ על ‎ האשת ‎ עמדת ‎ נחיתות, ‎ חיים‎ 
של ‎ שפחה. ‎ היא ‎ מוקיעה ‎ את ‎ טבעה ‎ וכובלת ‎ את ‎ נשמתה, ‎ ולמרות‎ 
זאת ‎ אין ‎ לנצרות ‎ חסידה ‎ גדולה ‎ או ‎ מסורה ‎ מן ‎ האשה. ‎ אפשר ‎ אפילו‎ 
לקבוע ‎ בביטחון ‎ כי ‎ לולא ‎ התמיכה ‎ שהיא ‎ מקבלת ‎ מן ‎ האשה, ‎ היתה‎ 
הדת ‎ חדלה ‎ מזמן ‎ למלא ‎ תפקיד ‎ מכריע ‎ בחייהם ‎ של ‎ בני ‎ אדם.‎ 
עובדות ‎ הכנסייה ‎ האדוקות ‎ ביותר ‎ והמיסיונריות ‎ השקרניות ‎ ביותר‎ 
ברחבי ‎ העולם ‎ כולו ‎ הן ‎ נשים, ‎ המעלות ‎ בהתמדה ‎ קורבן ‎ על ‎ מזבחם‎ 
של ‎ האלים ‎ שכבלו ‎ את ‎ רוחן ‎ ושעבדו ‎ את ‎ גופן.‎ 

אותה ‎ מפלצת ‎ שאינה ‎ יודעת ‎ שובעה, ‎ המלחמה, ‎ שורדת ‎ מן ‎ האשה‎ 
את ‎ כל ‎ מה ‎ שיקר ‎ לה ‎ ואהוב ‎ עליה. ‎ היא ‎ תובעת ‎ ממנה ‎ את ‎ אחיה,‎ 
מאהביה ‎ ובניה, ‎ ובתמורה ‎ מעניקה ‎ לה ‎ חיים ‎ של ‎ בדידות ‎ וייאוש.‎ 
ובכל ‎ זאת ‎ האשה ‎ היא ‎ התומכת ‎ הנלהבת ‎ ביותר ‎ והמאמינה ‎ האדוקה‎ 
ביותר ‎ של ‎ אלוהי ‎ המלחמה. ‎ היא ‎ זו ‎ שמטפטפת ‎ ללבבות ‎ ילדיה ‎ את‎ 
אהבת ‎ הכיבוש ‎ והכוח. ‎ היא ‎ זו ‎ הלוחשת ‎ על ‎ אוזני ‎ זאטוטיה ‎ שירי‎ 
הלל ‎ למלחמה, ‎ ומנענעת ‎ את ‎ עריסת ‎ התינוק ‎ הנרדם ‎ לצלילי‎ 
החצוצרות ‎ וקולות ‎ הרובים. ‎ האשה ‎ היא ‎ גם ‎ זו ‎ המכתירה ‎ את‎ 
המנצח ‎ בשובו ‎ משדה ‎ הקרב. ‎ וכל ‎ אותה ‎ עת ‎ האשה ‎ היא ‎ זו ‎ המשלמת‎ 
את ‎ המחיר ‎ הגבוה ‎ ביותר ‎ לאותה ‎ מפלצת ‎ שאינה ‎ יודעת ‎ שובעה,‎ 
למלחמה.‎ 

על ‎ אלה ‎ יש ‎ להוסיף ‎ עוד ‎ את ‎ הבית. ‎ איזה ‎ פטיש ‎ נורא‎ !  כיצד ‎ הוא‎ 
מוצץ ‎ את ‎ לשד ‎ החיים ‎ של ‎ האשה ‎ —  אותו ‎ בית ‎ כלא ‎ מודרני ‎ בעל‎ 
סורגי ‎ זהב. ‎ חזותו ‎ הנוצצת ‎ טחה ‎ את ‎ עיני ‎ האשה ‎ מראות ‎ את ‎ המחיר‎ 
שהיא ‎ תיאלץ ‎ לשלם ‎ כרעיה, ‎ אם ‎ ועקרת ‎ בית. ‎ ובכל ‎ זאת ‎ דבקה‎ 
האשה ‎ בבית, ‎ מתעקשת ‎ להיאחז ‎ בכוח ‎ המטיל ‎ עליה ‎ שעבוד.‎ 

אפשר ‎ לטעון ‎ כי ‎ דווקא ‎ מכיוון ‎ שהאשה ‎ מכירה ‎ במחיר ‎ הנורא‎ 
שהיא ‎ נאלצת ‎ לשלם ‎ לכנסייה, ‎ למדינה ‎ ולבית, ‎ היא ‎ תולה ‎ את ‎ יהבה‎ 
בזכות ‎ ההצבעה, ‎ שבכוחה ‎ לשלח ‎ אותה ‎ לחופשי. ‎ אפשר ‎ שזו ‎ עמדתן‎ 
של ‎ מקצת ‎ הדוגלות ‎ בזכות ‎ ההצבעה ‎ לנשים. ‎ אך ‎ רובן ‎ מתנגדות‎ 


על ‎ זכות ‎ ההצבעה ‎ לנשים‎ 


63 


בתוקף ‎ לחילול ‎ קודש ‎ כזה. ‎ להפך, ‎ הן ‎ שבות ‎ ומדגישות ‎ שזכות‎ 
ההצבעה ‎ תהפוך ‎ את ‎ האשה ‎ לעקרת ‎ בית ‎ או ‎ לנוצריה ‎ טובה ‎ יותר,‎ 
ולאזרחית ‎ נאמנה ‎ במדינתה. ‎ זכות ‎ ההצבעה ‎ היא ‎ אפוא ‎ רק ‎ אמצעי‎ 
לחיזוק ‎ כוחם ‎ המוחלט ‎ של ‎ אותם ‎ אלים ‎ שהאשה ‎ שירתה ‎ מאז‎ 
ומעולם.‎ 

לכן ‎ אין ‎ פלא ‎ שהיא ‎ משתטחת ‎ באותה ‎ מידה ‎ של ‎ מסירות ‎ ולהט‎ 
בפני ‎ האליל ‎ החדש, ‎ זכות ‎ ההצבעה ‎ לנשים. ‎ כמו ‎ בימים ‎ הרחוקים,‎ 
היא ‎ מוכנה ‎ לשאת ‎ רדיפות, ‎ מאסרים, ‎ עינויים ‎ וכל ‎ צורה ‎ של ‎ גינוי,‎ 
כשחיוך ‎ נסוך ‎ על ‎ פניה. ‎ כמו ‎ בימים ‎ הרחוקים, ‎ אפילו ‎ האשה ‎ הנאורה‎ 
ביותר ‎ מצפה ‎ לנס ‎ שתחולל ‎ האלוהות ‎ של ‎ המאה ‎ העשרים ‎ —  זכות‎ 
ההצבעה. ‎ החיים, ‎ האושר, ‎ השמחה, ‎ החופש, ‎ העצמאות ‎ —  כל ‎ אלה‎ 
ועוד ‎ אמורים ‎ לנבוע ‎ מתוך ‎ זכות ‎ ההצבעה. ‎ במסירותה ‎ העיוורת ‎ לא‎ 
מצליחה ‎ האשה ‎ להבין ‎ את ‎ מה ‎ שאנשי ‎ רוח ‎ הבינו ‎ כבר ‎ לפני ‎ חמישים‎ 
שנה: ‎ שזכות ‎ ההצבעה ‎ היא ‎ עניין ‎ רע, ‎ שהיא ‎ אינה ‎ מקדמת ‎ אלא ‎ את‎ 
שעבודם ‎ של ‎ אנשים, ‎ שהיא ‎ רק ‎ חסמה ‎ את ‎ עיניהם ‎ כדי ‎ שלא ‎ יוכלו‎ 
לראות ‎ באיזו ‎ דרך ‎ ערמומית ‎ כופפו ‎ אותם ‎ להיכנע ‎ למרות.‎ 

תביעתה ‎ של ‎ האשה ‎ לזכות ‎ הצבעה ‎ שוויונית ‎ מבוססת ‎ במידה ‎ רבה‎ 
על ‎ הטענה ‎ שזכויות ‎ האשה ‎ צריכות ‎ להשתוות ‎ לאלה ‎ של ‎ הגבר ‎ בכל‎ 
ענייני ‎ החברה. ‎ לא ‎ היתה ‎ שום ‎ דרך ‎ לסתור ‎ את ‎ הטענה ‎ הזו, ‎ לו ‎ זכות‎ 
ההצבעה ‎ באמת ‎ היתה ‎ זכות. ‎ אבוי ‎ לבערותו ‎ של ‎ מי ‎ שרואה ‎ בכפייה‎ 
המוטלת ‎ עליו ‎ זכות. ‎ או ‎ שמא ‎ אין ‎ זו ‎ כפייה ‎ מן ‎ הסוג ‎ האלים ‎ ביותר,‎ 
כשקבוצה ‎ אחת ‎ של ‎ אנשים ‎ קובעת ‎ חוקים, ‎ שהציות ‎ להם ‎ נאכף ‎ בכוח‎ 
על ‎ קבוצה ‎ אחרת? ‎ ובכל ‎ זאת ‎ האשה ‎ זועקת ‎ לקבל ‎ את ‎ "הזדמנות‎ 
הפז" ‎ הזו ‎ שזרעה ‎ כל־כך ‎ הרבה ‎ סבל ‎ בעולם, ‎ גזלה ‎ מבני ‎ האדם ‎ את‎ 
יושרם ‎ וביטחונם ‎ העצמי, ‎ השחיתה ‎ אותם ‎ עד ‎ היסוד, ‎ והפכה ‎ אותם‎ 
לטרף ‎ חסר ‎ ישע ‎ בידיהם ‎ של ‎ פוליטיקאים ‎ חסרי ‎ מצפון.‎ 

האזרח ‎ האמריקאי ‎ הטיפש, ‎ האומלל, ‎ החופשי! ‎ חופשי ‎ לרעוב,‎ 
חופשי ‎ לנוע ‎ ולנוד ‎ בדרכים ‎ הראשיות ‎ של ‎ המדינה ‎ הגדולה ‎ הזו. ‎ הוא‎ 

נהנה ‎ מזכות ‎ הצבעה ‎ אוניברסלית, ‎ ובעזרתה ‎ הוא ‎ מחשל ‎ את‎ 
השלשלאות ‎ שעל ‎ גופו. ‎ בתמורה ‎ הוא ‎ מקבל ‎ חוקי ‎ עבודה ‎ נוקשים,‎ 
המונעים ‎ ממנו ‎ את ‎ הזכות ‎ להחרים, ‎ את ‎ הזכות ‎ לשבות, ‎ ולמעשה ‎ כל‎ 
זכות, ‎ מלבד ‎ זכותו ‎ להיות ‎ נגזל ‎ מפירות ‎ עמלו. ‎ ובכל ‎ זאת, ‎ כל‎ 
התוצאות ‎ ההרסניות ‎ הללו ‎ שהניב ‎ הפטיש ‎ של ‎ המאה ‎ העשרים ‎ לא‎ 
לימדו ‎ את ‎ האשה ‎ דבר. ‎ עדיין ‎ יש ‎ מי ‎ שמבטיח ‎ לנו ‎ כי ‎ האשה ‎ תטהר‎ 
את ‎ הפוליטיקה.‎ 

מיותר ‎ לציין ‎ שאינני ‎ מתנגדת ‎ לזכות ‎ ההצבעה ‎ לנשים ‎ על ‎ בסיס‎ 
הטענה ‎ המקובלת ‎ שהן ‎ אינן ‎ ראויות ‎ לכך. ‎ אינני ‎ מוצאת ‎ שום ‎ סיבה‎ 
פיזית, ‎ פסיכולוגית ‎ או ‎ מנטאלית ‎ שתצדיק ‎ מצב ‎ שבו ‎ אין ‎ לאשה ‎ זכות‎ 
הצבעה ‎ ממש ‎ כמו ‎ לגבר. ‎ אך ‎ עובדה ‎ זו ‎ לא ‎ תוכל ‎ בשום ‎ אופן ‎ להסתיר‎ 
מעיני ‎ את ‎ האבסורד ‎ הטמון ‎ באמונה ‎ שהאשה ‎ תצליח ‎ במקום ‎ שבו‎ 
הגבר ‎ נכשל. ‎ הצבעתה ‎ של ‎ האשה ‎ לא ‎ תשפר ‎ את ‎ המצב, ‎ והיא ‎ עלולה‎ 
אף ‎ לתרום ‎ להידרדרותו. ‎ ההנחה ‎ שהיא ‎ תצליח ‎ לטהר ‎ את ‎ מה ‎ שאינו‎ 
ניתן ‎ לטיהור ‎ מאצילה ‎ לה ‎ כוחות ‎ על ‎ טבעיים. ‎ ומאחר ‎ שאסונה ‎ הגדול‎ 
של ‎ האשה ‎ מאז ‎ ומעולם ‎ מקורו ‎ במבט ‎ הרואה ‎ בה ‎ מלאך ‎ או ‎ שטן,‎ 
ישועתה ‎ האמיתית ‎ טמונה ‎ בהחזרתה ‎ אל ‎ פני ‎ האדמה ‎ כבת ‎ אנוש,‎ 
המועדת ‎ לכל ‎ שגיאה ‎ או ‎ שטות. ‎ האם ‎ אנחנו ‎ מאמינים ‎ אפוא ‎ ששתי‎ 
טעויות ‎ יתקנו ‎ זו ‎ את ‎ זו? ‎ האם ‎ אנחנו ‎ מניחים ‎ כי ‎ הרעל ‎ המפעפע ‎ כבר‎ 
בפוליטיקה ‎ ידולל ‎ כאשר ‎ הנשים ‎ ייכנסו ‎ לזירה ‎ הפוליטית? ‎ אפילו‎ 
החסידות ‎ הנלהבות ‎ ביותר ‎ של ‎ זכות ‎ ההצבעה ‎ לנשים ‎ יתקשו ‎ להאמין‎ 
באיוולת ‎ כזו.‎ 

למעשה, ‎ מי ‎ שלמד ‎ לעומק ‎ את ‎ זכות ‎ ההצבעה ‎ האוניברסלית ‎ מבין‎ 
כבר ‎ כי ‎ כל ‎ מערכות ‎ הכוח ‎ הפוליטי ‎ הקיימות ‎ הן ‎ אבסורדיות, ‎ וכלל‎ 
אינן ‎ כשירות ‎ להתמודד ‎ עם ‎ הסוגיות ‎ הבוערות ‎ של ‎ החיים. ‎ השקפה ‎ זו‎ 
באה ‎ לידי ‎ ביטוי ‎ גם ‎ בדבריה ‎ של ‎ אחת ‎ מן ‎ החסידות ‎ הנלהבות ‎ של‎ 
זכות ‎ ההצבעה ‎ לנשים, ‎ ד״ר ‎ הלן ‎ סאמנר. ‎ במחקרה ‎ המרשים ‎ על‎ 
"שוויון ‎ בזכות ‎ ההצבעה", ‎ היא ‎ אומרת: ‎ "בקולורדו ‎ אנחנו ‎ מוצאים‎ 

כי ‎ שוויון ‎ בזכות ‎ ההצבעה ‎ מוכיח ‎ באופן ‎ הנחרץ ‎ ביותר ‎ את ‎ הריקבון‎ 
המהותי ‎ והאופי ‎ המביש ‎ של ‎ המערכת ‎ הקיימת." ‎ ד״ר ‎ סאמנר‎ 
מתייחסת ‎ אמנם ‎ למערכת ‎ מסוימת ‎ של ‎ הצבעה, ‎ אך ‎ אמירתה ‎ תקפה‎ 
באותה ‎ המידה ‎ ביחס ‎ לכל ‎ המנגנון ‎ של ‎ השיטה ‎ הייצוגית. ‎ בתנאים‎ 
כאלה, ‎ קשה ‎ להבין ‎ כיצד ‎ האשה, ‎ כגורם ‎ פוליטי, ‎ תביא ‎ תועלת‎ 
לעצמה ‎ או ‎ לשאר ‎ האנושות.‎ 

עם ‎ זאת, ‎ אומרות ‎ חסידות ‎ זכות ‎ ההצבעה ‎ שבינינו, ‎ הביטו ‎ בארצות‎ 
ובמדינות ‎ שבהן ‎ קיימת ‎ זכות ‎ הצבעה ‎ לנשים. ‎ ראו ‎ לאילו ‎ הישגים‎ 
הגיעו ‎ הנשים ‎ —  באוסטרליה, ‎ בניו־זילנד, ‎ בפינלד, ‎ במדינות‎ 
הסקנדינביות, ‎ ובארבע ‎ המדינות ‎ שלנו, ‎ איידהו, ‎ קולורדו, ‎ ויומינג‎ 
ויוטה. ‎ המרחק ‎ מאציל ‎ קסם, ‎ או ‎ כפי ‎ שאומר ‎ הפתגם ‎ הפולני: ‎ "זה‎ 
נראה ‎ טוב ‎ כי ‎ זה ‎ לא ‎ קרוב." ‎ כך ‎ אפשר ‎ להניח ‎ כי ‎ ארצות ‎ ומדינות‎ 
אלה ‎ שונות ‎ מארצות ‎ ומדינות ‎ אחרות, ‎ ושיש ‎ בהן ‎ יותר ‎ חופש, ‎ יותר‎ 
שוויון ‎ חברתי ‎ וכלכלי, ‎ הערכה ‎ גבוהה ‎ יותר ‎ לחיי ‎ אדם ‎ והבנה ‎ עמוקה‎ 
יותר ‎ של ‎ המאבק ‎ החברתי ‎ הגדול ‎ ושל ‎ השלכותיו ‎ המכריעות ‎ על‎ 
המין ‎ האנושי.‎ 

הנשים ‎ באוסטרליה ‎ ובניו־זילנד ‎ יכולות ‎ להצביע, ‎ ולהשפיע ‎ בדרך‎ 
זו ‎ על ‎ תהליך ‎ החקיקה. ‎ האם ‎ תנאי ‎ העבודה ‎ שם ‎ טובים ‎ יותר ‎ מאשר‎ 
באנגליה, ‎ שבה ‎ מנהלות ‎ הסופראז׳יסטיות ‎ מאבק ‎ הירואי ‎ כל־כך?‎ 
האם ‎ האמהות ‎ שם ‎ טובה ‎ יותר, ‎ והילדים ‎ שמחים ‎ וחופשיים ‎ יותר‎ 
מאשר ‎ באנגליה? ‎ האם ‎ האשה ‎ שוב ‎ אינה ‎ נתפשת ‎ כסחורה ‎ מינית‎ 
גרידא? ‎ האם ‎ היא ‎ שחררה ‎ עצמה ‎ מן ‎ המוסר ‎ הכפול ‎ של ‎ הפוריטניות,‎ 
המגדיר ‎ אמות ‎ מידה ‎ שונות ‎ לגברים ‎ ולנשים ‎ ?  איש ‎ מלבד ‎ האשה ‎ מגזע‎ 
הפוליטיקאית ‎ המצויה ‎ לא ‎ יעז ‎ לענות ‎ על ‎ שאלות ‎ אלה ‎ בחיוב. ‎ ואם‎ 
זהו ‎ המצב, ‎ נראה ‎ שיש ‎ משום ‎ גיחוך ‎ בנשיאת ‎ העיניים ‎ לאוסטרליה‎ 
וניו־זילנד ‎ כאל ‎ מכה ‎ של ‎ הישגי ‎ זכות ‎ ההצבעה ‎ השוויונית.‎ 

מצד ‎ שני, ‎ מי ‎ שמכיר ‎ את ‎ התנאים ‎ הפוליטיים ‎ הממשיים‎ 
באוסטרליה ‎ יודע ‎ שהפוליטיקה ‎ חנקה ‎ את ‎ העובדים ‎ כשאכפה‎ 

עליהם ‎ את ‎ חוקי ‎ העבודה ‎ הנוקשים ‎ ביותר, ‎ וקבעה ‎ כי ‎ כל ‎ שביתה‎ 
שאינה ‎ מקבלת ‎ את ‎ אישורה ‎ של ‎ ועדה ‎ בוררת ‎ היא ‎ פשע ‎ השקול‎ 
בחומרתו ‎ לבגידה.‎ 

אינני ‎ מתכוונת, ‎ ולו ‎ לרגע ‎ קט, ‎ לרמוז ‎ כי ‎ זכות ‎ ההצבעה ‎ לנשים ‎ היא‎ 
האחראית ‎ למצב ‎ עניינים ‎ זה. ‎ מה ‎ שבכוונתי ‎ לומר ‎ הוא ‎ כי ‎ אין ‎ כל‎ 
סיבה ‎ להצביע ‎ על ‎ אוסטרליה ‎ כעל ‎ מחוללת ‎ נסים ‎ בתחום ‎ הישגי‎ 
האשה, ‎ מכיוון ‎ שידה ‎ קצרה ‎ מלשחרר ‎ את ‎ העובדים ‎ מסד ‎ השעבוד‎ 
לפוליטיקאים.‎ 

פינלנד ‎ נתנה ‎ לנשים ‎ זכות ‎ הצבעה ‎ שוויונית. ‎ יתרה ‎ מזו, ‎ היא‎ 
העניקה ‎ להן ‎ גם ‎ את ‎ הזכות ‎ להיבחר ‎ לפרלמנט. ‎ האם ‎ כתוצאה ‎ מכך‎ 
התפתחה ‎ אצלן ‎ יותר ‎ רוח ‎ גבורה ‎ והתלהבות ‎ מאשר ‎ בקרב ‎ נשות‎ 
רוסיה? ‎ פינלנד, ‎ כמו ‎ רוסיה, ‎ מתקפדת ‎ תחת ‎ הצלפותיו ‎ האיומות ‎ של‎ 
הצאר. ‎ היכן ‎ המוני ‎ הנערות ‎ הפיניות ‎ השמחות, ‎ כמו ‎ אחיותיהן‎ 
הרוסיות, ‎ לצאת ‎ לסיביר ‎ למען ‎ מטרתן? ‎ פינלנד ‎ זקוקה ‎ נואשות‎ 
למשחררים ‎ גיבורים. ‎ מדוע ‎ פתק ‎ ההצבעה ‎ לא ‎ יצר ‎ אותם? ‎ הפיני‎ 
היחיד ‎ שיצא ‎ לנקום ‎ את ‎ נקמת ‎ עמו ‎ היה ‎ גבר, ‎ ולא ‎ אשה, ‎ והנשק ‎ שבו‎ 
השתמש ‎ היה ‎ יעיל ‎ יותר ‎ מפתק ‎ ההצבעה.‎ 

ובאשר ‎ למצב ‎ כאן, ‎ בארצות־הברית: ‎ המדינות ‎ שבהן ‎ קיימת ‎ זכות‎ 
הצבעה ‎ שוויונית ‎ לנשים ‎ מוצגות ‎ תמיד ‎ כדוגמה ‎ ומופת. ‎ אך ‎ האם‎ 
פתק ‎ ההצבעה ‎ הביא ‎ במדינות ‎ אלה ‎ להישגים ‎ שנשים ‎ אינן ‎ נהנות‎ 
מהם ‎ במידה ‎ רבה ‎ במדינות ‎ אחרות, ‎ או ‎ שלא ‎ ניתן ‎ היה ‎ להגיע ‎ אליהם‎ 
בעזרת ‎ מאמצים ‎ נמרצים ‎ גם ‎ ללא ‎ פתק ‎ ההצבעה?‎ 

נכון, ‎ במדינות ‎ שבהן ‎ יש ‎ לנשים ‎ זכות ‎ הצבעה ‎ מובטחות ‎ להן ‎ גם‎ 
זכויות ‎ קניין ‎ שוות. ‎ אך ‎ איזו ‎ תועלת ‎ צומחת ‎ מזכויות ‎ אלה ‎ לרוב‎ 
הנשים, ‎ שאין ‎ להן ‎ רכוש, ‎ לרבבות ‎ העובדות ‎ בשכר ‎ החיות ‎ מן ‎ היד ‎ אל‎ 
הפה? ‎ אפילו ‎ ד״ר ‎ סאמנר, ‎ שתפקידה ‎ מסמיך ‎ אותה ‎ לשפוט ‎ בעניינים‎ 
אלה, ‎ מודה ‎ כי ‎ השוויון ‎ בזכות ‎ ההצבעה ‎ לא ‎ השפיע ‎ ואינו ‎ יכול‎ 
להשפיע ‎ על ‎ מצבן ‎ של ‎ הנשים ‎ הללו. ‎ כחסידה ‎ נלהבת ‎ של ‎ זכות‎ 

ההצבעה ‎ לנשים, ‎ אשר ‎ נשלחה ‎ לקולורדו ‎ על־ידי ‎ ליגת ‎ העמיתים‎ 
לזכות ‎ הצבעה ‎ שוויונית ‎ של ‎ מדינת ‎ ניו־יורק ‎ במטרה ‎ לאסוף ‎ חומר‎ 
שיתמוך ‎ בתביעה ‎ לזכות ‎ הצבעה, ‎ מותר ‎ להניח ‎ כי ‎ היא ‎ תהיה‎ 
האחרונה ‎ שתאמר ‎ משהו ‎ בגנות ‎ העניין. ‎ ובכל ‎ זאת, ‎ אנחנו ‎ שומעים‎ 
ממנה ‎ כי, ‎ "זכות ‎ ההצבעה ‎ השוויונית ‎ השפיעה ‎ במידה ‎ מעטה ‎ בלבד‎ 
על ‎ התנאים ‎ הכלכליים ‎ של ‎ נשים. ‎ נשים ‎ עובדות ‎ כמו ‎ גברים ‎ אך ‎ אינן‎ 
משתכרות ‎ כמותם, ‎ ואף ‎ על ‎ פי ‎ שהאשה ‎ בקולורדו ‎ נהנית ‎ מאז ‎ 1876 
מזכות ‎ הצבעה ‎ שוויונית ‎ באסיפות ‎ בתי ‎ הספר, ‎ שכרן ‎ של ‎ המורות‎ 
במדינה ‎ זו ‎ נמוך ‎ מזה ‎ של ‎ המורות ‎ בקליפורניה." ‎ מצד ‎ שני, ‎ סאמנר‎ 
איננה ‎ מצליחה ‎ להסביר ‎ את ‎ העובדה ‎ כי ‎ אף ‎ על ‎ פי ‎ שהנשים ‎ שם‎ 
נהנות ‎ מזכות ‎ הצבעה ‎ שוויונית ‎ באסיפות ‎ בתי ‎ הספר ‎ מזה ‎ שלושים‎ 
וארבע ‎ שנים, ‎ ומזכות ‎ הצבעה ‎ שוויונית ‎ מאז ‎ 1894, ‎ מפקד ‎ אוכלוסין‎ 
שנערך ‎ לפני ‎ מספר ‎ חודשים ‎ מצא ‎ חמישה־עשר ‎ אלף ‎ ילדי ‎ בית ‎ ספר‎ 
בעלי ‎ ליקויי ‎ למידה ‎ בדנוור ‎ לבדה. ‎ וכל ‎ זאת ‎ עם ‎ רוב ‎ של ‎ נשים‎ 
במחלקת ‎ החינוך, ‎ ולמרות ‎ העובדה ‎ שנשים ‎ בקולורדו ‎ העבירו ‎ את‎ 
"החוקים ‎ הנוקשים ‎ ביותר ‎ להגנה ‎ על ‎ ילדים ‎ ובעלי ‎ חיים." ‎ נשות‎ 
קולורדו, ‎ "גילו ‎ עניין ‎ רב ‎ במוסדות ‎ המדינה ‎ המטפלים ‎ בילדים‎ 
חוסים, ‎ בעלי ‎ ליקויים ‎ או ‎ מוזנחים." ‎ חמישה־עשר ‎ אלף ‎ ילדים ‎ בעלי‎ 
ליקויים ‎ בעיר ‎ אחת ‎ —  איזה ‎ כתב ‎ אישום ‎ נורא ‎ זה ‎ נגד ‎ טיפולן‎ 
ודאגתן ‎ של ‎ נשים. ‎ מה ‎ נותר ‎ מתפארתה ‎ של ‎ זכות ‎ ההצבעה ‎ לנשים,‎ 
לאחר ‎ שהיא ‎ נכשלה ‎ לחלוטין ‎ בסוגיה ‎ החברתית ‎ החשובה ‎ מכול,‎ 
רווחתו ‎ של ‎ הילד? ‎ ולאן ‎ נעלם ‎ חוש ‎ הצדק ‎ המפותח ‎ יותר ‎ שהאשה‎ 
היתה ‎ אמורה ‎ להביא ‎ אל ‎ השדה ‎ הפוליטי? ‎ היכן ‎ הוא ‎ היה ‎ ב־1903,‎ 
כאשר ‎ בעלי ‎ המכרות ‎ יצאו ‎ למלחמת ‎ גרילה ‎ נגד ‎ איגוד ‎ הכורים‎ 
המערבי, ‎ או ‎ כאשר ‎ הגנרל ‎ בל ‎ השליט ‎ משטר ‎ של ‎ טרור, ‎ חטף ‎ אנשים‎ 
ממיטותיהם ‎ באישון ‎ לילה, ‎ הבריח ‎ אותם ‎ אל ‎ מעבר ‎ לגבול, ‎ וזרק‎ 
אותם ‎ למכלאות ‎ של ‎ שוורים, ‎ כשהוא ‎ מצהיר: ‎ "לעזאזל ‎ החוקה,‎ 
האלה ‎ היא ‎ החוקה?" ‎ היכן ‎ היו ‎ אז ‎ הנשים ‎ הפוליטיקאיות, ‎ ומדוע ‎ הן‎ 

לא ‎ השתמשו ‎ בכוח ‎ ההצבעה ‎ שלהן? ‎ אבל ‎ הן ‎ דווקא ‎ כן ‎ השתמשו‎ 
בו. ‎ הן ‎ עזרו ‎ להביס ‎ את ‎ האדם ‎ הליברלי ‎ וההוגן ‎ ביותר, ‎ את ‎ המושל‎ 
וייט. ‎ הוא ‎ נאלץ ‎ לפנות ‎ את ‎ מקומו ‎ למען ‎ בא־כוחם ‎ של ‎ בעלי‎ 
המכרות, ‎ המושל ‎ פיבוז־י, ‎ אויב ‎ העובדים, ‎ הצאר ‎ של ‎ קולורדו. ‎ "אין‎ 
ספק ‎ כי ‎ גם ‎ לו ‎ היתה ‎ זכות ‎ ההצבעה ‎ מוגבלת ‎ לגברים ‎ בלבד ‎ התוצאה‎ 
לא ‎ היתה ‎ גרועה ‎ יותר." ‎ אילו ‎ יתרונות ‎ צומחים ‎ אפוא ‎ לנשים ‎ ולחברה‎ 
מזכות ‎ ההצבעה ‎ לנשים? ‎ הטענה ‎ המושמעת ‎ תכופות, ‎ שהנשים‎ 
יטהרו ‎ את ‎ הפוליטיקה, ‎ גם ‎ היא ‎ איננה ‎ אלא ‎ מיתוס. ‎ האנשים‎ 
המדקלמים ‎ את ‎ הססמה ‎ הזו ‎ אינם ‎ מכירים ‎ את ‎ התנאים ‎ הפוליטיים‎ 
באיידהו, ‎ קולורדו, ‎ ויאומינג ‎ ויוטה.‎ 

האשה, ‎ שבמהותה ‎ היא ‎ פוריטנית, ‎ חותרת ‎ בלא ‎ לאות ‎ כדי ‎ להפוך‎ 
את ‎ האחרים ‎ לטובים ‎ ככל ‎ שהם ‎ צריכים ‎ להיות ‎ לדעתה. ‎ כך ‎ היא‎ 
שללה ‎ באיידהו ‎ את ‎ זכויות ‎ האזרח ‎ של ‎ אחותה ‎ מן ‎ הרחוב,‎ 
כשהכריזה ‎ כי ‎ נשים ‎ בעלות ‎ "אופי ‎ המוני" ‎ אינן ‎ ראויות ‎ להצביע. ‎ שם‎ 
התואר ‎ "המוני" ‎ לא ‎ התייחס, ‎ כמובן, ‎ לזנות ‎ במסגרת ‎ הנישואים. ‎ אין‎ 
צורך ‎ לומר ‎ כי ‎ הימורים ‎ וזנות ‎ בלתי ‎ חוקיים ‎ נאסרו. ‎ בהקשר ‎ זה‎ 
נושאים ‎ החוקים ‎ טבע ‎ נשי: ‎ הם ‎ תמיד ‎ אוסרים. ‎ בכך ‎ הם ‎ מפליאים‎ 
לעשות: ‎ די ‎ במגמות ‎ שהם ‎ מתווים ‎ כדי ‎ לפתוח ‎ את ‎ כל ‎ השערים‎ 
לגיהינום. ‎ עסקי ‎ הזנות ‎ וההימורים ‎ מעולם ‎ לא ‎ שגשגו ‎ כל־כך ‎ לפני‎ 
שנחקקו ‎ נגדם ‎ חוקים.‎ 

בקולורדו, ‎ הפוריטניות ‎ של ‎ האשה ‎ קיבלה ‎ ביטוי ‎ דרסטי ‎ יותר.‎ 
"אנשים ‎ המנהלים ‎ אורח ‎ חיים ‎ בלתי ‎ מהוגן ‎ בעליל, ‎ ואנשים ‎ בעלי‎ 
זיקה ‎ למסבאות, ‎ הודחו ‎ מן ‎ הפוליטיקה ‎ מאז ‎ שהנשים ‎ קיבלו ‎ את‎ 
זכות ‎ ההצבעה."* ‎ האם ‎ האח ‎ קומסטוק ‎ יכול ‎ היה ‎ להרחיק ‎ לכת‎ 
יותר? ‎ האם ‎ האבות ‎ הפוריטניים ‎ יכלו ‎ לעשות ‎ יותר? ‎ אני ‎ שואלת ‎ את‎ 
עצמי ‎ כמה ‎ נשים ‎ מבינות ‎ עד ‎ כמה ‎ חמור ‎ ההישג ‎ המפוקפק ‎ הזה. ‎ אני‎ 


*  1909  ,1011)011^1 ‎ י8י011161־81 ‎ ־61ק־1131 ‎ 0£69ץ814$ ‎ 1101^£ ‎ .•8111111161 ‎ 1161611 

תוהה ‎ אם ‎ הן ‎ מבינות ‎ שבמקום ‎ לקדם ‎ את ‎ האשה, ‎ פעולות ‎ כאלה‎ 
הופכות ‎ אותה ‎ למרגלת ‎ פוליטית ‎ בזויה, ‎ המחטטת ‎ בעסקיהם‎ 
הפרטיים ‎ של ‎ אנשים, ‎ לאו ‎ דווקא ‎ בשמה ‎ של ‎ מטרה ‎ כלשהי, ‎ אלא‎ 
מכיוון ‎ שכפי ‎ שאחת ‎ מנשות ‎ קולורדו ‎ אמרה, ‎ "הן ‎ נהנות ‎ להיכנס‎ 
לתוך ‎ בתים ‎ שמעולם ‎ לא ‎ ביקרו ‎ בהם, ‎ ולגלות ‎ כל ‎ מה ‎ שאפשר ‎ לדעת‎ 
עליהם, ‎ מבחינה ‎ פוליטית ‎ ומכל ‎ בחינה ‎ אחרת."* ‎ כן, ‎ וגם ‎ להיכנס ‎ אל‎ 
תוך ‎ הנפש ‎ האנושית ‎ על ‎ כל ‎ פינותיה ‎ וקפלוליה ‎ הזערערים. ‎ כי ‎ אין‎ 
בעולם ‎ דבר ‎ שיספק ‎ את ‎ תאוותן ‎ של ‎ רוב ‎ הנשים ‎ כמו ‎ שערוריה. ‎ ומתי‎ 
אי ‎ פעם ‎ עמדו ‎ לרשותה ‎ של ‎ האשה ‎ הזדמנויות ‎ כמו ‎ אלה ‎ שזוכה ‎ להן‎ 
הפוליטיקאית?‎ 

"חיים ‎ בלתי ‎ מהוגנים ‎ בעליל, ‎ ואנשים ‎ בעלי ‎ זיקה ‎ למסבאות." ‎ ללא‎ 
ספק ‎ יהיה ‎ קשה ‎ להאשים ‎ את ‎ נציגיו ‎ הפוליטיים ‎ של ‎ הקול ‎ הנשי‎ 
בחוש ‎ מידה ‎ מפותח. ‎ אפילו ‎ אם ‎ נניח ‎ כי ‎ אותם ‎ חטטנים ‎ יכולים‎ 
להחליט ‎ מי ‎ מנהל ‎ חיים ‎ מהוגנים ‎ מספיק ‎ כדי ‎ לזכותו ‎ בגישה ‎ אל‎ 
הזירה ‎ המהוגנת ‎ עד ‎ בלי ‎ די ‎ של ‎ הפוליטיקה, ‎ האם ‎ מכאן ‎ נובע ‎ כי‎ 
בעלי ‎ המסבאות ‎ שייכים ‎ לאותה ‎ קטגוריה? ‎ הרי ‎ אין ‎ לזיווג ‎ הזה ‎ על‎ 
מה ‎ לסמוך ‎ מלבד ‎ הצביעות ‎ וצרות ‎ האופקים ‎ האמריקאיות, ‎ הבאות‎ 
על ‎ ביטויין ‎ בעקרון ‎ האיסור, ‎ המעודד ‎ את ‎ התפשטות ‎ השתיינות‎ 
בקרב ‎ גברים ‎ ונשים ‎ בני ‎ המעמד ‎ העשיר, ‎ אך ‎ ניצב ‎ בקנאות ‎ על‎ 
המשמר ‎ במקום ‎ היחיד ‎ שנותר ‎ לאדם ‎ העני. ‎ די ‎ בגישתה ‎ הצדקנית‎ 
וצרת ‎ האופקים ‎ של ‎ האשה ‎ לחיים ‎ כדי ‎ להפוך ‎ אותה ‎ לאיום ‎ גדול‎ 
יותר ‎ על ‎ החירות ‎ דווקא ‎ משעה ‎ שהיא ‎ מקבלת ‎ כוח ‎ פוליטי. ‎ הגבר‎ 
התגבר ‎ מזמן ‎ על ‎ הדעות ‎ הקדומות ‎ שהאשה ‎ עדיין ‎ שקועה ‎ בהן.‎ 
בשדה ‎ הכלכלי ‎ התחרותי, ‎ הגבר ‎ נאלץ ‎ לתרגל ‎ יעילות, ‎ לקבל‎ 
החלטות, ‎ להדגים ‎ יכולת ‎ וכישורים. ‎ משום ‎ כך ‎ לא ‎ נותרים ‎ לו ‎ זמן ‎ או‎ 
רצון ‎ למדוד ‎ את ‎ דרגת ‎ המוסריות ‎ של ‎ כל ‎ אדם ‎ בסרגל ‎ פוריטני. ‎ גם‎ 


*  שם.‎ 

בפעילותו ‎ הפוליטית ‎ עיניו ‎ לא ‎ טחו ‎ מראות ‎ כי ‎ כמות ‎ ולא ‎ איכות ‎ היא‎ 
חומר ‎ הבעירה ‎ של ‎ הפוליטיקה. ‎ ואם ‎ איננו ‎ שמרן ‎ סנטימנטלי ‎ או‎ 
מאובן ‎ זקן, ‎ הוא ‎ יודע ‎ כי ‎ הפוליטיקה ‎ אינה ‎ אלא ‎ ביצה, ‎ וכזאת ‎ תישאר‎ 
לעד.‎ 

נשים ‎ שיש ‎ להן ‎ היכרות ‎ כלשהי ‎ עם ‎ ההליך ‎ הפוליטי, ‎ מכירות ‎ את‎ 
טבעה ‎ של ‎ המפלצת, ‎ אך ‎ בשאננותן ‎ האנוכית ‎ הן ‎ משכנעות ‎ את ‎ עצמן‎ 
שאם ‎ רק ‎ יטפחו ‎ את ‎ המפלצת ‎ בחיקן, ‎ זו ‎ תהפוך ‎ רכה ‎ כטלה, ‎ מתוקה‎ 
וטהורה. ‎ כאילו ‎ שנשים ‎ לא ‎ מכרו ‎ את ‎ קולותיהן. ‎ כאילו ‎ שלא ‎ ניתן‎ 
לקנות ‎ פוליטיקאיות! ‎ אם ‎ אפשר ‎ לקנות ‎ את ‎ גופה ‎ של ‎ האשה‎ 
בתמורה ‎ לתשלום ‎ חומרי, ‎ מניין ‎ שאי ‎ אפשר ‎ לקנות ‎ את ‎ קולה? ‎ גם‎ 
המצדדים ‎ במתן ‎ זכות ‎ הצבעה ‎ לנשים ‎ אינם ‎ מכחישים ‎ כי ‎ דברים ‎ מעין‎ 
אלה ‎ אמנם ‎ מתרחשים, ‎ בקולורדו ‎ ובמדינות ‎ אחרות.‎ 

כפי ‎ שכבר ‎ אמרתי, ‎ צרות ‎ האופקים ‎ של ‎ האשה ‎ בעניינים ‎ אנושיים‎ 
איננה ‎ הנימוק ‎ היחיד ‎ נגד ‎ הטענה ‎ כי ‎ מבחינה ‎ פוליטית ‎ היא ‎ עליונה‎ 
על ‎ הגבר. ‎ יש ‎ להוסיף ‎ לכך ‎ את ‎ הטפילות ‎ הכלכלית ‎ ארוכת ‎ השנים‎ 
של ‎ האשה, ‎ שטשטשה ‎ לחלוטין ‎ את ‎ התפישה ‎ שלה ‎ ביחס‎ 
למשמעותו ‎ של ‎ השוויון. ‎ היא ‎ מרעישה ‎ עולמות ‎ בדרישתה ‎ לשוויון‎ 
זכויות, ‎ ועם ‎ זאת ‎ אנחנו ‎ למדים ‎ כי ‎ "רק ‎ נשים ‎ מעטות ‎ מוכנות‎ 
להתגורר ‎ באזורים ‎ בלתי ‎ נוחים."* ‎ כמה ‎ פחותה ‎ משמעותו ‎ של‎ 
השוויון ‎ בעיניהן ‎ בהשוואה ‎ לנשים ‎ הרוסיות, ‎ המוכנות ‎ לעקור‎ 
לגיהינום ‎ עצמו ‎ למען ‎ הערכים ‎ שלהן‎ ! 

האשה ‎ תובעת ‎ לעצמה ‎ אותן ‎ זכויות ‎ כמו ‎ הגבר, ‎ ועם ‎ זאת ‎ היא‎ 
זועמת ‎ על ‎ כך ‎ שהוא ‎ אינו ‎ מקדם ‎ את ‎ נוכחותה ‎ בעמידת ‎ דום: ‎ שהוא‎ 
ממשיך ‎ לעשן, ‎ נמנע ‎ מלהסיר ‎ את ‎ כובעו ‎ בקידה, ‎ ואיננו ‎ מזנק ‎ ממקום‎ 
מושבו ‎ כמשרת. ‎ ייתכן ‎ שאלה ‎ עניינים ‎ פעוטים, ‎ אך ‎ בכל ‎ זאת ‎ הם‎ 
מספקים ‎ מפתחות ‎ לטבען ‎ של ‎ חסידות ‎ זכות ‎ ההצבעה ‎ האמריקאיות.‎ 

אין ‎ ספק, ‎ אחיותיהן ‎ האנגליות ‎ הצליחו ‎ להתגבר ‎ על ‎ הרעיונות‎ 
המטופשים ‎ הללו. ‎ הן ‎ הוכיחו ‎ שוויון ‎ גם ‎ מול ‎ התביעות ‎ הגדולות‎ 
ביותר ‎ שהופנו ‎ כלפי ‎ אישיותן ‎ וכוח ‎ העמידה ‎ שלהן. ‎ כל ‎ הכבוד‎ 
לגבורה ‎ ולחוסן ‎ של ‎ הסופראז׳יסטיות ‎ האנגליות. ‎ הודות ‎ לשיטותיהן‎ 
האנרגטיות ‎ והאגרסיביות, ‎ הן ‎ הפכו ‎ מקור ‎ של ‎ השראה ‎ לכמה ‎ מן‎ 
הגבירות ‎ חסרות ‎ החיים ‎ ומשוללות ‎ חוט ‎ השדרה ‎ המובילות ‎ אצלנו‎ 
את ‎ המאבק ‎ למען ‎ זכות ‎ ההצבעה. ‎ אך ‎ ככלות ‎ הכול, ‎ גם‎ 
הסופראז׳יסטיות ‎ עדיין ‎ לא ‎ עמדו ‎ על ‎ מלוא ‎ משמעותו ‎ של ‎ שוויון‎ 
אמיתי. ‎ אחרת ‎ איך ‎ אפשר ‎ להבין ‎ את ‎ המאמץ ‎ האדיר, ‎ העצום ‎ ממש,‎ 
שהפעילו ‎ אותן ‎ לוחמות ‎ נועזות ‎ להשגת ‎ חוק ‎ קטן ‎ ועלוב, ‎ שיביא‎ 
תועלת ‎ רק ‎ לקומץ ‎ של ‎ גברות ‎ בעלות ‎ נכסים, ‎ ולא ‎ יוסיף ‎ דבר ‎ וחצי‎ 
דבר ‎ לרוב ‎ העצום ‎ של ‎ הנשים ‎ העובדות? ‎ אכן, ‎ כפוליטיקאיות ‎ הן‎ 
חייבות ‎ להיות ‎ אופורטוניסטיות, ‎ ולהסתפק ‎ בחלק ‎ אם ‎ אינן ‎ יכולות‎ 
לקבל ‎ הכול. ‎ אך ‎ כנשים ‎ ליברליות ‎ ואינטליגנטיות ‎ עליהן ‎ להבין ‎ כי‎ 
אם ‎ פתק ‎ ההצבעה ‎ הוא ‎ כלי ‎ נשק, ‎ אז ‎ זה ‎ שנושל ‎ זקוק ‎ לו ‎ יותר ‎ מן‎ 
המעמד ‎ העליון ‎ מבחינה ‎ כלכלית, ‎ הנהנה ‎ כבר ‎ מכוח ‎ רב ‎ מדי ‎ בזכות‎ 
עליונותו ‎ הכלכלית.‎ 

המנהיגה ‎ האנגלית ‎ המבריקה ‎ של ‎ הסופראז׳יסטיות ‎ האנגליות,‎ 
הגברת ‎ אמלין ‎ פנקהךסט, ‎ הודתה ‎ בעצמה ‎ במהלך ‎ מסע ‎ הרצאות‎ 
באמריקה, ‎ שלא ‎ ייתכן ‎ שוויון ‎ בין ‎ עליונים ‎ לנחותים ‎ מבחינה ‎ פוליטית.‎ 
אם ‎ כך, ‎ כיצד ‎ יוכלו ‎ הנשים ‎ העובדות ‎ באנגליה, ‎ שכבר ‎ כעת ‎ הן ‎ נחותות‎ 
מבחינה ‎ כלכלית ‎ לעומת ‎ הגברות ‎ העתידות ‎ להפיק ‎ רווחים ‎ מחוק‎ 
שקלטון,* ‎ לעבוד ‎ לצד ‎ נשים ‎ שיהיו ‎ עליונות ‎ עליהן ‎ מבחינה ‎ פוליטית‎ 
כאשר ‎ החוק ‎ יעבור? ‎ בנות ‎ המעמד ‎ של ‎ אנני ‎ קיני, ‎ ההדורות ‎ להט,‎ 


שקלטון ‎ היה ‎ מנהיג ‎ לייבור, ‎ ומכאן ‎ ברור ‎ מאליו ‎ כי ‎ הוא ‎ יציע ‎ חוק ‎ שאינו ‎ מביא‎ 
בחשבון ‎ את ‎ צורכיהם ‎ של ‎ בוחריו. ‎ הפרלמנט ‎ האנגלי ‎ מלא ‎ וגדוש ‎ בבוגדים‎ 
ומוסרים ‎ שכאלה.‎ 

נאמנות ‎ וכוח ‎ התמסרות, ‎ ייאלצו ‎ מן ‎ הסתם ‎ לשאת ‎ על ‎ גבן, ‎ הכורע ‎ כבר‎ 
תחת ‎ משקלם ‎ של ‎ אדוניהן ‎ הכלכליים, ‎ גם ‎ את ‎ גבירותיהן ‎ הפוליטיות.‎ 
הן ‎ ייאלצו ‎ לעשות ‎ זאת ‎ גם ‎ אם ‎ יוחלט ‎ באנגליה ‎ על ‎ זכות ‎ הצבעה‎ 
לכול, ‎ לגברים ‎ ולנשים. ‎ אין ‎ זה ‎ משנה ‎ מה ‎ עושים ‎ העובדים, ‎ הם ‎ אלה‎ 
שנאלצים ‎ לשלם ‎ תמיד. ‎ המאמינים ‎ בכוחה ‎ של ‎ ההצבעה ‎ אינם‎ 
מפגינים ‎ חוש ‎ צדק ‎ מפותח ‎ במיוחד ‎ כאשר ‎ הם ‎ נמנעים ‎ מלהטריד‎ 
עצמם ‎ בבעיות ‎ של ‎ אלה ‎ שלטענתם ‎ היא ‎ תשרת ‎ יותר ‎ מכול.‎ 

עד ‎ לעת ‎ האחרונה ‎ ממש, ‎ היתה ‎ התנועה ‎ האמריקאית ‎ למען ‎ זכות‎ 
ההצבעה ‎ לנשים ‎ עניין ‎ שנדון ‎ בטרקלינים, ‎ בניתוק ‎ גמור ‎ מן ‎ הצרכים‎ 
הכלכליים ‎ של ‎ העם. ‎ כך ‎ למשל ‎ סוזן ‎ ב׳ ‎ אנתוני, ‎ שהיתה ‎ ללא ‎ ספק ‎ אשה‎ 
יוצאת ‎ מן ‎ הכלל, ‎ הפגינה ‎ לא ‎ רק ‎ אדישות ‎ אלא ‎ גם ‎ יחס ‎ עוין ‎ כלפי‎ 
העובדים. ‎ היא ‎ גם ‎ לא ‎ היססה ‎ להפגין ‎ את ‎ האנטגוניזם ‎ שלה ‎ כאשר ‎ יעצה‎ 
ב־1869 ‎ לנשים ‎ לתפוס ‎ את ‎ מקומם ‎ של ‎ פועלי ‎ הדפוס ‎ השובתים ‎ בניו־‎ 
יורק.* ‎ אינני ‎ יודעת ‎ אם ‎ היא ‎ שינתה ‎ את ‎ עמדתה ‎ בנושא ‎ זה ‎ לפני ‎ מותה.‎ 

יש ‎ אמנם ‎ כמה ‎ נשים ‎ הדוגלות ‎ בזכות ‎ ההצבעה ‎ וכורכות ‎ את‎ 
מאבקן ‎ בזה ‎ של ‎ הנשים ‎ העובדות. ‎ כאלה ‎ הן, ‎ למשל, ‎ הפעילות ‎ בליגת‎ 
איגוד ‎ הסחר ‎ של ‎ הנשים. ‎ אך ‎ הן ‎ מהוות ‎ מיעוט ‎ קטן, ‎ והפעולות ‎ שלהן‎ 
הן ‎ כלכליות ‎ במהותן. ‎ השאר ‎ רואות ‎ בתנאיהם ‎ של ‎ העובדים ‎ הסדר‎ 
צודק ‎ שנקבע ‎ על־ידי ‎ ההשגחה ‎ העליונה. ‎ מה ‎ היה ‎ עולה ‎ בגורלם ‎ של‎ 
העשירים, ‎ לולא ‎ היו ‎ עניים ‎ בעולם? ‎ ללא ‎ שמונים ‎ מיליון ‎ עובדים‎ 
בשכר, ‎ מה ‎ היה ‎ עולה ‎ בגורלן ‎ של ‎ אותן ‎ גברות ‎ עצלות, ‎ טפיליות,‎ 
המבזבזות ‎ בשבוע ‎ אחד ‎ יותר ‎ ממה ‎ שקורבנותיהן ‎ מרוויחים ‎ בשנה?‎ 
שוויון? ‎ מי ‎ שמע ‎ על ‎ זה?‎ 

מעטות ‎ הן ‎ הארצות ‎ המייצרות ‎ כל־כך ‎ הרבה ‎ יהירות ‎ והתנשאות‎ 
כמו ‎ אמריקה. ‎ על ‎ אחת ‎ כמה ‎ וכמה ‎ האשה ‎ האמריקאית ‎ בת ‎ המעמד‎ 
הבינוני. ‎ בעיני ‎ עצמה ‎ היא ‎ לא ‎ רק ‎ שווה ‎ לגבר, ‎ אלא ‎ גם ‎ עליונה ‎ עליו,‎ 

במיוחד ‎ בטהרתה, ‎ בטוב ‎ לבה ‎ ובמידה ‎ המוסרית ‎ שלה. ‎ מה ‎ פלא‎ 
שהאמריקאית ‎ הדוגלת ‎ בזכות ‎ ההצבעה ‎ לנשים ‎ מייחסת ‎ להצבעתה‎ 
את ‎ הכוח ‎ לחולל ‎ נסים. ‎ ביהירותה ‎ הזחוחה ‎ היא ‎ איננה ‎ מסוגלת‎ 
להכיר ‎ בכך ‎ שהרעיונות ‎ והמסורות ‎ המטופשים ‎ שלה־עצמה‎ 
משעבדים ‎ אותה ‎ יותר ‎ מכל ‎ הגברים ‎ גם ‎ יחד. ‎ זכות ‎ ההצבעה‎ 
לנשים ‎ לא ‎ תוכל ‎ לתקן ‎ את ‎ העובדה ‎ העצובה ‎ הזאת. ‎ היא ‎ תוכל ‎ רק‎ 
להדגיש ‎ אותה, ‎ ואת ‎ זאת ‎ היא ‎ כבר ‎ עושה.‎ 

אחת ‎ המנהיגות ‎ האמריקאיות ‎ הגדולות ‎ טוענת ‎ כי ‎ אין ‎ להגביל ‎ את‎ 
זכותה ‎ של ‎ האשה ‎ רק ‎ לשכר ‎ שווה ‎ —  היא ‎ צריכה ‎ להיות ‎ זכאית ‎ על‎ 
פי ‎ חוק ‎ גם ‎ לשכר ‎ של ‎ בעלה. ‎ אם ‎ הוא ‎ ייכשל ‎ בפרנסתה, ‎ יש ‎ לעטות‎ 
עליו ‎ מדי ‎ אסיר, ‎ ואת ‎ הכנסותיו ‎ בבית ‎ הכלא ‎ להעביר ‎ לאשתו ‎ שוות‎ 
הזכויות. ‎ דוברת ‎ מבריקה ‎ אחרת ‎ מסבירה ‎ שהעוול ‎ החברתי,‎ 
שהמוחות ‎ המזהירים ‎ ביותר ‎ בתבל ‎ כולה ‎ לא ‎ יכלו ‎ לו, ‎ יעבור ‎ מן‎ 
העולם ‎ ברגע ‎ שבו ‎ הקול ‎ הנשי ‎ יאמר ‎ את ‎ דברו. ‎ לא ‎ נותר ‎ אלא‎ 
להצטער ‎ על ‎ כך ‎ שבורא ‎ עולם ‎ הציג ‎ כבר ‎ בפנינו ‎ את ‎ תכניתו‎ 
המופלאה ‎ לפני ‎ שניתנה ‎ לנשים ‎ הדוגלות ‎ בזכות ‎ הבחירה ‎ הזדמנות‎ 
להציע ‎ את ‎ גרסתן ‎ המשופרת ‎ ולתפוס ‎ את ‎ מקומו.‎ 

אין ‎ דבר ‎ מסוכן ‎ יותר ‎ מפירוקו ‎ של ‎ פטיש. ‎ אמנם ‎ הותרנו ‎ כבר‎ 
מאחורינו ‎ את ‎ התקופה ‎ שבה ‎ הובל ‎ מי ‎ שנחשד ‎ בכפירה ‎ כזאת ‎ אל‎ 
הגרדום, ‎ אבל ‎ הרוח ‎ צרת ‎ האופקים, ‎ המוקיעה ‎ את ‎ מי ‎ שמעז ‎ לחלוק‎ 
על ‎ רעיונות ‎ מקובלים, ‎ עוד ‎ נושבת ‎ בינינו. ‎ לכן ‎ בוודאי ‎ יגנו ‎ אותי‎ 
כיריבתה ‎ של ‎ האשה. ‎ אך ‎ לא ‎ יהיה ‎ בכך ‎ כדי ‎ להרתיע ‎ אותי‎ 
מלהתמודד ‎ עם ‎ השאלה ‎ במישרין. ‎ אני ‎ חוזרת ‎ על ‎ מה ‎ שאמרתי‎ 
בתחילה: ‎ אינני ‎ חושבת ‎ שהאשה ‎ תדרדר ‎ את ‎ הפוליטיקה, ‎ אבל ‎ אני‎ 
גם ‎ לא ‎ מאמינה ‎ שהיא ‎ תשפר ‎ אותה. ‎ ואם ‎ אין ‎ בכוחה ‎ לתקן ‎ את‎ 
טעויותיו ‎ של ‎ הגבר, ‎ מדוע ‎ עליה ‎ להנחיל ‎ ולהנציח ‎ אותן?‎ 

ייתכן ‎ שההיסטוריה ‎ היא ‎ תל ‎ של ‎ שקרים. ‎ עם ‎ זאת, ‎ היא ‎ כוללת‎ 
כמה ‎ אמיתות, ‎ והן ‎ המדריך ‎ היחיד ‎ שיש ‎ לנו ‎ לעתיד. ‎ ההיסטוריה ‎ של‎ 

אמה ‎ גולדמן‎ 


הפעילויות ‎ הפוליטיות ‎ של ‎ הגברים ‎ מגלה ‎ כי ‎ אלה ‎ לא ‎ העניקו ‎ להם‎ 
דבר ‎ שלא ‎ יכלו ‎ להשיג ‎ בדרך ‎ ישירה ‎ יותר, ‎ שהיתה ‎ גובה ‎ מחיר ‎ נמוך‎ 
יותר ‎ ומבססת ‎ את ‎ הישגיהם ‎ לאורך ‎ ימים. ‎ למעשה, ‎ כל ‎ בדל ‎ הישג‎ 
היה ‎ כרוך ‎ בקרב ‎ מתמיד, ‎ במאבק ‎ בלתי ‎ פוסק ‎ לביסוס ‎ עצמי. ‎ דבר ‎ לא‎ 
הושג ‎ באמצעות ‎ זכות ‎ ההצבעה. ‎ אין ‎ שום ‎ סיבה ‎ בעולם ‎ להניח ‎ כי‎ 
פתק ‎ ההצבעה ‎ סייע ‎ או ‎ יסייע ‎ אי ‎ פעם ‎ לאשה ‎ בחתירתה ‎ לשחרור.‎ 

ברוסיה, ‎ הארץ ‎ החשוכה ‎ מכול, ‎ תחת ‎ משטר ‎ שאין ‎ עריץ ‎ ממנו,‎ 
האשה ‎ הפכה ‎ שווה ‎ לגבר. ‎ היא ‎ לא ‎ עשתה ‎ זאת ‎ בעזרת ‎ פתק‎ 
ההצבעה, ‎ אלא ‎ בכוח ‎ רצונה ‎ להיות ‎ ולעשות. ‎ היא ‎ כבשה ‎ את ‎ תחומי‎ 
הלימוד ‎ ומשלחי ‎ היד ‎ לשדרותיהם, ‎ וזכתה ‎ בהערכתו ‎ של ‎ הגבר,‎ 
בכבודו ‎ ובשותפותו ‎ לדרך. ‎ יתרה ‎ מזאת: ‎ היא ‎ זכתה ‎ בהוקרה ‎ ובכבוד‎ 
מצד ‎ העולם ‎ כולו. ‎ וגם ‎ את ‎ זה ‎ לא ‎ הביאה ‎ לה ‎ זכות ‎ ההצבעה, ‎ אלא‎ 
הגבורה ‎ המופלאה ‎ שלה, ‎ חוסנה, ‎ יכולתה, ‎ כוח ‎ הרצון ‎ וכושר‎ 
ההתמדה ‎ שלה ‎ במאבק ‎ לחירות. ‎ היכן, ‎ בארצות ‎ שיש ‎ בהן ‎ זכות‎ 
הצבעה ‎ לנשים, ‎ קיימות ‎ נשים ‎ שבאמתחתן ‎ ניצחון ‎ כזה? ‎ גם ‎ כאשר‎ 
אנחנו ‎ בוחנים ‎ את ‎ ההישגים ‎ של ‎ האשה ‎ באמריקה, ‎ אנחנו ‎ מגלים‎ 
שמשהו ‎ עמוק ‎ וחזק ‎ יותר ‎ מזכות ‎ ההצבעה ‎ עזר ‎ וממשיך ‎ לעזור ‎ לה‎ 
בצעידתה ‎ אל ‎ עבר ‎ השחרור.‎ 

לפני ‎ ששים ‎ ושתיים ‎ שנים ‎ בלבד, ‎ בוועידת ‎ מפלי ‎ סנקה, ‎ קומץ ‎ של‎ 
נשים ‎ הציב ‎ מספר ‎ דרישות ‎ בשם ‎ זכותן ‎ של ‎ הנשים ‎ לחינוך ‎ שווה,‎ 
ולגישה ‎ שווה ‎ למקצועות ‎ ולמשלחי ‎ היד ‎ השונים. ‎ איזה ‎ הישג ‎ נפלא,‎ 
אילו ‎ ניצחונות ‎ מופלאים‎ !  מי ‎ מלבד ‎ הנבערים ‎ ביותר ‎ מעז ‎ עדיין ‎ לדבר‎ 
על ‎ האשה ‎ כעל ‎ משרתת ‎ ביתית ‎ ותו ‎ לא? ‎ מי ‎ מעז ‎ כיום ‎ לטעון ‎ כי ‎ הדרך‎ 
למקצוע ‎ זה ‎ או ‎ אחר ‎ צריכה ‎ להיות ‎ סגורה ‎ בפניה? ‎ מזה ‎ שישים ‎ שנה‎ 
ויותר, ‎ האשה ‎ הולכת ‎ ומעצבת ‎ לעצמה ‎ סביבה ‎ חדשה ‎ וחיים ‎ חדשים.‎ 
היא ‎ בונה ‎ את ‎ עצמה ‎ כמעצמה ‎ עולמית ‎ בכל ‎ תחום ‎ של ‎ המחשבה‎ 
והפעילות ‎ האנושית. ‎ וכל ‎ זאת ‎ ללא ‎ זכות ‎ ההצבעה, ‎ ללא ‎ הזכות ‎ לחוקק‎ 
חוקים, ‎ ללא ‎ "זכות ‎ היתר" ‎ להפוך ‎ לשופטת, ‎ סוהרת ‎ או ‎ תליינית.‎ 

כן, ‎ אפשר ‎ שיהיה ‎ מי ‎ שיכריז ‎ עלי ‎ כאויבתה ‎ של ‎ האשה. ‎ אך ‎ אם ‎ זה‎ 
המחיר ‎ שנגזר ‎ עלי ‎ לשלם ‎ כדי ‎ לעזור ‎ לה ‎ לראות ‎ את ‎ האור, ‎ לו ‎ יהי ‎ כן.‎ 

אסונה ‎ של ‎ האשה ‎ איננו ‎ בחוסר ‎ יכולתה ‎ לעשות ‎ עבודה ‎ של ‎ גבר,‎ 
אלא ‎ בהתעקשותה ‎ לבזבז ‎ את ‎ כוח ‎ חייה ‎ בניסיון ‎ להתעלות ‎ עליו,‎ 
כשמאחוריה ‎ מסורת ‎ של ‎ מאות ‎ שנים ‎ המנשלת ‎ אותה ‎ מן ‎ הכוח ‎ הפיזי‎ 
הדרוש ‎ לה ‎ כדי ‎ להדביק ‎ את ‎ הקצב ‎ שלו. ‎ כן, ‎ אני ‎ יודעת ‎ שהיו ‎ כאלה‎ 
שהצליחו, ‎ אך ‎ באיזה ‎ מחיר, ‎ באיזה ‎ מחיר ‎ נורא‎ !  אין ‎ זה ‎ משנה ‎ מה‎ 
סוג ‎ העבודה ‎ שהאשה ‎ עושה. ‎ חשוב ‎ יותר ‎ לשאול ‎ איזו ‎ איכות ‎ היא‎ 
מביאה ‎ עמה ‎ לעבודה. ‎ היא ‎ לא ‎ יכולה ‎ להאציל ‎ על ‎ זכות ‎ ההצבעה ‎ או‎ 
על ‎ פתק ‎ ההצבעה ‎ שום ‎ איכות ‎ חדשה, ‎ והם ‎ אינם ‎ מסוגלים ‎ להעניק‎ 
לה ‎ דבר ‎ שיוכל ‎ לפתח ‎ את ‎ איכויותיה. ‎ ההתפתחות ‎ שלה, ‎ החופש‎ 
שלה, ‎ העצמאות ‎ שלה ‎ —  אלה ‎ חייבים ‎ לבוא ‎ ממנה ‎ ודרכה. ‎ ראשית,‎ 
דרך ‎ הצגתה ‎ את ‎ עצמה ‎ כאישיות ‎ ולא ‎ כסחורה ‎ מינית. ‎ שנית,‎ 
באמצעות ‎ שלילת ‎ הזכות ‎ של ‎ כל ‎ אדם ‎ אחר ‎ על ‎ גופה: ‎ באמצעות‎ 
הסירוב ‎ ללדת ‎ ילדים, ‎ אלא ‎ אם ‎ היא ‎ רוצה ‎ בהם‎ ;  באמצעות ‎ הסירוב‎ 
לשרת ‎ את ‎ האל, ‎ המדינה, ‎ החברה, ‎ הבעל, ‎ המשפחה ‎ וכן ‎ הלאה;‎ 
באמצעות ‎ הפיכת ‎ חייה ‎ לפשוטים ‎ יותר, ‎ ובה־בעת ‎ עמוקים ‎ ועשירים‎ 
יותר. ‎ בכוחה ‎ לעשות ‎ זאת ‎ באמצעות ‎ הניסיון ‎ ללמוד ‎ את ‎ משמעות‎ 
החיים ‎ ולחקור ‎ את ‎ צפונותיהם ‎ תוך ‎ התגברות ‎ על ‎ הפחד ‎ מדעת‎ 
הציבור ‎ ומגינויו. ‎ רק ‎ כך, ‎ ולא ‎ באמצאות ‎ פתק ‎ ההצבעה, ‎ תצא ‎ האשה‎ 
לחופשי, ‎ ותהפוך ‎ לכוח ‎ שכמוהו ‎ לא ‎ נראה ‎ עוד ‎ בעולם. ‎ כוח ‎ של‎ 
אהבה ‎ אמיתית, ‎ שלום ‎ והרמוניה. ‎ אש ‎ נשגבת, ‎ שבכוחה ‎ להעניק‎ 
חיים, ‎ לברוא ‎ גברים ‎ ונשים ‎ חופשיים.‎ 


רוקדת ‎ עם ‎ פמיניסטיות‎ 

אליקס־קייס ‎ שולמן‎ 


"אם ‎ לא ‎ יניחו ‎ לי ‎ לרקוד, ‎ איני ‎ רוצה ‎ להירח ‎ חלק ‎ מהמהפכה ‎ שלכם,"‎ 
אמרה ‎ אמה ‎ גולדמן ‎ (1940-1869), ‎ פמיניסטית, ‎ גיבורה, ‎ פעילה‎ 
אנרכיסטית, ‎ עורכת, ‎ סופרת, ‎ מורה, ‎ אסירה ‎ לשעבר ‎ ובאופן ‎ כללי,‎ 
טראבל־מייקרית ‎ מקצועית.‎ 

האומנם? ‎ או ‎ שמא ‎ היא ‎ אמרה: ‎ "אם ‎ לא ‎ יניחו ‎ לי ‎ לרקוד, ‎ איני‎ 
מוכנה ‎ לקחת ‎ חלק ‎ במהפכה ‎ שלכם", ‎ בדומה ‎ להצהרה ‎ שמעטרת ‎ את‎ 
חולצת ‎ הטי ‎ הסגולה ‎ שלי ‎ מתחת ‎ לתצלומה ‎ של ‎ אמה, ‎ אשה ‎ ביישנית‎ 
למראה ‎ בכובע ‎ רחב ‎ תיתורה. ‎ או ‎ שמא ‎ היה ‎ זה: ‎ "אם ‎ איני ‎ יכולה‎ 
לרקוד ‎ כל ‎ הדרך ‎ אל ‎ המהפכה, ‎ אז ‎ אין ‎ זו ‎ המהפכה ‎ שלי," ‎ ציטוט‎ 
שהופיע ‎ ב־1983 ‎ בניסוח ‎ מחודש ‎ בטקסט ‎ שאינו ‎ סקסיסטי ‎ אך ‎ בה‎ 
בעת ‎ נחשב ‎ מסורתי ‎ —  בהגדה ‎ של ‎ פסח?‎ 

לאמתו ‎ של ‎ דבר, ‎ חרף ‎ העובדה ‎ שהאמירה ‎ הרגשית ‎ הזו ‎ הולמת‎ 
בהחלט ‎ את ‎ אמה ‎ גולדמן, ‎ בהיותה ‎ בבחינת ‎ הצהרה ‎ שהיא ‎ נהגה‎ 
להשמיע ‎ לעתים ‎ תכופות ‎ ולנהוג ‎ לפיה, ‎ היא ‎ לא ‎ כתבה ‎ אף ‎ לא ‎ אחד ‎ מן‎ 
המשפטים ‎ שצוטטו ‎ לעיל, ‎ למרות ‎ שמזה ‎ עשרים ‎ שנה ‎ נהוג ‎ לייחס ‎ לה‎ 
כל ‎ אחת ‎ ואחת ‎ מן ‎ הציטטות ‎ הללו ‎ ועוד ‎ כמה ‎ נוספות ‎ המתנוססות ‎ על‎ 
גבי ‎ פוסטרים, ‎ תגים, ‎ חולצות ‎ טריקו, ‎ פגושים ‎ של ‎ מכוניות, ‎ כרזות ‎ ענק‎ 
וגם ‎ מאמרים ‎ וספרים. ‎ להלן ‎ מקצת ‎ הדברים ‎ שגולדמן ‎ כתבה‎ 
באוטוביוגרפיה ‎ שלה, ‎ "לחיות ‎ את ‎ חיי", ‎ שהתפרסמה ‎ ב־1931:‎ 


התפרסם ‎ בכתב־העת ‎ ^8001‎ )0 ‎ ׳ 1 3 ז16^1¥0 ‎ ב־3 ‎ בדצמבר ‎ 1991.‎ 

אליקס־קייט ‎ שולמן‎ 


כשהחלו ‎ הריקודים, ‎ הייתי ‎ בין ‎ אלה ‎ שרקדו ‎ בשמחה ‎ וללא ‎ לאות. ‎ ערב ‎ אחד‎ 
ניגש ‎ אלי ‎ נער ‎ צעיר, ‎ דודנו ‎ של ‎ סאשה ‎ (אלכסנדר ‎ ברקמן), ‎ ולקח ‎ אותי ‎ הצדה.‎ 
כארשת ‎ פנים ‎ רצינית, ‎ כאילו ‎ זה ‎ עתה ‎ התבשר ‎ על ‎ מותו ‎ של ‎ חבר ‎ יקר, ‎ הוא‎ 
לחש ‎ באוזני ‎ שריקוד ‎ אינו ‎ הולם ‎ תועמלנים ‎ פוליטיים. ‎ ללא ‎ ספק, ‎ הוסיף, ‎ זה‎ 
לא ‎ מכובד ‎ לרקוד ‎ באופן ‎ כה ‎ פזיז ‎ ושלוח־רסן. ‎ התנהגות ‎ מעין ‎ זו ‎ אינה‎ 
מכובדת ‎ ואינה ‎ יאה ‎ למי ‎ שעתידה ‎ להפוך ‎ לכוח ‎ עולה ‎ בתנועה ‎ האנרכיסטית.‎ 
קלות ‎ הדעת ‎ שהפגנתי, ‎ עלולה ‎ להזיק ‎ ל״מטרה".‎ 
רתחתי ‎ מזעם ‎ בשל ‎ התערבותו ‎ נטולת ‎ הבושה ‎ של ‎ הנער. ‎ ביקשתי ‎ שלא‎ 
יתערב ‎ בעניינים ‎ שאינם ‎ נוגעים ‎ לו, ‎ והוספתי ‎ שנמאס ‎ לי ‎ שמטיחים ‎ בי ‎ שוב‎ 
ושוב ‎ אותו ‎ משפט ‎ בדבר ‎ ה״מטרה". ‎ לעניות ‎ דעתי, ‎ מטרה ‎ הדוגלת ‎ באידיאל‎ 
נפלא ‎ כגון ‎ אנרכיזם ‎ ושואפת ‎ להשתחרר ‎ מכבלי ‎ הדעות ‎ הקדומות‎ 
והמוסכמות ‎ החברתיות, ‎ אינה ‎ אמורה ‎ לתבוע ‎ מבני ‎ האדם ‎ להתכחש ‎ לחיים‎ 
ולהנאה ‎ מהם. ‎ עמדתי ‎ על ‎ כך ‎ שבשם ‎ "המטרה" ‎ שלנו ‎ איני ‎ אמורה ‎ להפוך‎ 
לנזירה, ‎ וכי ‎ אסור ‎ שהתנועה ‎ תהפוך ‎ למנזר. ‎ אם ‎ הדברים ‎ יגיעו ‎ לידי ‎ כך, ‎ איני‎ 
מעוניינת ‎ בזאת. ‎ "אני ‎ מעוניינת ‎ בחופש, ‎ בזכות ‎ לביטוי ‎ עצמי ‎ ובזכותו ‎ של ‎ כל‎ 
אחד ‎ ואחת ‎ להיות ‎ יפהפיים, ‎ קורנים". ‎ זו ‎ הייתה ‎ משמעותו ‎ של ‎ האנרכיזם‎ 
מבחינתי ‎ והתכוונתי ‎ לחיות ‎ לפי ‎ העיקרון ‎ הזה ‎ —  כשאני ‎ מתריסה ‎ נגד ‎ עולם‎ 
ומלואו: ‎ בתי ‎ הסוהר, ‎ הרדיפות, ‎ הכול. ‎ כן, ‎ ואני ‎ מתכוונת ‎ לחיות ‎ לאור‎ 
האידיאל ‎ הזה ‎ חרף ‎ הגינויים ‎ שעמיתיי ‎ למאבק ‎ עלולים ‎ להטיח ‎ בי.‎ 
(11/0 ‎ %  ניו־יורק, ‎ הוצאת ‎ ׳קנופף', ‎ 1934, ‎ עמוד ‎ 56).‎ 

אם ‎ יותר ‎ לי, ‎ בשגגה ‎ או ‎ בעקיפין, ‎ אני ‎ נושאת ‎ באחריות ‎ מסוימת‎ 
לעובדה ‎ שדבריה ‎ של ‎ גולדמן ‎ הוצאו ‎ מהקשרם ‎ המקורי, ‎ בשעה‎ 
שנוסחו ‎ מחדש ‎ בפרפראזה ‎ הידועה ‎ לכול. ‎ למען ‎ הסדר ‎ הטוב, ‎ ברצוני‎ 
להבהיר ‎ עתה ‎ במה ‎ מדובר. ‎ כך ‎ החל ‎ הכול. ‎ מתישהו ‎ בתחילת ‎ שנת‎ 
1973, ‎ התקשר ‎ אלי ‎ אדם ‎ בשם ‎ ג׳ק ‎ פראגר, ‎ אנרכיסט ‎ ותיק ‎ שעבד‎ 
ב׳מרכז ‎ האנרכיסטי׳ ‎ ששכן ‎ ברחוב ‎ לפאייט ‎ 339  בלואוור ‎ איסט־סייד‎ 
של ‎ מנהטן ‎ —  בניין ‎ שכיום ‎ קבעו ‎ בו ‎ את ‎ משכנן ‎ תנועות ‎ רדיקליות‎ 
שונות, ‎ כולל ‎ תנועות ‎ אנרכיסטיות ‎ ו׳האגודה ‎ האנטי־מלחמתית׳.‎ 
בדומה ‎ לרדיקלים ‎ מסורים ‎ רבים ‎ מן ‎ העידן ‎ שקדם ‎ לזה ‎ של ‎ הוצאות־‎ 
לאור ‎ שולחניות, ‎ גם ‎ הוא ‎ היה ‎ רפס. ‎ ג׳ק ‎ סיפר ‎ לי ‎ על ‎ הרעיון ‎ המקורי‎ 
שצץ ‎ במוחו: ‎ גיוס ‎ כספים ‎ שנועד ‎ להדפסת ‎ דיוקנה ‎ של ‎ אמה ‎ גולדמן‎ 

על ‎ של ‎ חולצות ‎ טריקו, ‎ ומכירתן ‎ בסנטרל־פארק ‎ בזמן ‎ הפסטיבל‎ 
הענק, ‎ הממשמש ‎ ובא, ‎ לרגל ‎ סיומה ‎ של ‎ מלחמת ‎ וויטנאם. ‎ מכיוון‎ 
שהוא ‎ נכח ‎ פעם ‎ באחת ‎ מהרצאותיי ‎ לאנרכיסטים ‎ על ‎ הפמיניזם ‎ של‎ 
אמה ‎ גולדמן‎ (בתום ‎ עשורים ‎ של ‎ אלמוניות ‎ גמורה, ‎ כשלא ‎ ניתן ‎ היה‎ 
להשיג ‎ את ‎ כתביה ‎ משום ‎ שההוצאות ‎ לא ‎ הדפיסו ‎ מהדורות ‎ חדשות,‎ 
לפתע ‎ שבה ‎ אמה ‎ וניצבה ‎ במרכז ‎ השיח ‎ הציבורי ‎ כגיבורה ‎ של ‎ התנועה‎ 
לשחרור ‎ הנשים), ‎ ולפיכך ‎ החליט ‎ להתקשר ‎ אלי ‎ והפציר ‎ בי ‎ לסייע ‎ לו.‎ 

זמן ‎ מה ‎ קודם ‎ לכן ‎ הוצאתי ‎ לאור ‎ שני ‎ ספרים ‎ על ‎ אמה ‎ גולדמן:‎ 
ביוגרפיה ‎ וקובץ ‎ של ‎ מסות ‎ פרי ‎ עטה. ‎ תצלומיה ‎ הופיעו ‎ בשני‎ 
הספרים. ‎ ג׳ק ‎ שאל ‎ אם ‎ אהיה ‎ מוכנה ‎ למסור ‎ לו ‎ תצלום ‎ שלה, ‎ ובנוסף‎ 
ביקש ‎ שאמליץ ‎ לו ‎ על ‎ ביטוי ‎ או ‎ על ‎ משפט ‎ מכתביה ‎ של ‎ אמה,‎ 
שעשוי ‎ להתאים ‎ ככיתוב ‎ על ‎ גבי ‎ החולצות.‎ 

שבעת ‎ רצון ‎ לנוכח ‎ ההזדמנות ‎ לפרסם ‎ את ‎ משנתה ‎ הפמיניסטית ‎ של‎ 
אמה, ‎ בפרט ‎ בקרב ‎ חסידים ‎ שלעתים ‎ אינם ‎ נלהבים ‎ לחלוק ‎ את ‎ משנתה‎ 
עם ‎ חברי ‎ תנועה ‎ אחרת, ‎ שאינה ‎ נחשבת ‎ אנרכיסטית ‎ למהדרין, ‎ הצעתי‎ 
לו ‎ להדפיס ‎ תמונה ‎ שבה ‎ אמה ‎ נראית ‎ חסונה ‎ וללא ‎ כובע ‎ לראשה‎ 
כשהיא ‎ מרכיבה ‎ משקפיי־מצבט, ‎ והמלצתי ‎ לו ‎ לקרוא ‎ מספר ‎ קטעי‎ 
פרוזה, ‎ בפרט ‎ אפיזודות ‎ שעוסקות ‎ בריקוד, ‎ שלטעמי ‎ המחישו ‎ היטב‎ 
את ‎ טבעה ‎ הפמיניסטי ‎ ומלא ‎ החיות. ‎ האם ‎ הצעתי ‎ לו ‎ להשתמש‎ 
בהצהרתה ‎ של ‎ אמה ‎ בדבר ‎ "חופש, ‎ הזכות ‎ לביטוי ‎ עצמי, ‎ וזכותו ‎ של‎ 
כל ‎ אחד ‎ ואחת ‎ להיות ‎ יפהפיים ‎ וקורנים״ ‎ ?  יתכן. ‎ לאות ‎ תודה, ‎ הציע ‎ לי‎ 
ג׳ק ‎ לקנות ‎ כמות ‎ גדולה ‎ של ‎ חולצות ‎ ככל ‎ שארצה, ‎ במחיר ‎ הקרן.‎ 

כעבור ‎ מספר ‎ ימים, ‎ כשבאתי ‎ לקחת ‎ את ‎ חולצותיי ‎ ואת ‎ התצלום‎ 
יקר־הערך ‎ שהשאלתי ‎ לו, ‎ הופתעתי ‎ לנוכח ‎ הפרשייה ‎ הידועה ‎ של‎ 
אמה ‎ על ‎ רחבת ‎ הריקודים, ‎ כשהיא ‎ פרושה ‎ לה ‎ באופן ‎ נועז ‎ על ‎ גבי‎ 
החולצה ‎ —  בדמות ‎ הגרסה ‎ הראשונה ‎ (והמוכרת ‎ ביותר) ‎ של‎ 
הססמה ‎ שהפכה ‎ בינתיים ‎ לנפוצה ‎ מכולן: ‎ "אם ‎ לא ‎ יניחו ‎ לי ‎ לרקוד,‎ 
איני ‎ רוצה ‎ להיות ‎ חלק ‎ מהמהפכה ‎ שלכם."‎ 

חיפשתי ‎ את ‎ ההצהרה ‎ הזו ‎ בכתביה ‎ של ‎ אמה, ‎ אך ‎ לא ‎ מצאתי ‎ דבר.‎ 
אולם ‎ ג׳ק ‎ היה ‎ שבע ‎ רצון. ‎ מועד ‎ הפסטיבל ‎ משמש ‎ ובא ‎ ואמה ‎ נראתה‎ 
מלאת ‎ חיים ‎ בהדפס ‎ בצבעי ‎ אדום־שחור ‎ כשברקע ‎ שלל ‎ צבעים‎ 
עשירים, ‎ כך ‎ שפשוט ‎ לא ‎ הייתי ‎ מסוגלת ‎ לבטא ‎ התנגדות ‎ כלשהי‎ 
לטובת ‎ הניסיון ‎ לשמור ‎ אמונים ‎ לאמת ‎ הלמדנית. ‎ בסופו ‎ של ‎ דבר‎ 
המשפט ‎ שנלקח ‎ מ "הכתבים ‎ הגנוזים", ‎ הופיע ‎ על ‎ רק ‎ על ‎ שניים ‎ מבין‎ 
מגוון ‎ סוגי ‎ חולצות ‎ הטריקו, ‎ ומן ‎ הסתם ‎ לא ‎ ניתן ‎ לתבוע ‎ שהכיתוב‎ 
יהיה ‎ מהימן ‎ ומדויק ‎ לפי ‎ סטנדרטים ‎ הדומים ‎ לאלה ‎ המחייבים ‎ את‎ 
המו״לים ‎ שמפרסמים ‎ ביקורות ‎ מהללות ‎ על ‎ גבי ‎ ספריהם. ‎ ובסופו ‎ של‎ 
דבר, ‎ רוח ‎ הדברים ‎ מבטאת ‎ נאמנה ‎ את ‎ דמותה ‎ של ‎ אמה.‎ 

אבל ‎ משק ‎ כנפי ‎ ההיסטוריה ‎ (וגם ‎ האופנה) ‎ מתנפץ ‎ על ‎ נקלה ‎ בעידן‎ 
זה ‎ של ‎ רעבתנות ‎ לניכוס ‎ פמיניסטי, ‎ וכך ‎ הועתקה ‎ הססמה ‎ המקורית‎ 
וזכתה ‎ לתפוצה ‎ מרשימה; ‎ בארצות־הברית ‎ ומחוצה ‎ לה; ‎ תפוצה‎ 
מחתרתית ‎ ועילית ‎ גם ‎ יחד. ‎ לפעמים ‎ העובדה ‎ שלא ‎ ניתן ‎ להשוות‎ 
ציטטה ‎ מסוימת ‎ לטקסט ‎ המקורי, ‎ משנה ‎ אותו ‎ באופן ‎ דומה ‎ לזה ‎ של‎ 
ילדים ‎ שמשחקים ‎ ב״טלפון ‎ שבור", ‎ עד ‎ שהחירות ‎ הראשונית‎ 
והבטוחה ‎ בעצמה ‎ שג׳ק ‎ ניכס, ‎ פרשה ‎ כנפיים ‎ והפכה ‎ לדבר ‎ חוכמה‎ 
בר־ציטוט, ‎ כשהיא ‎ מגביהה ‎ עוף ‎ אל ‎ ממלכת ‎ המיתוסים.‎ 

לאחר ‎ שכל ‎ חולצותיי ‎ המקוריות ‎ נמסרו ‎ לחברים ‎ ושלי ‎ נעשו‎ 
דהויות ‎ וסמרטוטיות, ‎ החלטתי ‎ לקנות ‎ חולצה ‎ חדשה. ‎ אבל ‎ החולצה‎ 
החדשה, ‎ שנרכשה ‎ בחנות ‎ ספרים ‎ באפ־טאון, ‎ התהדרה ‎ לה ‎ בתצלום‎ 
אחר ‎ של ‎ אמה. ‎ הפעם ‎ היא ‎ חבשה ‎ כובע ‎ רפוי, ‎ שונה ‎ מזה ‎ שהופיע‎ 
בגרסה ‎ הקודמת ‎ שהפכה ‎ למיתוס ‎ מן ‎ האגדות. ‎ היה ‎ זה ‎ תצלום ‎ שונה‎ 
מדיוקנה ‎ המתנוסס ‎ על ‎ תג, ‎ שאני ‎ עונדת ‎ מדי ‎ פעם ‎ בגאווה ‎ על ‎ דש‎ 
הבגד. ‎ אבל ‎ היי, ‎ אם ‎ אינך ‎ יכולה ‎ להתלבש ‎ באופן ‎ החביב ‎ עליך, ‎ מי‎ 
ירצה ‎ לקחת ‎ חלק ‎ במהפכה ‎ שלך?‎ 


מאנגלית: ‎ רונית ‎ ליברמנש‎ 


